ഒമിക്രോൺ കൊണ്ടുപോകുമോ തിരക്കേറിയ ഈ കായിക വർഷം... -\nHome Special ഒമിക്രോൺ കൊണ്ടുപോകുമോ തിരക്കേറിയ ഈ കായിക വർഷം…\nകായികാഘോഷങ്ങൾ ആവേശത്തിന്റെ കൊടുമുടി കയറിയിരുന്ന വർഷത്തിലാണ് കൊറോണ വൈറസ് ലോകം മുഴുവനും കീഴക്കുന്നത്. പിന്നീടിങ്ങോട്ട് ലോകം മുഴുവൻ കൊറോണയുടെ നിയന്ത്രണത്തിലാണ്. കായികലോകത്തിന്റെ അവസ്ഥയും മറ്റൊന്നല്ല, മാറ്റിവെക്കലും ഒഴിവാക്കലും കൊണ്ട് ആവേശകാഴ്ചകൾക്ക് കുറവുവന്നു. വലിയ പ്രതീക്ഷയുടെ ഹൃദയവുമായാണ് കായിക പ്രേമികൾ 2022 നെ വരവേറ്റത്. വലിയ മത്സരങ്ങൾക്ക് സാക്ഷിയാകുന്ന വർഷം, പലകുറി മാറ്റിവെച്ച വലിയ മത്സരങ്ങൾ നടക്കാൻ പോകുന്ന വർഷം… ഇതൊക്കെ മതിയല്ലോ കായിക പ്രേമികൾക്ക് 2022-നോട് വല്ലാത്ത പ്രണയം തോന്നാൻ.\nപക്ഷെ, ഒമിക്രോണിന്റെ കടന്നുവരവ് 2022 ന്റെ തുടക്കത്തിലേ പല മത്സങ്ങളും മാറ്റിവെപ്പിച്ചു, ഇത് കായിക പ്രേമികൾക്ക് ആശങ്കയുടെ ഗാഗുൽത്താമല കയറ്റത്തിന് അവസരമൊരുക്കുന്നുണ്ട്. ഇന്ത്യയിലെ എറ്റവും പ്രധാനപ്പെട്ട ഫുട്ബോൾ ലീഗായ ഐ ലീഗ് തുടക്കത്തിലേ കുറച്ച് മത്സരങ്ങൾക്ക് ശേഷം മാറ്റിവെച്ചു. ലോക ക്രിക്കറ്റ് താര ഫാക്ടറി എന്ന് വിശേഷിപ്പിക്കാവുന്ന ഇന്ത്യയിലെ ആഭ്യന്തര ക്രിക്കറ്റ് മത്സരങ്ങൾ ഇനിയെന്ന് എന്നതും വലിയൊരു ചോദ്യചിഹ്നമായി ബാക്കിനിൽക്കുന്നു..\nലോക ഫുട്ബോളിൽ 2022, ലോകോത്തര മത്സരങ്ങളുടെ വർഷമാണ്. ലീഗ് മത്സരങ്ങൾക്കും ചാമ്പ്യൻസ് ലീഗിനും പുറമെ ആഫ്രിക്കൻ നേഷൻസ് കപ്പും വിശ്വ ഫുട്ബോൾ മാമാങ്കവും ഇക്കൊല്ലമാണ്. കുഞ്ഞൻ രാഷ്ട്രമെങ്കിലും ഈ ലോകത്തിന്റെ കായിക സ്പന്ദനങ്ങളെ ഹൃദയിലേറ്റി വലിയ മത്സരങ്ങൾ സഘടിപ്പിച്ച് വിജയിപ്പിച്ച ചരിത്രമവകാശപ്പെടാനുള്ള ഖത്തറിൽ, ഇക്കൊല്ലം നടക്കാൻ പോകുന്ന ലോകകപ്പ് ഫുട്ബോൾ മത്സരങ്ങളെ ലോകം ആവേശത്തോടെയും ആകാംഷയുടെയും അതിലപ്പുറം പ്രതീക്ഷയോടെയുമാണ് കാത്തിരിക്കുന്നത്..\nഅനുദിനം ഒമിക്രോൺ കേസുകൾ കൂടി വരുന്നതും ലോക്ക്ഡൗണിലേക്കും കർഫ്യുയിലേക്കും ലോകം മുഴുവൻ മെല്ലെ നീങ്ങുന്ന സാഹചര്യത്തിൽ ക്രിക്കറ്റ് ലോകവും ആശങ്കയിലാണ്. യുവ രാജാക്കന്മാരുടെ അണ്ടർ 19 ലോകകപ്പും, പുരുഷ ടി-20 ലോകകപ്പും, വനിതകളുടെ ഏകദിന ലോകകപ്പും ഇക്കൊല്ലം നടക്കാനിരിക്കുന്നുണ്ട്. ലോകം മുഴുവനുമുള്ള ക്രിക്കറ്റ് പ്രേമികളുടെ സിരകളെ തീ പിടിപ്പിക്കുന്ന ടി-20 ലീഗുകളും പതിവുപോലെയുണ്ട്. ക്രിക്കറ്റ് കളത്തിലെ ആരവങ്ങൾ ഹൃദയ താളമാക്കിയ കാണികൾക്ക് ഒമിക്രോൺ വില്ലനാകില്ലെന്ന് ആശ്വസിക്കാം.\nഈ വർഷത്തെ ടെന്നീസ് പോരാട്ടങ്ങളും രണ്ട് വലിയ റെക്കോർഡുകൾ സംഭവിക്കുന്നതിനായ് കാത്തിരിക്കുന്നുണ്ട്. വനിതാ ടെന്നീസിലെ പോരാട്ട വീര്യത്തിന്റെ തമ്പുരാട്ടി സെറീനയ്ക്ക് ഒരു കീരീടം കൂടി മതി മാർഗരറ്റ് കോർട്ടിന്റെ ഏറ്റവും കൂടുതൽ ഗ്രാൻഡ്സ്ലാം കിരീടത്തിന്റെ റെക്കോർഡിനൊപ്പമെത്താൻ.\nറോജർ ഫെഡറർ, ജോക്കോവിച്, റാഫേൽ നദാൽ എന്നിവർ 20 കിരീടം ചൂടി ഗ്രാൻഡ്സ്ലാം കിരീട നേട്ടത്തിൽ മുന്നിൽ നിൽക്കുകയാണ് ഇവരിലൊരാൾ ഒറ്റയ്ക്ക് ഒന്നാമതാകുന്നത് കാണാൻ ലോകം കാത്തിരിക്കുന്നുണ്ട്. എമ റഡക്കാനുവിനെയും ലയ്ക്കയെയും പോലുള്ള പുതു പ്രതിഭകളെയും ലോകത്തിന് കാണണം പക്ഷെ അവിടെയും ഒമിക്രോൺ പണി തരാതിരുന്നാൽ മതിയായിരുന്നു.\nഏഷ്യൻ ഗെയിംസ്, ശീതകാല ഒളിംപിക്‌സ്, കോമൺവെൽത്ത് ഗെയിംസ്, ലോക അത്ലറ്റിക് ചാംപ്യൻഷിപ്പ് തുടങ്ങിയ മത്സര പെരുമഴയാണ് അത്ലറ്റിക്സ് വേദിയിൽ ഇക്കൊല്ലമുള്ളത്. ഫോർമുല വണ്ണും, എൻ ബി എ മത്സരങ്ങളും ഗോൾഫും റഗ്ബിയും കബഡി ലീഗുകളും തുടങ്ങി പറഞ്ഞാലും എഴുതിയാലും തീരാത്തത്ര മത്സരങ്ങളുണ്ട് ഇക്കൊല്ലം….. ഒരേയൊരു ആശങ്കയെയുള്ളൂ ഒമിക്രോൺ.\nStory Highlights: Omicron and Sports- 2022


Hamilton, First Published 10, Feb 2019, 11:16 PM IST\nഫിനിഷറുടെ ജോലിയാണ് കാര്‍ത്തിക്കിന് ടീമില് ചെയ്യാനുള്ളത്. നിദാഹാസ് ട്രോഫിയില് അദ്ദേഹം അത് ഭംഗിയായി ചെയ്തു. എന്നാല് അവിടെ പന്തെറിഞ്ഞത് സൗമ്യ സര്‍ക്കാരും ഇവിടെ സൗത്തിയുമാണെന്ന വ്യത്യാസമുണ്ട്.\nഹാമില്‍ട്ടണ്: ന്യൂസിലന്‍ഡിനെതിരായ അവസാന ട്വന്റി-20 മത്സരത്തിന്റെ അവസാന ഓവറില് സിംഗിളെടുക്കാന് വിസമ്മതിച്ച കാര്‍ത്തിക്കിന്റേത് പിഴവു തന്നെയെന്ന് മുന് ഇന്ത്യന് താരം ഹര്‍ഭജന് സിംഗ്. അവസാന ഓവറില് കാര്‍ത്തിക്ക് സിംഗിളെടുത്തിരുന്നെങ്കില് കളിയും പരമ്പരയും ഇന്ത്യ ജയിക്കുമായിരുന്നുവെന്നും ഹര്‍ഭജന് വ്യക്തമാക്കി. കാര്‍ത്തിക്കിന് നല്‍കാനൊരു ഉപദേശമുണ്ട്. സ്വന്തം കഴിവില് വിശ്വസിക്കുന്നത് നല്ലതാണ്. അതുപോലെ അപ്പുറത്ത് നില്‍ക്കുന്നയാളെയും വിശ്വാസത്തിലെടുക്കണം.\nപ്രത്യേകിച്ചും ക്രുനാല് പാണ്ഡ്യ മികച്ച രീതിയില് ബാറ്റ് ചെയ്യുമ്പോള്. ഫിനിഷറുടെ ജോലിയാണ് കാര്‍ത്തിക്കിന് ടീമില് ചെയ്യാനുള്ളത്. നിദാഹാസ് ട്രോഫിയില് അദ്ദേഹം അത് ഭംഗിയായി ചെയ്തു. എന്നാല് അവിടെ പന്തെറിഞ്ഞത് സൗമ്യ സര്‍ക്കാരും ഇവിടെ സൗത്തിയുമാണെന്ന വ്യത്യാസമുണ്ട്. അവനവന്റെ കഴിവിലുള്ള ആത്മവിശ്വാസം പോലെ മറ്റുള്ളവരുടെ കഴിവിനെയും വിശ്വാസത്തിലെടുക്കണം. സൗത്തിയുടെ മുന് ഓവറില് ക്രുനാല് 18-19 റണ്‍സടിച്ചിരുന്നു. അതുകൊണ്ട് കാര്‍ത്തിക്കിന്റെ ആ ഒരു പിഴവില്ലായിരുന്നെങ്കില് കളിയും പരമ്പരയും ഇന്ത്യയുടെ കൈയിലിരുന്നേനെ.\nഎന്നാല് മൂന്ന് മാസം നീണ്ട ഓസ്ട്രേലിയ, ന്യൂസിലന്‍ഡ് പര്യടനങ്ങളില് നിന്ന് ഇന്ത്യക്ക് ഒരുപാട് നല്ല പാഠങ്ങള് ലഭിച്ചുവെന്ന് ഹര്‍ഭജന് പറഞ്ഞു. ലോകകപ്പിനുള്ള 15 അംഗ ടീമിനെ ഏതാണ്ട് ഉറപ്പിക്കാന് ഇന്ത്യക്കായി. ഈ കളിക്കാര്‍ക്ക് ഐപിഎല്ലില് വിശ്രമം അനുവദിച്ചാല് മതിയാവും. ക്രുനാല് പാണ്ഡ്യയെപ്പോലെ മികച്ച കളിക്കാരെ കണ്ടെത്താന് കഴിഞ്ഞു. ഇപ്പോഴത്തേത് പരീക്ഷണ ടീമായിരുന്നു. ബൂമ്രയും കുല്‍ദീപും ചാഹലും എല്ലാം ചേരുമ്പോള് എതിരാളികള്‍ക്ക് 200 ന് മുകളിലെല്ലാം സ്കോര് ചെയ്യുക എന്നത് ദുഷ്കരമാവും. ഇവര് മൂന്നുപേരും ഒരുമിച്ച് കളിക്കാത്ത മത്സരത്തിലാണ് ന്യൂസിലന്‍ഡ് 200ന് മുകളില് സ്കോര് ചെയ്തതെന്ന് മറക്കരുത്. പരമ്പരയില് ഇന്ത്യ പൊരുതി തന്നെയാണ് തോറ്റതെന്നും ഹര്‍ഭജന് പറഞ്ഞു.


14 September, 2018 11:19:55 AM\nപ്രതികരിക്കുന്നില്ലെന്ന് നമ്പി നാരായണനും സിബി മാത്യൂസും\nദില്ലി: ചാരക്കേസ് അന്വേഷണ ഉദ്യോഗസ്ഥർക്കെതിരെ ജുഡീഷ്യല് അന്വേഷണത്തിനും നമ്പി നാരായണന് 50 ലക്ഷം രൂപ നഷ്ട പരിഹാരം നല്‍കാനും സുപ്രീം കോടതി വിധി. നമ്പി നാരായണന് സമര്‍പ്പിച്ച ഹര്‍ജിയിലാണ് സുപ്രിം കോടതിയുടെ നിര്‍ണായക വിധി. നഷ്ടപരിഹാരം ഉദ്യോഗസ്ഥരിൽ നിന്നും ഈടാക്കും. സിബി മാത്യൂസ്, കെ.കെ ജോഷ്വ, വിജയൻ എന്നിവരിൽ നിന്നുമാണ് നഷ്ട പരിഹാരം ഈടാക്കുക.\nനമ്പി നാരായണനെ അനാവശ്യമായാണ് അറസ്റ്റ് ചെയ്തതെന്ന് കോടതി വിലയിരുത്തി. അന്വേഷണ ഉദ്യോഗസ്ഥർക്കെതിരെ ജുഡീഷ്യൽ അന്വേഷണത്തിനും കോടതി ഉത്തരവിട്ടു. റിട്ട. ജസ്റ്റിസ് ഡി.കെ.ജെയിൻ അധ്യക്ഷനായ സമിതി അന്വേഷിക്കും. ചീഫ് ജസ്റ്റിസ് അധ്യക്ഷനായ ബഞ്ചിന്റേതാണ് വിധി .\nപ്രതികരണം ഉത്തരവ് ലഭിച്ചതിന് ശേഷമെന്ന് നമ്പി നാരായണന്\nതിരുവനന്തപുരം: ചാരക്കേസ് അന്വേഷണ ഉദ്യോഗസ്ഥർക്കെതിരെ ജുഡീഷ്യല് അന്വേഷണത്തിനും 50 ലക്ഷം രൂപ നഷ്ടപരിഹാരം നല്‍കാനും സുപ്രീം കോടതി തീരുമാനത്തില് പ്രതികരണം ഉത്തരവ് ലഭിച്ചതിന് ശേഷമെന്ന് നമ്പി നാരായണന്. സ്പൈസിയായിട്ടുള്ള ഒന്നും തല്‍ക്കാലം പറയാനില്ലെന്നും നമ്പി നാരായണന് മാധ്യമങ്ങളോട് പറഞ്ഞു. അന്വേഷണ ഉദ്യോഗസ്ഥരില് നിന്ന് പിഴയീടാക്കുന്നത് ഭാവിയില് ഇത്തരം സംഭവം ഉണ്ടാവാതിരിക്കാന് സഹായിക്കുമെന്നാണ് പ്രതീക്ഷയെന്ന് നമ്പി നാരായണന് പറഞ്ഞു.\nഐഎസ്ആര്‍ഒയിലെ ഉദ്യോഗസ്ഥരായിരുന്ന ഡോ.ശശികുമാറും നമ്പി നാരായണനും ചേര്‍ന്ന് മാലി സ്വദേശികളായ മരിയം റഷീദ, ഫൗസിയ ഹസന് എന്നിവര് വഴി ഇന്ത്യയുടെ ബഹിരാകാശ രഹസ്യങ്ങള് ചോര്‍ത്തി നല്‍കിയെന്നായിരുന്നു ആരോപണം. പിന്നാലെ 1994 നവംബര് 30ന് നമ്പി നാരായണന് അറസ്റ്റ് ചെയ്യപ്പെടുന്നു. കേസ് ആദ്യം അന്വേഷിച്ച സിബി മാത്യുസും സംഘവും സംഭവത്തില് കഴമ്പുണ്ടെന്ന് വരുത്തിയെങ്കിലും സിബിഐ അന്വേഷണത്തില് കേസ് കെട്ടി ചമച്ചതാണെന്ന് കണ്ടെത്തി.\nതുടര്‍ന്ന് നമ്പി നാരായണന് 10 ലക്ഷം രൂപ നഷ്ടപരിഹാരം നല്‍കണമെന്ന് ആവശ്യപ്പെട്ട് ദേശീയ മനുഷ്യാവകാശ കമ്മീഷന് ഉത്തരവിട്ടു. എന്നാല് കേരള സര്‍ക്കാര് മനുഷ്യാവകാശ കമ്മീഷന് ഉത്തരവ് മരവിപ്പിക്കണമെന്നാവശ്യപ്പെട്ട് കോടതിയെ സമീപിക്കുകയായിരുന്നു. പിന്നീട് 2012 സെപ്റ്റംബര് 7ന് കേരള ഹൈക്കോടതി സ്റ്റേ നീക്കം ചെയ്തു. എന്നാൽ ചാരക്കേസിന് പിന്നിലെ ഗൂഡാലോചനയെ കുറിച്ച് അന്വേഷണം വേണമെന്ന ആവശ്യം ഹൈക്കോടതി അംഗീകരിച്ചിരുന്നില്ല. ഇതിനെതരെയാണ് നമ്പി നാരായണൻ സുപ്രീംകോടതിയെ സമീപിച്ചത്.\nഐഎസ്ആര്‍ഒ ചാരക്കേസ് അന്വേഷണ ഉദ്യോഗസ്ഥര്‍ക്കെതിരെ ജുഡീഷ്യല് അന്വേഷണത്തിനും അരക്കോടി രൂപ നഷ്ടപരിഹാരം നല്‍കണമെന്നുമുള്ള സുപ്രീം കോടതി വിധിയോട് പ്രതികരിക്കാനില്ലെന്ന് സിബി മാത്യൂസ്. എന്നാല് പിഴ ആരില് നിന്ന് ഈടാക്കണമെന്ന കാര്യത്തില് ഇനിയും വ്യക്തത ആയിട്ടില്ല. അന്വേഷണ ഉദ്യോഗസ്ഥരില് നിന്ന് പിഴയീടാക്കണമെന്ന നിര്‍ദേശം യുക്തിരഹിതമായ വിധിയെന്നും കെ.കെ.ജോഷ്വ അഭിപ്രായപ്പെട്ടു.


രാഷ്ട്രപതിക്കായി തന്ത്രം പാളരുത്, പ്രതിപക്ഷം സഹായിക്കണം; തോൽക്കുമോ ബിജെപി? - Debatepost\nഅടുത്ത രാഷ്ട്രപതി തിരഞ്ഞെടുപ്പ് ബിജെപിക്കും ദേശീയ ജനാധിപത്യ സഖ്യത്തിനും (എൻഡിഎ) വെല്ലുവിളിയാകുമോ? കഴിഞ്ഞ തിരഞ്ഞെടുപ്പിൽ നേടിയ അനായാസ വിജയം ഇത്തവണ അസാധ്യമെന്നാണ് കണക്കുകൾ നൽകുന്ന സൂചന. ലോക്സഭയിലെ വൻ ഭൂരിപക്ഷത്തിനും രാജ്യസഭയിലെ സംഖ്യാബലത്തിനുമപ്പുറം ഏറ്റവുമധികം സംസ്ഥാനങ്ങളും ഭരിക്കുന്നതു ബിജെപിയും സഖ്യ കക്ഷികളുമാണെങ്കിലും, എണ്ണത്തിനൊപ്പിച്ച് വണ്ണം പോരെന്നത് രാഷ്ട്രപതി തിരഞ്ഞെടുപ്പിൽ ദേശീയ ജനാധിപത്യസഖ്യത്തിനു വലിയ വെല്ലുവിളി തന്നെയാണ്. എന്നാൽ, തന്ത്രജ്ഞരായ ബിജെപി നേതൃത്വം ഈ പ്രതിസന്ധി എങ്ങനെയും മറികടക്കും എന്നു തന്നെയാണ് നിരീക്ഷകരുടെ കണക്കുകൂട്ടൽ.\n2017ൽ അപ്രതീക്ഷിതമായിരുന്നു രാഷ്ട്രപതി പദത്തിലേക്കുള്ള റാംനാഥ് കോവിന്ദിന്റെ വരവ്. ദലിത് വിഭാഗത്തിൽ നിന്നുള്ള ആളെ ബിജെപി കൊണ്ടുവരും എന്ന് ഏറെ മുൻപേ കേട്ടിരുന്നെങ്കിലും പേരു വന്നപ്പോൾ പലരും അദ്ഭുതപ്പെട്ടു. അതുവരെ പറഞ്ഞു കേട്ട പല പേരുകൾക്കുമപ്പുറം, ബിജെപിയുടെ മറ്റു നേതാക്കൾ പോലും പ്രതീക്ഷിക്കാതെയാണ് പ്രധാനമന്ത്രി നരേന്ദ്ര മോദിയും അന്നത്തെ ബിജെപി അധ്യക്ഷൻ അമിത് ഷായും കോവിന്ദിനെ അവതരിപ്പിച്ചത്. പ്രതിപക്ഷവും ദലിത് വിഭാഗത്തിൽനിന്നു തന്നെ സ്ഥാനാർഥിയെ നിർത്തി തിരിച്ചടിച്ചെങ്കിലും ബിജെപിയുടെ അന്നത്തെ അംഗബലവും തന്ത്രങ്ങളും തിര‍ഞ്ഞെടുപ്പ് അനായാസമാക്കി. എതിരാളിയുടെ ഇരട്ടിയോളം വോട്ടുമായാണ് റാംനാഥ് കോവിന്ദ് രാഷ്ട്രപതി പദത്തിൽ ഉപവിഷ്ടനായത്.\nപ്രതിപക്ഷത്തിന് ഇപ്പോഴും ഏറെ പ്രതീക്ഷ നൽകുന്നതാണ് അടുത്ത രാഷ്ട്രപതി തിരഞ്ഞെടുപ്പ്. ബിജെപി തോൽവി മണക്കുന്നുവെന്ന് പ്രചരിപ്പിക്കുന്ന പ്രതിപക്ഷ നേതാക്കൾ ഏറെയാണ്. അഞ്ചു സംസ്ഥാനങ്ങളിലെ തിരഞ്ഞെടുപ്പിൽ നേട്ടം കൊയ്യാനായില്ലെങ്കിലും സംസ്ഥാനങ്ങളിലെ വോട്ടിന്റെ ബലത്തിൽ വിജയിച്ചു കയറാമെന്ന് ഒട്ടേറെ പ്രതിപക്ഷ നേതാക്കൾ കണക്കുകൂട്ടുന്നു. എന്നാൽ അതു വെറും മനഃപായസം മാത്രമാണെന്നാണ് ബിജെപി നേതൃത്വം പറയുന്നത്. ലോക്സഭയിലും രാജ്യസഭയിലും ദേശീയ ജനാധിപത്യ സഖ്യത്തിന് വൻഭൂരിപക്ഷമുണ്ടെങ്കിലും പല വലിയ സംസ്ഥാനങ്ങളുടെയും ഭരണം ബിജെപി ഇതര കക്ഷികൾക്കുണ്ടെന്നതാണ് രാഷ്ട്രപതി തിരഞ്ഞെടുപ്പിൽ ബിജെപിയെ പ്രതിസന്ധിയിലാക്കുന്നതും പ്രതിപക്ഷത്തിനു പ്രതീക്ഷ നൽകുന്നതും.\nനരേന്ദ്ര മോദി, റാംനാഥ് കോവിന്ദ്. ചിത്രം: AFP\nഅഞ്ചിടത്തെ തിരഞ്ഞെടുപ്പോടെ ബിജെപിയെ തളയ്ക്കുമെന്നായിരുന്നു പ്രതിപക്ഷത്തെ മിക്ക നേതാക്കളുടെയും കണക്കുകൂട്ടൽ. എന്നാൽ, ഇതിൽ നാല് സംസ്ഥാനങ്ങളിലെ ബിജെപിയുടെ അപ്രതീക്ഷിത മുന്നേറ്റവും പഞ്ചാബിലെ ആംആദ്മിയുടെ വിജയവും പ്രതിപക്ഷത്തിന്റെ കണക്കുകൂട്ടൽ തെറ്റിക്കുന്നു. ഉത്തരാഖണ്ഡിലും ഗോവയിലും വിജയിക്കുമെന്നും പഞ്ചാബിൽ തകരില്ലെന്നുമായിരുന്നു കോൺഗ്രസിന്റെ പ്രതീക്ഷ. എന്നാൽ ഈ തിരഞ്ഞെടുപ്പു ഫലം വന്നതോടെ പ്രതിപക്ഷത്തു രൂപപ്പെട്ട അനൈക്യമാണ് ഇന്ന് ബിജെപിക്ക് ഏറെ പ്രതീക്ഷ നൽകുന്നത്.\nതിരഞ്ഞെടുക്കുന്നത് ഇലക്ടറൽ കോളജ്\nഇലക്ടറൽ കോളജാണ് രാഷ്ട്രപതിയെ തിരഞ്ഞെടുക്കുന്നത്. ലോക്സഭയിലെയും രാജ്യസഭയിലെയും തിരഞ്ഞെടുക്കപ്പെട്ട അംഗങ്ങളും നിയമസഭകളിലെ അംഗങ്ങളും അടങ്ങുന്നതാണ് ഇലക്ടറൽ കോളജ്. രാജ്യത്തെയും സംസ്ഥാനത്തെയും ജനസംഖ്യയ്ക്ക് ആനുപാതികമായി ഓരോ അംഗത്തിന്റെയും വോട്ടിന് മൂല്യം നിർണയിച്ചിട്ടുണ്ട്. 1971ലെ സെൻസസ് അടിസ്ഥാനമാക്കിയാണ് ഇപ്പോഴും മൂല്യം നിർണയിക്കുന്നത് എന്നത് പ്രത്യേകതയാണ്.\nറാംനാഥ് കോവിന്ദ്, വെങ്കയ്യ നായിഡു. ചിത്രം: AFP\nജനസംഖ്യയെ പാർലമെന്റ് സീറ്റിന്റെയും നിയമസഭാ സീറ്റിന്റെയും എണ്ണം കൊണ്ട് ഭാഗിച്ചാണ് മൂല്യം നിശ്ചയിക്കുന്നത്. അങ്ങനെ പാർലമെന്റ് അംഗത്തിന്റെ ഒരു വോട്ടിന്റെ മൂല്യം 708 ആണ്. ഈ മാനദണ്ഡത്തിന് അര നൂറ്റാണ്ട് കഴിഞ്ഞിട്ടും മാറ്റമുണ്ടായിട്ടില്ല. ലോക്സഭ, രാജ്യസഭ, നിയമസഭ അംഗങ്ങൾ ഉൾപ്പെട്ട ഇലക്ടറൽ കോളജിലെ മൊത്തം വോട്ടിന്റെ മൂല്യം 10,98,903 ആണ്. എംഎൽഎമാരിൽ ഏറ്റവും കൂടിയ മൂല്യമുള്ള വോട്ടർമാർ യുപിയിലാണ്-208. ഏറ്റവും കുറവ് സിക്കിമിലും-7. മിസോറമിലും അരുണാചലിലും എട്ടും നാഗാലാൻഡിൽ ഒൻപതുമാണ് വോട്ടിന്റെ മൂല്യം. കേരളത്തിലെ ഒരു എംഎൽഎയുടെ വോട്ടിന്റെ മൂല്യം 152 ആണ്. ലോക്സഭയിലെ 543 പേരുടെയും രാജ്യസഭയിലെ തിരഞ്ഞെടുക്കപ്പെട്ട 233 പേരുടെയും ഉൾപ്പെടെ 776 പേരുടെ മൊത്തം മൂല്യം 5,49,408 ആണ്. (543+233 = 776 X 708 = 5,49,408). നിയമസഭകളിലെ മൊത്തം എംഎൽഎ മാരുടെ വോട്ടുമൂല്യം 5,49,496. ഇപ്പോഴത്തെ ജനസംഖ്യ അനുസരിച്ച് മാറിയാൽ കേരളത്തിന്റെ വോട്ട് മൂല്യം 240ഉം യുപിയുടേത് 501ഉം ആകും.\nകണക്കുകളിൽ ഭരണപക്ഷം പിന്നിൽ\nഇപ്പോഴത്തെ കണക്കനുസരിച്ച് പ്രതിപക്ഷം ഒന്നിച്ചാൽ രാഷ്ട്രപതി തിരഞ്ഞെടുപ്പ് ബിജെപിക്ക് കനത്ത വെല്ലുവിളിയാകും. പ്രതിപക്ഷ സ്ഥാനാർഥി ജയിച്ചുകയറിയാൽ പോലും അദ്ഭുതപ്പെടേണ്ട. ബിജെപിക്കും സഖ്യകക്ഷികൾക്കും എളുപ്പത്തിൽ ജയിക്കാനുള്ള വോട്ടില്ലെന്നതാണ് യാഥാർഥ്യം. വിജയത്തിനു തൊട്ടരികെ മാത്രം നിൽക്കുന്ന ഭരണപക്ഷത്തിന്, കഴിഞ്ഞ തവണ കിട്ടിയ സഹായവും പ്രയോഗിച്ച തന്ത്രങ്ങളും ആവർത്തിച്ചാലേ ഇത്തവണയും ജയിച്ചു കയറാനാവൂ. അതുണ്ടാവും എന്നുതന്നെയാണ് നിരീക്ഷകരുടെ വിലയിരുത്തൽ.\nബിജെപിക്ക് ലോക്സഭയിൽ 301ഉം രാജ്യസഭയിൽ 101ഉം അംഗങ്ങളാണുള്ളത്. വിവിധ സംസ്ഥാനങ്ങളിലായി 1241 നിയമസഭാംഗങ്ങളുമുണ്ട്. സഖ്യകക്ഷികൾക്കെല്ലാം കൂടി ലോക്സഭയിൽ 333 പേരും രാജ്യസഭയിൽ 117 പേരുമുണ്ട്. പ്രതിപക്ഷത്ത് കോൺഗ്രസിന്റെ 52 പേർ ഉൾപ്പെടെ യുപിഎക്ക് 189 പേരാണുള്ളത്, എന്നാൽ ഒരു മുന്നണിയിലും ഇല്ലാത്ത ബിഎസ്പി, അകാലിദൾ, ബിജെഡി, വൈഎസ്ആർ കോൺഗ്രസ് എന്നിവയ്ക്ക് ഇരുസഭയിലും എംപിമാർ ഉണ്ട്. മുന്നൂറോളം എംഎൽഎമാരുമുണ്ട്. ഇപ്പോഴത്തെ കണക്കനുസരിച്ച് മൊത്തമുള്ള 10,98,903 വോട്ടിൽ 5,12,000 വോട്ട് മാത്രമേ ദേശീയ ജനാധിപത്യ സഖ്യത്തിന്റേതായി കിട്ടാൻ സാധ്യതയുള്ളൂ. വിജയിക്കാൻ വേണ്ട 5,49,460 വോട്ടിന് 37,500 വോട്ടിന്റെ കുറവ്. നിയമസഭ സസ്പെൻഡ് ചെയ്ത ജമ്മു കശ്മീരിലെ 87 എംഎൽമാരുടെ വോട്ട് മൂല്യമായ 6264 വോട്ട് കുറച്ചാൽ പോലും 5,46,320 വോട്ടുനേടിയാലേ വിജയം സാധ്യമാകൂ.\nവോട്ടു മൂല്യത്തിൽ ഭരണപക്ഷത്തിനാണ് മുൻതൂക്കമെങ്കിലും അതിവേഗം ജയിച്ചുകയറാൻ കഴിയാത്ത സ്ഥിതിയാണ്. കരുത്തനും പൊതുസമ്മതനുമായ സ്ഥാനാർഥിയെ യുപിഎയുടെ നേതൃത്വത്തിൽ കണ്ടെത്തിയാൽ ബിജെപിയുടെ വിജയം അസാധ്യമാകാം. എന്നാൽ, സംയുക്ത സ്ഥാനാർഥിയെ ഇപ്പോൾ പ്രതിപക്ഷത്തുള്ള എല്ലാവരും ഒരുപോലെ പിന്തുണയ്ക്കുമോ എന്ന് കണ്ടറിയണം. 11 സംസ്ഥാനങ്ങൾ എൻഡിഎ വിരുദ്ധ കക്ഷികളാണ് ഭരിക്കുന്നതെങ്കിലും അഞ്ചിടത്ത് മാത്രമാണ് യുപിഎ ഭരണമുള്ളത്. മറ്റ് ആറിടത്തും ഒരു മുന്നണിയിലും പെടാത്തവരാണ് ഭരണത്തിൽ. ഇതിൽ ബംഗാളിലെ തൃണമൂൽ കോൺഗ്രസും തെലങ്കാനയിലെ ടിആർഎസും മാത്രമാണ് യുപിഎക്കൊപ്പം ചേർന്നു പോകാൻ താൽപര്യമുള്ളവർ. മറ്റുള്ളവരിൽ ഒഡിഷയിലെ ബിജെഡിയും ആന്ധ്രയിലെ വൈഎസ്ആർ കോൺഗ്രസും തങ്ങളുടെ വ്യക്തിത്വം നിലനിർത്തി പോകാനായിരിക്കും താൽപര്യം കാട്ടുക. ഡൽഹിയിലും പഞ്ചാബിലും ഭരണത്തിലേറിയ ആം ആദ്മി പാർട്ടി ഏതെങ്കിലും മുന്നണിയെ പിന്തുണയ്ക്കുമോ എന്ന് കണ്ടറിയണം. എന്നാൽ, ബിജെപിയോടുള്ള എതിർപ്പു മൂലം പ്രതിപക്ഷ സ്ഥാനാർഥിയെ പിന്തുണയ്ക്കാനുള്ള സാധ്യത തള്ളിക്കളയാനുമാവില്ല. ഇത്തരമൊരു സാഹചര്യത്തിലും പ്രതിപക്ഷത്തുള്ള ഐക്യമില്ലായ്മ തന്നെയാണ് ബിജെപി നേതൃത്വത്തിന്റെ പ്രതീക്ഷ.\nപ്രതിപക്ഷത്ത് ഏറ്റവും കൂടുതൽ വോട്ടുള്ള കോൺഗ്രസിനെ മാറ്റിനിർത്തിക്കൊണ്ട് ഒരു പോരാട്ടം പ്രതിപക്ഷത്തിന് അസാധ്യമാവും. കോൺഗ്രസ് കഴിഞ്ഞാൽ ഏറ്റവുമധികം വോട്ട് തൃണമൂൽ കോൺഗ്രസിനും ഡിഎംകെയ്ക്കുമാണ്. ഇരുവരുടെയു നിലപാട് നിർണായകമാവും. ബിജെപി ഇതര മുഖ്യമന്ത്രിമാരിൽ ഏറ്റവും കരുത്തൻ എം.കെ.സ്റ്റാലിനാണെന്ന് സീതാറാം യച്ചൂരി പറഞ്ഞത് ഡിഎംകെ നിലപാടിനൊപ്പമാവും സിപിഎം എന്ന സൂചനയാണ് നൽകുന്നത്. ലോക്സഭയിലെ മൂന്നും രാജ്യസഭയിലെ ആറും ഉൾപ്പെടെ ഒൻപത് എംപിമാരും കേരളത്തിലെ 62, ത്രിപുരയിലെ 16 ഉൾപ്പെടെ9സംസ്ഥാനങ്ങളിലായി 97 എംഎൽഎമാരും മാത്രമാണ് ഇപ്പോൾ സിപിഎമ്മിനുള്ളത്. മൊത്തം വോട്ട് മൂല്യം 17, 624.\nഇരട്ടി വോട്ടോടെ റാംനാഥിന്റെ വിജയം\nകഴിഞ്ഞ രാഷ്ട്രപതി തിരഞ്ഞെടുപ്പിൽ റാംനാഥ് കോവിന്ദിന്റെ വിജയം സുഗമവും സുനിശ്ചിതവും ആയിരുന്നു. ബിജെപി അദ്ദേഹത്തെ സ്ഥാനാർഥിയായി പ്രഖ്യാപിച്ചതിനു പിന്നാലെ സഖ്യകക്ഷികൾക്കു പുറമേ, അണ്ണാ ഡിഎംകെ, ബിജു ജനതാദൾ, തെലുങ്കുദേശം, തെലങ്കാന രാഷ്ട്രസമിതി (ടിആർഎസ്) തുടങ്ങിയ കക്ഷികൾ പിന്തുണ നൽകി. അതോടെ 65.55 ശതമാനം വോട്ടുമായി അദ്ദേഹം വിജയം നേടി. പോൾ ചെയ്ത 10,69,358 ൽ 7,02,044 വോട്ട് കോവിന്ദിന് കിട്ടിയപ്പോൾ എതിരാളി മുൻ ലോക്സഭാ സ്പീക്കർ മീരാകുമാറിന് 3,67,314 വോട്ടാണ് കിട്ടിയത്. പാർലമെന്റംഗങ്ങളിൽ 522 പേർ കോവിന്ദിന് വോട്ടു ചെയ്തപ്പോൾ 225 വോട്ടാണ് മീരയ്ക്കു ലഭിച്ചത്. (മൂല്യം: കോവിന്ദ് – 3,69,576, മീര –1,59,300).\nരാഷ്‌ട്രപതി ഭവൻ. ചിത്രം: AFP\nസംസ്ഥാനങ്ങളിൽ ഏറ്റുമധികം വോട്ടുള്ള യുപിയിൽ 403 ൽ 335 വോട്ട് കോവിന്ദിനായിരുന്നു. ഏറ്റവും കുറവു വോട്ടുള്ള പുതുച്ചേരിയിൽ മീരാകുമാറിന് 19 ഉം കോവിന്ദിന് പത്തുമായിരുന്നു വോട്ട്. ബിജെപി ഭരണമുണ്ടായിരുന്ന രാജസ്ഥാൻ (200 ൽ 166 വോട്ട്), മഹാരാഷ്ട്ര (288 ൽ 208) എന്നിവിടങ്ങളിൽ കിട്ടിയ നല്ല ശതമാനം വോട്ട് കോവിന്ദിന്റെ വിജയം അനായാസമാക്കി. പിന്തുണ നൽകിയ ബിജെഡിയുടെ ഒഡീഷയിൽ 147 ൽ 127 വോട്ടും കോവിന്ദിനായിരുന്നു. ഗുജറാത്തിൽ 182 ൽ 132 ഉം ഹരിയാനയിൽ 90 ൽ 73 ഉം വോട്ട് കോവിന്ദ് നേടി. വടക്കു കിഴക്കൻ സംസ്ഥാനങ്ങളിൽ മിക്കതിലും കോവിന്ദിന് മികച്ച രീതിയിൽ വോട്ടു നേടാനായി.\nകോവിന്ദിനെ പിന്തുണച്ച് പ്രതിപക്ഷനിര\nഎൻഡിഎയ്ക്ക് പുറത്തായിരുന്ന അണ്ണാ ഡിഎംകെ, ജെഡി(യു), ബിജെഡി, ടിആർഎസ്, തെലുങ്കുദേശം കക്ഷികളുടെ പിന്തുണയോടെയാണ് കഴിഞ്ഞ തവണ റാംനാഥ് കോവിന്ദ് വൻ വിജയം ഉറപ്പാക്കിയത്. ഇതിൽ അണ്ണാ ഡിഎംകെ, ജെഡി(യു) കക്ഷികൾ ഇപ്പോൾ എൻഡിഎയ്ക്കൊപ്പം തന്നെയാണ്. മറ്റുള്ളവരുടെ പിന്തുണ ഇത്തവണയും നേടാനാവും എന്ന കണക്കുകൂട്ടലിലാണ് ബിജെപി നേതൃത്വം. എന്നാൽ, തെലങ്കാനയിൽ തങ്ങളെ വെല്ലുവിളിക്കുന്ന ബിജെപിയെ ടിആർഎസ് പിന്തുണയ്ക്കുമോ എന്നത് കണ്ടറിയണം. കഴിഞ്ഞ തിരഞ്ഞെടുപ്പു കാലത്ത് അധികാരത്തിൽ ഇല്ലാതിരുന്ന ആന്ധ്രയിലെ വൈഎസ്ആർ കോൺഗ്രസിന്റെ പിന്തുണ നേടാനും എൻഡിഎ ശ്രമിക്കും.\nവൈഎസ്ആർ കോൺഗ്രസോ ബിജെഡിയോ പിന്തുണച്ചാൽ എൻഡിഎയുടെ വിജയം സുഗമമാകും. ഇവയ്ക്കൊപ്പം കഴിഞ്ഞ തവണത്തെപ്പോലെ മറ്റു ചെറു കക്ഷികളുടെയും അപൂർവമായി മാത്രമുള്ള സ്വതന്ത്രൻമാരുടെയും പിന്തുണ കൂടി നേടിയാൽ എൻഡിഎ വിജയം കഴിഞ്ഞ തവണത്തെപ്പോലെ അനായാസമാവും. വൈഎസ്ആർ കോൺഗ്രസിന് ലോക്സഭയിൽ 22 ഉം രാജ്യസഭയിൽ ആറും ഉൾപ്പെടെ 28 എംപിമാരും 151 എംഎൽഎമാരുമുണ്ട്. ഇവരുടെ വോട്ടുമൂല്യം 45,383 ആണ്. 21 എംപിമാരും 117 എംഎൽഎമാരുമുള്ള ബിജെഡിയുടെ വോട്ട്മൂല്യം 31,920 ആണ്. പ്രതിപക്ഷത്താണെങ്കിലും ഒരു മുന്നണിയിലും ചേരാതെ നിൽക്കുന്ന തെലുങ്കുദേശം, മായാവതിയുടെ ബിഎസ്പി, അകാലിദൾ, ജനതാദൾ എസ്, ഉവൈസിയുടെ എഐഎംഐഎം തുടങ്ങിയ കക്ഷികളുടെ പിന്തുണ നേടാനും ബിജെപി ശ്രമിക്കും. ഈ കക്ഷികൾക്കെല്ലാം കൂടി 25 അംഗങ്ങളാണ് പാർലമെന്റിൽ ഉള്ളത് (ലോക്സഭയിൽ 19 പേരും രാജ്യസഭയിൽ ആറും). വിവിധ നിയമസഭകളിലായി 85 എംഎൽഎമാരുമുണ്ട്.\nകഴിഞ്ഞ രാഷ്ട്രപതി തിരഞ്ഞെടുപ്പു കാലത്ത് ബിജെപി അധികാരത്തിലിരുന്നതും വോട്ടുമൂല്യം കൂടുതലുള്ളതുമായ വലിയ സംസ്ഥാനങ്ങളിലെ ഭരണ മാറ്റമാണ് ബിജെപിയെ പ്രതിസന്ധിയിലാക്കിയത്. റാംനാഥ് കോവിന്ദ് വൻതോതിൽ വോട്ടു നേടിയ രാജസ്ഥാൻ, മഹാരാഷ്ട്ര, ഛത്തീസ്ഗഡ്, ജാർഖണ്ഡ് തുടങ്ങിയ സംസ്ഥാനങ്ങളിലും തമിഴ്നാട്ടിലും എൻഡിഎയ്ക്ക് ഭരണം നഷ്ടമായതും മധ്യപ്രദേശ്, ഉത്തർപ്രദേശ്, ഉത്തരാഖണ്ഡ് തുടങ്ങിയ സംസ്ഥാനങ്ങളിൽ എംഎൽഎമാരുടെ എണ്ണം കുറഞ്ഞതുമാണ് എൻഡിഎയ്ക്ക് മത്സരം കടുത്തതാക്കുന്നത്. കർണാടകം, ബംഗാൾ, ത്രിപുര തുടങ്ങിയ സംസ്ഥാനങ്ങളിൽ മാത്രമാണ് കഴിഞ്ഞ തവണത്തേക്കാൾ ബിജെപിക്ക് എംഎൽഎമാർ കൂടിയിട്ടുള്ളത്.\nമറ്റു തിരഞ്ഞെടുപ്പുകൾ പോലെ ലളിതമല്ല രാഷ്ട്രപതി തിരഞ്ഞെടുപ്പ്. വളരെ സങ്കീർണമായ സംവിധാനത്തിൽ ആർക്കും അനായാസം കടക്കാനാവില്ല. അതുതന്നെയാണു ബിജെപിയെ ആശങ്കപ്പെടുത്തുന്നതും. വിജയത്തിനു വേണ്ട മൊത്തം വോട്ടിന് തൊട്ടടുത്തു മാത്രം നിൽക്കുകയാണ് ബിജെപി സഖ്യം. വോട്ടിന്റെ മൂല്യത്തിന്റെ അടിസ്ഥാനത്തിൽ കാൽലക്ഷത്തോളം വോട്ട് കണ്ടെത്തിയാലേ വിജയം എളുപ്പമാവൂ. പല തട്ടിലാണെങ്കിലും പ്രതിപക്ഷം എതാണ്ട് ഒപ്പം തന്നെയുണ്ട്. റാംനാഥ് കോവിന്ദിന് ഒരവസരം കൂടി നൽകുമോ എന്നാണ് എല്ലാവരും ഉറ്റു നോക്കുന്നത്. കേന്ദ്ര സർക്കാരിന് ഒരു പ്രയാസവും സൃഷ്ടിക്കാത്ത രാഷ്ട്രപതി എന്ന നിലയിൽ ബിജെപിക്ക് ഏറെ സ്വീകാര്യൻ തന്നെയാണ് റാംനാഥ് കോവിന്ദ്. എങ്കിലും ഒരവസരം കൂടി നൽകാൻ സാധ്യതയില്ലെന്നാണ് പൊതുവേ നിരീക്ഷിക്കപ്പെടുന്നത്. അങ്ങനെ ഉണ്ടായില്ലെങ്കിൽ ഉപരാഷ്ട്രപതി വെങ്കയ്യ നായിഡു തന്നെ ബിജെപിയുടെ സ്ഥാനാ‍ർഥിയാവും എന്നാണ് പൊതുവേ കണക്കുകൂട്ടുന്നത്.\nപ്രതിപക്ഷ കക്ഷികളുമായി നല്ല ബന്ധമുള്ള വ്യക്തി എന്ന നിലയിൽ ബിജെപി ഇതര വോട്ട് സമാഹരിക്കാൻ ഏറ്റവും അനുയോജ്യൻ നായിഡുവാണെന്നാണ് വിലയിരുത്തപ്പെടുന്നത്. വെങ്കയ്യ വന്നാൽ, ഇപ്പോൾ പ്രതിപക്ഷത്താണെങ്കിലും കോൺഗ്രസ് ക്യാംപിലല്ലാത്ത കക്ഷികളെ സ്വാധീനിക്കാൻ കഴിയും എന്ന പ്രതീക്ഷയും ബിജെപിക്കുണ്ട്. പ്രത്യേകിച്ച് കഴിഞ്ഞ തവണ അനുകൂലിച്ച ആന്ധ്ര കക്ഷികളെയും ബിജെഡിയെയും ഒപ്പം നിർത്താനാവും എന്ന ചിന്ത ഉണ്ടാവും. തെലുങ്ക് അഭിമാനം ഉയർത്തി ടിഡിപിക്കൊപ്പം വൈഎസ്ആർ കോൺഗ്രസിനെയും തെലങ്കാനയിലെ ടിആർഎസിനെയും കൂടെക്കൂട്ടിയാൽ വിജയം കഴിഞ്ഞ തവണത്തെപ്പോലെ അനായാസമായേക്കും. വേണ്ടി വന്നാൽ എംഐഎം നേതാവ് ഉവൈസിയുടെ പോലും പിന്തുണ നേടാൻ ബിജെപിക്കു കഴിഞ്ഞേക്കും. അതേസമയം, സ്ഥാനാർഥി മറ്റൊരാളായാലും ഈ കക്ഷികളെത്തന്നെ കൂടെക്കൂട്ടാൻ ബിജെപി ശ്രമിക്കും. എന്നാൽ, നല്ല പാർട്ടി ബന്ധമുള്ള ഒരാളെത്തന്നെയാവും ഇത്തവണ രാഷ്ട്രപതി പദത്തിലേക്ക് എത്തിക്കുക എന്നു തന്നെയാണ് നിരീക്ഷകർ വിലയിരുത്തുന്നത്. അങ്ങനെ വന്നാൽ പ്രധാനമായും പരിഗണിക്കുക വെങ്കയ്യയെത്തന്നെ ആയിരിക്കും.\nപ്രതിപക്ഷം പക്ഷേ ഇതുവരെ രാഷ്ട്രപതി തിരഞ്ഞെടുപ്പു ഗൗരവമായി ചർച്ച ചെയ്തിട്ടില്ല. സ്ഥാനാർഥിയാകാൻ മോഹമുള്ളവർ ഒട്ടേറെയുണ്ട്. എൻസിപി നേതാവ് ശരദ്പവാറിനെ സ്ഥാനാർഥിയാക്കാൻ പലരും രംഗത്തുവരും, പ്രത്യേകിച്ചു ശിവസേന പോലുള്ള കക്ഷികൾ. സ്ഥാനാർഥി മോഹമില്ലെന്ന് ബിഎസ്പി നേതാവ് മായാവതി അടുത്തിടെ പ്രഖ്യാപിക്കുകയുണ്ടായി. ബംഗാൾ മുഖ്യമന്ത്രി മമതാ ബാനർജിയുടെയും തമിഴ്നാട് മുഖ്യമന്ത്രി എം.െക. സ്റ്റാലിന്റെയും തീരുമാനം നിർണായകമാവും. ഇവരുടെ കൂടി അഭിപ്രായത്തെ മാനിച്ചേ കോൺഗ്രസ് നേതൃത്വം സ്ഥാനാർഥിത്വത്തിന് തയാറാവൂ എന്നാണ് പ്രതീക്ഷിക്കുന്നത്. ബിജെപിയെ തളയ്ക്കാനുള്ള ഏറ്റവും നല്ല അവസരമായി കണ്ട് പ്രതിപക്ഷം ഒറ്റക്കെട്ടായി നീങ്ങും എന്നുതന്നെയാണ് പൊതുവേ വിലയിരുത്തപ്പെടുന്നത്. അതേസമയം, എല്ലാവർക്കും സമ്മതനായ ഒരാളെ കണ്ടെത്താൻ പ്രതിപക്ഷവും നന്നായി ക്ലേശിക്കേണ്ടി വരും. കോൺഗ്രസിലെ നവീകരണ സംഘത്തിന്റെ നിലപാടുകളും നിർണായകമാവും.\nഉപരാഷ്ട്രപതി പദം വഴി രാഷ്ട്രപതി ഭവനിലേക്ക്\nഇന്ത്യയിലെ പരമോന്നത സ്ഥാനമായ രാഷ്ട്രപതി പദത്തിൽ എത്തുക ഉപരാഷ്ട്രപതിമാർ ആണ് എന്നത് ആദ്യകാലങ്ങളിലെ പതിവായിരുന്നു. വി.വി.ഗിരിക്കു ശേഷം ഏറെക്കാലത്തേക്ക് അത് ഇല്ലാതായി. എന്നാൽ പിന്നീടും ചില ഉപരാഷ്ട്രപതിമാർ രാഷ്ട്രപതിപദത്തിലെത്തി. കെ.ആർ.നാരായണനാണ് ഉപരാഷ്ട്രപതി പദത്തിൽനിന്ന് രാഷ്ട്രപതിയായ അവസാനത്തെയാൾ.\nഎ.പി.ജെ അബ്ദുൽ കലാം.\nആദ്യ ഉപരാഷ്ട്രപതിയായ സർവേപ്പിളളി രാധാകൃഷ്ണൻ, പത്തു വർഷം ആ പദവി വഹിച്ച ശേഷമാണ് രാഷ്ട്രപതിയായത്. ഉപരാഷ്ട്രപതിമാരായ ആറ് പേർ രാഷ്ട്രപതിമാരായപ്പോൾ ആറ് പേർക്ക് അതിനുള്ള അവസരം കിട്ടിയില്ല. ഫക്രുദീൻ അലി അഹമ്മദ് അന്തരിച്ചപ്പോൾ ബി.ഡി.ജട്ടി ആക്ടിങ് രാഷ്ട്രപതിയായി. ചീഫ് ജസ്റ്റിസ് ആയിരിക്കെ രാഷ്ട്രപതിയുടെ ചുമതല നിർവഹിക്കാൻ അവസരം കിട്ടിയ ആളാണ് പിന്നീട് ഉപരാഷ്ട്രപതിയായ എം. ഹിദായത്തുല്ല. ഉപരാഷ്ട്രപതിമാരായിരുന്ന സാക്കിർ ഹുസൈൻ, വി.വി.ഗിരി, ആർ. വെങ്കിട്ടരാമൻ, ശങ്കർ ദയാൽ ശർമ, കെ.ആർ. നാരായണൻ എന്നിവർക്കും രാഷ്ട്രപതി ആകാൻ അവസരം ലഭിച്ചപ്പോൾ, ജി.എസ്.പാഠക്, ഹാമിദ് അൻസാരി എന്നിവർക്ക് അവസരം ലഭിച്ചില്ല.\nഇതുവരെ രാഷ്ട്രപതിയായ മൂന്ന് പേരൊഴികെ എല്ലാവരും കോൺഗ്രസുകാരായിരുന്നു. ഇപ്പോഴത്തെ രാഷ്ട്രപതി കോവിന്ദും എ.പി.ജെ അബ്ദുൽ കലാമുമാണ് രാഷ്ട്രപതിയായ ബിജെപിക്കാർ. കലാം സജീവ രാഷ്ട്രീയക്കാരനായിരുന്നില്ലെങ്കിലും ബിജെപിയുടെ സ്ഥാനാർഥി എന്ന നിലയിലാണ് രാഷ്ട്രപതിയായത്. മുൻപ് കോൺഗ്രസ് രാഷ്ട്രപതി സ്ഥാനാർഥിയായി മത്സരിച്ചിട്ടുണ്ടെങ്കിലും ജനതാ പാർട്ടി പ്രതിനിധിയാണ് നീലം സഞ്ജീവ റെഡ്ഡി. രണ്ടാം മത്സരത്തിൽ 1977 ലാണ് രാഷ്ട്രപതിയായത്. കോൺഗ്രസിന്റെ ഒൗദ്യോഗിക സ്ഥാനാർഥിയെ തോൽപിച്ചാണ് ഉപരാഷ്ട്രപതിയായിരുന്ന വി.വി.ഗിരി രാഷ്ട്രപതി പദവിയിലെത്തിയത്. ഉപരാഷ്ട്രപതിയായ ആദ്യ ബിജെപി നേതാവ് മുൻ രാജസ്ഥാൻ മുഖ്യമന്ത്രി ഭൈരോൺ സിങ് ശെഖാവത് പിന്നീട് രാഷ്ട്രപതി തിരഞ്ഞെടുപ്പിൽ മത്സരിച്ചെങ്കിലും പരാജയപ്പെട്ടു. ഉപരാഷ്ട്രപതിയായിരിക്കെ അന്തരിച്ച കൃഷ്ണകാന്തിനും രാഷ്ട്രപതിയാവാൻ ഭാഗ്യമുണ്ടായില്ല. ഉപരാഷ്ട്രപതിയായി ഏറ്റവുമധികം കാലം പ്രവർത്തിച്ചത് എസ്.രാധാകൃഷ്ണനും ഹാമിദ് അൻസാരിയുമാണ്– 10 വർഷം വീതം.\nഎൻഡിഎ വോട്ടില്ലാതെ കേരളം\nഇത്തവണ രാഷ്ട്രപതി തിരഞ്ഞെടുപ്പിൽ ഭരണപക്ഷത്തിന് ഒരു വോട്ടുപോലും കിട്ടാൻ സാധ്യതയില്ലാത്ത ഏക സംസ്ഥാനം കേരളമാവും. ബിജെപിക്ക് എംഎൽഎമാരില്ലാത്ത രണ്ട് സംസ്ഥാനങ്ങളിൽ ഒന്ന് കേരളവും മറ്റൊന്ന് സിക്കിമുമാണ്. സിക്കിം എൻഡിഎയോട് ആഭിമുഖ്യമുള്ള കക്ഷി ആയതിനാൽ വോട്ടു നൽകാതെ പുറം തിരിഞ്ഞു നിൽക്കുന്നത് കേരളമായിരിക്കും. കഴിഞ്ഞ തവണ ബിജെപിക്ക് ഒരു എംഎൽഎ ഉണ്ടായിരുന്നതിനാൽ കേരളത്തിൽനിന്ന് റാംനാഥ് കോവിന്ദിന് വോട്ടുണ്ടായിരുന്നു. ഇത്തവണ സംയുക്ത പ്രതിപക്ഷ സ്ഥാനാർഥിയുണ്ടായാൽ മൊത്തമുള്ള 21,280 മൂല്യവോട്ടും ഭരണപക്ഷത്തിനെതിരാവും.\nEnglish Summary: President of India Voting to becomeaKey Test for BJP. Why is it so?\nപനജി: ഗോവ നിയമസഭാ തിരഞ്ഞെടുപ്പ് ഫലം വരാന് രണ്ടു ദിവസം ശേഷിക്കെ രാഷ്ട്രീയ പാര്‍ട്ടികള് കരുനീക്കങ്ങള് ആരംഭിച്ചു. കേവല ഭൂരിപക്ഷം…\nഅടുത്ത രാഷ്ട്രപതിയെ കണ്ടെത്താൻ ബിജെപി; കേരള ഗവർണർ ആരിഫ് മുഹമ്മദ് ഖാനും പരിഗണനയിൽ?\nന്യൂഡല്‍ഹി: രാഷ്ട്രപതി രാംനാഥ് കോവിന്ദിന്റെ കാലാവധി ജൂലായില് അവസാനിക്കാനിരിക്കേ പുതിയ രാഷ്ട്രപതി സ്ഥാനത്തേക്ക് കേരള ഗവർണർ ആരിഫ് മുഹമ്മദ് ഖാന്റെ…\nCategories World News Tags തനതര, തൽകകമ, പരതപകഷ, പളരത, ബജപ, രഷടരപതകകയ, സഹയകകണ Post navigation


മുഖ്യമന്ത്രിയായി കെ.സി.വേണുഗോപാൽ!..കരുക്കൾ നീക്കാൻ തരൂരും!..ഉമ്മൻ ചാണ്ടിയും രമേശ് ചെന്നിത്തലയും തെറിക്കും !മുന്നിൽ നിന്ന് പട നയിക്കാൻ രാഹുൽ ഗാന്ധി. | Daily Indian Herald\nJune 27, 2020 4:14 am By : Indian Herald Staff\nതിരുവനന്തപുരം:അടുത്ത നിയമസഭാ തിരഞ്ഞെടുപ്പിൽ കോൺഗ്രസിന്റെ സംഘടനാ ചുമതലയുള്ള എ ഐ സി സി ജനറൽ സെക്രട്ടറിയായ കെ സി വേണുഗോപാൽ കേരളത്തിലെ മുഖ്യമന്ത്രി സ്ഥാനാർത്ഥിയായി രംഗത്ത് എത്തും .രാഹ്മ് ഗാന്ധിയും സോണിയ പ്രിയങ്ക എന്നിവരും ദേശീയ നേതൃത്വത്തിലെ ഭൂരിപക്ഷവും ഈ തീരുമാനത്തെ പിന്തുണക്കും .ഉമ്മൻ ചാണ്ടിയും രമേശ് ചെന്നിത്തലയു കേരളത്തിൽ നിന്നും തെറിക്കും എന്നുമാണ് സൂചനകൾ .നിലവിൽ ഇവരുടെ നേതൃത്വത്തിലുള്ള പ്രകടനം വളരെ നിരാശ ജനകമാണ് എന്നും റിപ്പോർട്ടുണ്ട് .\nകഴിഞ്ഞ ലോക്‌സഭാ തിരഞ്ഞെടുപ്പില് 19 സീറ്റ് ലഭിച്ച പാര്‍ട്ടിയുടെ നില ദയനീയാവസ്ഥയിലാണെന്ന് രാഹുലിന്റെ ടീമിന് റിപ്പോര്‍ട്ട് ലഭിച്ചിട്ടുണ്ട്. ഈ സാഹചര്യത്തില് കേരളത്തില് പിടിമുറുക്കാനാണ് രാഹുലിന്റെ തീരുമാനം. ഉമ്മന്‍ചാണ്ടിയും രമേശ് ചെന്നിത്തലയും മാറണമെന്നാണ് രാഹുല് പരോക്ഷമായി പറയുന്നത്.ഇവരുടെ നേതൃത്വത്തിൽ തിരഞ്ഞെടുപ്പ് നടന്നാൽ ഭരണം പോകുമെന്നുമാത്രമല്ല പ്രതിപക്ഷ നേതൃസ്ഥാനം വരെ കിട്ടില്ല എന്നാണു നിലവിലെ അവസ്ഥ എന്നും റിപ്പോർട്ടുണ്ട് . കേരളത്തിൽ വിജയം ഉറപ്പാക്കുന്നതിനായി വിശ്വപൗരനായി നിൽക്കുന്ന ശശി തരൂരിനെ കൂടുതൽ അധികാരങ്ങൾ നൽകി കേരളത്തിൽ അവതരിപ്പിക്കും .തരൂരിനെ മുന്നിൽ നിർത്തി കേരളത്തിലെ രാഹുൽ ഗാന്ധി ഇപ്പോഴേ തുടങ്ങിയതായാണ് റിപ്പോർട്ടുകൾ.\nവേണുഗോപാലിന് കാര്യങ്ങൾ കുറച്ചുകൂടി സുഗമമാക്കുന്ന സൂചനകളാണ് പുറത്ത് വരുന്നത്. രാഹുല് നിയമസഭാ തിരഞ്ഞെടുപ്പിന് മുമ്പ് തന്നെ ദേശീയ അധ്യക്ഷനായി തിരിച്ചെത്തും. കഴിഞ്ഞ ദിവസത്തെ വര്‍ക്കിംഗ് കമ്മിറ്റിയില് യുവാക്കളാണ് നയിക്കുകയെന്ന് വ്യക്തമായി തന്നെ രാഹുല് പറഞ്ഞിരുന്നു. പ്രവര്‍ത്തിക്കാത്ത സീനിയേഴ്‌സിന് പുറത്തുപോവാമെന്നും രാഹുല് സൂചിപ്പിച്ചിരുന്നു. ഇവിടെ ഉമ്മന്‍ചാണ്ടിയും രമേശ് ചെന്നിത്തലയും കഴിഞ്ഞ അഞ്ച് വര്‍ഷത്തിനിടെ കാര്യമായിട്ടുള്ള പ്രവര്‍ത്തനമൊന്നും നടത്തിയിട്ടില്ല. രാഹുല് ക്യാമ്പിലെ താരതമ്യേന ചെറുപ്പമുള്ള നേതാവായി അറിയപ്പെടുന്ന കെസി ദേശീയ തലത്തില് കോണ്‍ഗ്രസിനെ സംസ്ഥാനങ്ങളില് രക്ഷിക്കുന്നതില് മിടുക്ക് കാണിച്ചിരുന്നു.\nദില്ലിയില് നിന്ന് കെസി വേണുഗോപാല് വീണ്ടും തട്ടകം കേരളത്തിലേക്ക് മാറ്റാന് ഒരുങ്ങുകയാണ്. ദില്ലിയില് കോണ്‍ഗ്രസിന്റെ ട്രബിള്‍ഷൂട്ടറായി നില്‍ക്കുമ്പോഴാണ് ഈ നീക്കം. എന്നാല് മുഖ്യമന്ത്രി പദത്തിലേക്ക് വരാന് കെസിക്ക് വലിയ താല്‍പര്യമുണ്ട്. വേണുഗോപാലിന്റെ ആഗ്രഹം രാഹുല് എതിര്‍ക്കുന്നുമില്ല. അപ്രതീക്ഷിതമായി തിരഞ്ഞെടുപ്പ് സമയത്ത് എല്ലാം മാറി മറിയുമെന്നാണ് വ്യക്തമാകുന്നത്.\nരാഹുല് ഗാന്ധി വയനാട്ടില് നിന്നുള്ള എംപി ആയത് കൊണ്ട് കേരളത്തില് വിജയിക്കാതിരുന്നാല് അദ്ദേഹത്തിന് വ്യക്തിപരമായി അത് വലിയ നാണക്കേടാവും. ശശി തരൂരിനോട് തിരുവനന്തപുരത്തേക്ക് കേന്ദ്രീകരിച്ച് പ്രവര്‍ത്തിക്കാന് നിര്‍ദേശമുണ്ട്. ഡാറ്റ അനലിറ്റിക്‌സ് ടീമും ഇവിടെ സജീവമാകും. വേണുഗോപാലിന് ഇതില് വലിയ പങ്കുണ്ടാവും. ഉമ്മന്‍ചാണ്ടിയെ ഒരിക്കല് കൂടി മുഖ്യമന്ത്രി പദത്തിലെത്തുന്നത് തടയാനാണ് രാഹുലിന്റെ നീക്കം. മുഖ്യമന്ത്രിയെ പ്രഖ്യാപിക്കാതെ തിരഞ്ഞെടുപ്പിനെ നേരിട്ട് അവസാനം സര്‍പ്രൈസ് ഒരുക്കാനാണ് നീക്കം.\nകെസി വേണുഗോപാലിന് വേണ്ടി സമാന്തര അധികാര കേന്ദ്രം തന്നെ കേരളത്തില് പ്രവര്‍ത്തിക്കുന്നുണ്ട്. ദില്ലിയിലെ കോണ്‍ഗ്രസ് നേതൃത്വത്തില് രണ്ടാമനായതോടെയാണ് ഇതുണ്ടായത്. 14 ഡിസിസി പ്രസിഡന്റുമാരില് ഭൂരിഭാഗവും കെസിയുടെ പിന്നില് അണിനിരന്നിരിക്കുകയാണ്. ഇതിനിടെ യുഡിഎഫ് കണ്‍വീനര് ബെന്നി ബെഹനാന് ചെന്നിത്തല പക്ഷത്തേക്കും മാറിയിട്ടുണ്ട്. അതുകൊണ്ട് എംഎം ഹസനെ കണ്‍വീനറാക്കണമെന്ന് ഉമ്മന്‍ചാണ്ടി ആവശ്യപ്പെടുന്നുണ്ട്.\nദേശീയ നേതൃത്വം സംസ്ഥാനത്ത് ഇടപെടല് തുടങ്ങിക്കഴിഞ്ഞിരിക്കയാണ് . ഘടക കക്ഷികളുടെ സഖ്യത്തില് ശ്രദ്ധ വേണമെന്നായിരുന്നു ആവശ്യം. ഇത് പക്ഷേ സോണിയ നിര്‍ദേശിച്ചെന്നാണ് പറയുന്നത്. പക്ഷേ രാഹുലിന്റെ താല്‍പര്യം ഇതിന് പിന്നിലുണ്ട്. വേണുഗോപാല് കൃത്യമായി ഈ വിവരം നേരത്തെ രാഹുലിനെ അറിയിച്ചിരുന്നു. കേരള കോണ്‍ഗ്രസിലെ കാര്യങ്ങളും പെട്ടെന്ന് തീര്‍ക്കാനാണ് ആവശ്യപ്പെട്ടിരിക്കുന്നത്. അതേസമയം ദേശീയ നേതാക്കള്‍ക്ക് വേണുഗോപാല് രാഹുലിന് ചുറ്റും നില്‍ക്കുന്നതില് താല്‍പര്യമില്ല. വേഗം കേരളത്തിലെ കാര്യങ്ങള് അദ്ദേഹത്തെ ഏല്‍പ്പിക്കാന് അവരും സമ്മര്‍ദം ചെലുത്തുന്നുണ്ട്.\nഉമ്മന്‍ചാണ്ടിക്ക് 76 വയസ്സും മുല്ലപ്പള്ളിക്ക് 75 വയസ്സുമുണ്ട്. ഇത്രയും പ്രായമുള്ളവരെ വേണ്ടെന്ന നിലപാടിലാണ് രാഹുല്. രമേശ് ചെന്നിത്തലയ്ക്ക് 65 വയസ്സ് പ്രായമുണ്ട്. അതേസമയം കെസി വേണുഗോപാല് 57 വയസ്സ് മാത്രമുള്ള നേതാവാണ്. ഇത് അദ്ദേഹത്തിന് മുന്‍തൂക്കം നല്‍കുന്നുണ്ട്. രാഹുലിന്റെയും പ്രിയങ്കയുടെയും പിന്തുണ വേണുഗോപാലിനാണ് ഉള്ളത്. സോണിയയുടെ നിലപാട് ഇക്കാര്യത്തില് നിര്‍ണായകമാകും. എന്നാല് ഉമ്മന്‍ചാണ്ടിയോടോ ചെന്നിത്തലയോടോ പ്രത്യേക മമത സോണിയക്കില്ല.\nതിരഞ്ഞെടുപ്പ് കാലത്ത് ഉമ്മന്‍ചാണ്ടി വീണ്ടും സംസ്ഥാന രാഷ്ട്രീയത്തില് സജീവമായിരിക്കുകയാണ്. എന്നാല് പിണറായിയെ നേരിടാന് ആരാകും വരികയെന്ന് ഹൈക്കമാന്‍ഡാണ് തീരുമാനിക്കുകയെന്ന് ഉമ്മന്‍ചാണ്ടി തന്നെ പറഞ്ഞിരുന്നു. കേരളത്തിലേക്ക് തിരിച്ചുവരാനുള്ള ആഗ്രഹത്തെ കുറിച്ച് കെസി നേരത്തെ പറഞ്ഞിരുന്നു. മുല്ലപ്പള്ളി രാമചന്ദ്രന്, രമേശ് ചെന്നിത്തല എന്നിവര്‍ക്കൊപ്പം ശക്തമായി ഉമ്മന്‍ചാണ്ടി കൂടി വന്നതോടെ രാഹുലിന്റെ പിന്തുണയില്ലാതെ കാര്യങ്ങള് നടക്കില്ലെന്ന വേണുഗോപാലിനറിയാം.\nഉമ്മന്‍ചാണ്ടി പുതുപള്ളിയിലും തിരുവനന്തപുരത്തുമായി നിന്നാണ് നടത്തിയ പ്രവര്‍ത്തനങ്ങളാണ് ഹൈക്കമാന്‍ഡിന്റെ മുന്നിലേക്ക് ഉയര്‍ത്തുന്നത്. നോര്‍ക്ക റൂട്ട്‌സ് കണ്‍ട്രോള് റൂം വഴി പ്രവാസി വിഷയങ്ങളാണ് അദ്ദേഹം അവതരിപ്പിച്ചത്. പശ്ചിമേഷ്യയിലെ പല സന്നദ്ധ സംഘടനകളും ഉമ്മന്‍ചാണ്ടിയുമായി നേരിട്ടാണ് ഇടപെട്ടത്. കോണ്‍ഗ്രസ് നേതൃത്വത്തിന് ഇതില് ഒരു പങ്കും ഇല്ലായിരുന്നു. സ്വന്തം ഇമേജ് ബൂസ്റ്റ് ചെയ്ത് ഒരവസരം കൂടി മുഖ്യമന്ത്രി പദത്തിലേക്ക് നോക്കാനാണ് ഉമ്മന്‍ചാണ്ടി ലക്ഷ്യമിട്ടത്.എന്തായാലും വേണുഗോപാലും തരൂരും മുന്നിൽ നിന്നും നയിക്കുന്ന കോൺഗ്രസിന് കേരളം പിടിക്കാൻ കഴിയും എന്നാണ് റിപ്പോർട്ട് .\nTags: ELECTION 2021, kc venugopal, kerala politics\nകോട്ടയത്ത് ഉമ്മന്‍ചാണ്ടി ,വേണുഗോപാല് വയനാട്ടില്.കണ്ണൂരില് അബ്ദുള്ള കുട്ടി.പത്ത് സീറ്റിൽ രാഹുലിന്റെ സ്വന്തം സ്ഥാനാർത്ഥികൾ. കേരളം പിടിക്കാന് അങ്കത്തിനൊരുങ്ങി കോണ്‍ഗ്രസ്\nആദ്യമായി ലൈംഗീക പീഡനം നടത്തിയത് കെ സി വേണുഗോപാല്; നിരവധി പെണ്‍കുട്ടികളെ ഇയാള് ഇങ്ങനെ ഉപയോഗിക്കുന്നു.കെ.സി വേണുഗോപാലിന്റെ സ്ഥാനം തെറിക്കും ?\nരാജവെമ്പാലയ്ക്ക് പോലും അമിത് ഷായുടെ അത്രയും വിഷമുണ്ടാകില്ല; കെ സി വേണുഗോപാല്


Home » entertainment » ബിഗ് ബോസ് 14 മത്സരാർത്ഥി റുബീന ദിലെയ്ക്ക് പഴയ ഫോട്ടോകൾ വൈറൽ അവളുടെ പരിവർത്തനം കാണുക\nറൂബിന ദിലെയ്ക്കിന്റെ ഫോട്ടോ വൈറലാകുന്നു\nപ്രശസ്ത ടിവി നടിയും മത്സരാർത്ഥിയുമായ ‚ബിഗ് ബോസ് 14‘ ന്റെ റുബിന ദിലെയ്ക്ക് ഈ ദിവസങ്ങളിൽ സോഷ്യൽ മീഡിയയിൽ ആധിപത്യം പുലർത്തുന്നു. ബിഗ് ബോസ് 14 ഷോയിൽ വിജയിക്കാനുള്ള ശക്തമായ മത്സരാർത്ഥി ഇയാളാണെന്നും പറയപ്പെടുന്നു. റുബീന ദിലെയ്ക്കിന്റെ ആരാധകർ അവരുടെ ചിത്രങ്ങളോ വീഡിയോകളോ കൃത്യമായ ഇടവേളകളിൽ സോഷ്യൽ മീഡിയയിൽ പങ്കിടുന്നു. ഈ എപ്പിസോഡിൽ, റുബീന ദിലെയ്ക്ക് ഫോട്ടോയുടെ ചിത്രങ്ങളുടെ ഒരു കൊളാഷ് സോഷ്യൽ മീഡിയയിൽ വൈറലാകുന്നു. ചിത്രങ്ങൾ കൊണ്ട് അവയെ തിരിച്ചറിയാനും പ്രയാസമാണ്.\nമരുമകളുടെ ദീർഘചതുരത്തിനിടയിലാണ് സൽമാൻ ഖാന്റെ പർവതങ്ങളിൽ സിസ്റ്റർ അർപിത വീഡിയോ പങ്കിട്ടത്\nറുബീന ദിലെയ്ക്കിന്റെ പഴയ ഫോട്ടോയും ഇപ്പോഴത്തെ ഫോട്ടോയും നോക്കുമ്പോൾ നടി വളരെയധികം പരിവർത്തനത്തിന് വിധേയമായി എന്ന് പറയാം. 2006 ൽ മിസ് ഷിംലയുടെ സൗന്ദര്യമത്സരത്തിലും 2008 ൽ മിസ്സ് നോർത്ത് ഇന്ത്യയിലും വിജയിച്ച റുബീന ദിലാക്കിന്റെ പഴയ ചിത്രങ്ങൾ ആളുകൾ താരതമ്യം ചെയ്യുന്നു, ധാരാളം പ്രതികരണങ്ങൾ നൽകുന്നു. മിസ് നോർത്ത് ഇന്ത്യ കിരീടം നേടിയ റുബീന ദിലാക്കും അക്കാലത്തെ അവളുടെ ഫോട്ടോയും തമ്മിൽ എത്ര വ്യത്യാസമുണ്ടെന്ന് ചിത്രങ്ങളിൽ കാണാം.\nറിയ ചക്രബർട്ടി ഫോട്ടോഗ്രാഫറുടെ മുന്നിൽ കൈകൾ മടക്കി പറഞ്ഞു- ദയവായി എന്നെ ഇപ്പോൾ പിന്തുടരരുത് … വൈറൽ ഹുവ വീഡിയോ\n‚ബിഗ് ബോസ് 14‘ എന്ന ചിത്രത്തിലാണ് റൂബിന ദിലെയ്ക്ക് ഇപ്പോൾ ആധിപത്യം പുലർത്തുന്നത്. അടുത്തിടെ, അദ്ദേഹത്തിന്റെ മരുമക്കൾ അദ്ദേഹത്തിന്റെ കളിയിൽ വലിയ സന്തോഷം പ്രകടിപ്പിച്ചിരുന്നു. ഞാൻ നിങ്ങളോട് പറയട്ടെ, നടി റുബിന ദിലാക്ക് തന്റെ അഭിനയത്തിലൂടെ ആളുകളുടെ ഹൃദയം നേടാൻ ഒരു കല്ലും വെച്ചിട്ടില്ല. ‚ചോതി ബാഹു‘ എന്ന ടിവി സീരിയലിലൂടെ റുബീന ദിലാക്ക് വളരെയധികം സ്വത്വം നേടി. ഈ സീരിയലിലൂടെ അദ്ദേഹം ടിവി ലോകത്തേക്ക് പ്രവേശിച്ചു. രണ്ട് സീസണുകളിൽ ഛോതി ബാഹുവിന്റെ വരവിന് ശേഷം ‚ശക്തി: അസ്തവ കി ആവാസ്‘ എന്ന ചിത്രത്തിൽ റുബീന ദിലക് നായകനായി അഭിനയിച്ചു. ശക്തി മുതൽ, ബിഗ് ബോസ് 14 ൽ റുബീന ദിലാക്ക് കാണപ്പെടുന്നു.\nREAD കാലിഫോർണിയ യൂണിവേഴ്‌സിറ്റി ആരംഭിച്ച മെമ്മോറിയൽ ഫണ്ട് സുശാന്ത് സിംഗ് രജപുത് ജന്മദിനത്തിൽ


ബുറെവി ചുഴലിക്കാറ്റ്; സംസ്ഥാനത്ത് അതിതീവ്ര മഴയ്ക്ക് സാധ്യത- ജാഗ്രതാ നിര്‍ദ്ദേശം -\nHome News Desk ബുറെവി ചുഴലിക്കാറ്റ്; സംസ്ഥാനത്ത് അതിതീവ്ര മഴയ്ക്ക് സാധ്യത- ജാഗ്രതാ നിര്‍ദ്ദേശം\nബുറെവി ചുഴലിക്കാറ്റിനെ തുടര്‍ന്ന് സംസ്ഥാനത്ത് അതിതീവ്ര മഴയ്ക്ക് സാധ്യത. ഡിസംബര്2ന് വൈകിട്ടോടെ ചുഴലിക്കാറ്റ് ശ്രീലങ്കന് തീരം കടക്കുമെന്നാണ് കാലാവസ്ഥ വകുപ്പിന്റെ നിരീക്ഷണം. ഡിസംബര് മൂന്നോടുകൂടി കന്യാകുമാരി തീരത്തെത്താനുള്ള സാധ്യതയും പ്രവചിട്ടുണ്ട്.\nപ്രത്യേക ജാഗ്രതാ നിര്‍ദ്ദേശവും സംസ്ഥാനത്തിന് നല്‍കിയിട്ടുണ്ട്. മൂന്നാം തീയതി തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളില് റെഡ് അലേര്‍ട്ട് പ്രഖ്യാപിച്ചിട്ടുണ്ട്. മത്സ്യത്തൊഴിലാളികള്‍ക്കും പ്രത്യേക ജാഗ്രതാ നിര്‍ദ്ദേശം നല്‍കിയിരിക്കുന്നു. ഇനിയൊരു അറിയിപ്പുണ്ടാകുന്നത് വരെ കേരള തീരത്ത് നിന്ന് കടലില് പോകുന്നത് പൂര്‍ണ്ണമായും നിരോധിച്ചിരിക്കുകയാണ്.\nനവംബര് 30 അര്‍ധരാത്രി മുതല് നിലവില് വന്ന വിലക്ക് എല്ലാതരം മല്‍സ്യബന്ധന യാനങ്ങള്‍ക്കും ബാധകമായിരിക്കും. ചുഴലിക്കാറ്റിന്റെ വികാസവും സഞ്ചാരപഥവും വിലയിരുത്തി സംസ്ഥാന ദുരന്ത നിവാരണ അതോറിറ്റി അനുമതി നല്‍കുന്നത് വരെ കേരള തീരത്ത് നിന്ന് കടലില് പോകാന് അനുവദിക്കുന്നതല്ല.\nഡിസംബര്2മുതല് ഡിസംബര്4വരെയുള്ള ദിവസങ്ങളില് കേരളത്തില് പലയിടത്തും അതിശക്തമായ മഴ ലഭിക്കാന് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഡിസംബര്3ന് തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളില് അതിതീവ്ര മഴ ലഭിക്കാനുള്ള സാധ്യതയും പ്രവചിക്കപ്പെട്ടിരിക്കുന്നു. ആവശ്യമായ തയ്യാറെടുപ്പുകള് പൂര്‍ത്തീകരിക്കാന് സര്‍ക്കാര് സംവിധാനങ്ങള്‍ക്ക് ദുരന്ത നിവാരണ അതോറിറ്റി നിര്‍ദേശം നല്‍കിയിട്ടുണ്ട്. പൊതുജനങ്ങള് ജാഗ്രത പാലിക്കണമെന്നും നിര്‍ദേശം നല്‍കിയിട്ടുണ്ട്.\nStory highlights: Heavy Rain Alert In Kerala


ശരീരഭാരം കുറച്ച താരങ്ങള് ; അന്നും ഇന്നും\nFirst Published 18, Jun 2019, 12:58 PM IST\nഅമിതവണ്ണം മൂലം പല തരത്തിലുളള പ്രശ്നങ്ങള് അനുഭവിക്കുന്നവരുടെയെണ്ണം ദിനംപ്രതി വർധിച്ചു കൊണ്ടിരിക്കുകയാണ്. താരങ്ങളുടെ കാര്യം ആണേല് പറയുകയും വേണ്ട. തടി കാരണം സിനിമയിലെ റോളുകള് നഷ്ടപ്പെട്ടവരുമുണ്ട്. എന്നാല് അതില് നിന്നോക്കെ വ്യത്യസ്ഥരാണ് ഈ താരങ്ങള്. കഠിനാശ്രമം കൊണ്ടാണ് ഈ താരങ്ങള് തങ്ങളുടെ തടി കുറച്ചത്. താരങ്ങള് വണ്ണം കുറയ്ക്കുന്നതിന്റെ രഹസ്യം അന്വേഷിക്കുന്നവര്‍ക്കായി ഇവരുടെ അന്നത്തെ ഇന്നത്തെ ചിത്രങ്ങള് കാണാം.\nബോളിവുഡിലെ ഇപ്പോഴത്തെ നടിമാരില് ഏറെ ശ്രദ്ധ നേടുന്ന താരമാണ് പരിനീതി ചോപ്ര. സിനിമയിലെത്തുന്നതിന് മുന്‍പ് വളരെ തടിച്ച ശരീരമായിരുന്നു പരിനീതിക്ക്. എന്നാല് സിനിമാസ്വപ്നത്തിന് ഇത് മോശമായി ബാധിക്കുമെന്ന് തോന്നിയപ്പോഴാണ് താരം ശരീരഭാരം കുറയ്ക്കാന് തീരുമാനിച്ചത്. ആറ് മാസം കൊണ്ട് പരിനീതി തന്‍റെ തടി കുറച്ചത്. വ്യായാമവും ഡയറ്റുമാണ് പരിനീതിയുടെ ജീവിതം മാറ്റിമറിച്ചത്.\nബോളിവുഡിലെ ഏറ്റവും ഫാഷന് സെന്‍സുള്ള നായിക ആരാണെന്ന് ചോദിച്ചാല്, ഉത്തരം ഒന്നേയുള്ളൂ- 'സോനം കപൂര്'. സിനിമയ്ക്ക് പുറമെ പരസ്യം, മോഡലിംഗ്, ഫാഷന് ഡിസൈനിംഗ് എന്നിങ്ങനെ നിരവധി രംഗങ്ങളില് മിന്നിതിളങ്ങുന്ന താരം കൂടിയാണ് സോനം. ആദ്യ സിനിമയില് ഒപ്പ് വെയ്ക്കുന്നതിന് മുന്‍പ് സോനത്തിന്‍റെ ഭാരം 86 കിലോയായിരുന്നു. ഒറ്റയടിക്ക് 30 കിലോയാണ് സോനം കുറച്ചത്.\nഒരുകാലത്ത് അദ്‌നാന് സമിയുടെ പാട്ടുകള് യുവാക്കളെ അത്രമാത്രം ഭ്രമിപ്പിച്ചിരുന്നു. ഇരുവശത്തേക്കും ചീകിവച്ചിരിക്കുന്ന മുടിയും വലിയ ആകാരവുമൊക്കെയായി കാഴ്ചയില് തന്നെ വ്യത്യസ്തനായിരുന്നു അദ്‌നാന് സമി. അന്ന് ആ രൂപത്തെ ഇഷ്ടപ്പെടാന് ധാരാളം പേരുണ്ടായിരുന്നുവെങ്കിലും അതില് നിന്നൊരു മാറ്റം ആത്മാര്‍ത്ഥമായും അദ്‌നാന് സ്വപ്‌നം കണ്ടിരുന്നു. ഒടുവില് കണ്ടാല് ഒറ്റനോട്ടത്തില് തിരിച്ചറിയാന് പോലുമാകാത്ത രീതിയില് അദ്‌നാന് മാറിപ്പോയി. 16 മാസം കൊണ്ട് ഏതാണ്ട് നൂറ്റിയറുപതോളം കിലോയാണ് അദ്‌നാന് കുറച്ചത്.\n2019ല് സല്‍മാന് ഖാനൊപ്പം 'ദബാംഗ്' എന്ന ചിത്രത്തിലേക്ക് ഓഫര് ലഭിക്കുമ്പോള് 90 കിലോയായിരുന്നു സൊനാക്ഷിയുടെ തൂക്കം. ഒരു ബോളിവുഡ് നടിക്ക് വേണ്ട, ആകാരഭംഗിയും സൗന്ദര്യവും സൊനാക്ഷിക്കില്ലെന്ന് രഹസ്യമായും പരസ്യമായും പലരും വിലയിരുത്തി. എന്നാല് സല്‍മാനൊപ്പം വെള്ളിത്തിരയില് അഭിനയജീവിതത്തിന് തുടക്കം കുറിക്കാന് കിട്ടിയ അവസരം പാഴാക്കാന് സൊനാക്ഷിക്ക് കഴിഞ്ഞില്ല. കഠിനമായ പരിശ്രമത്തിലൂടെ 30 കിലോയാണ് അന്ന് സൊനാക്ഷി കുറച്ചത്. വര്‍ക്കൗട്ടിനൊപ്പം കൃത്യമായ ഡയറ്റ് കൂടി നോക്കിയാണ് അന്ന് സൊനാക്ഷി അമിതവണ്ണം കുറച്ചത്.\nബോളിവുഡ് താരം ഇഷ ഡിയോള് സിക്സ് പാക്കുകളുളള നടിയെന്നായിരുന്നു എല്ലാവരും കളിയാക്കിയത്. എന്നാല് ഇഷയും തന്‍റെ ശരീരഭാരം കുറയ്ക്കുകയായിരുന്നു.\nതടിച്ച ശരീരത്തില് നിന്ന് സീറോ സൈസിലേക്കായിരുന്നു ബോളിവുഡ് സുന്ദരി കരീന കപൂറിന്‍റെ മാറ്റം. ജിമ്മില് സ്ഥിരമായി പോകുന്ന കരീന പ്രസവശേഷമുളള തടിയും കുറച്ചു.\nഇന്നത്തെ യുവതലമുറയിലെ കുട്ടികളുടെ ഇഷ്ട നടനാണ് അര്‍ജുന് കപൂര്. പണ്ട് 130 കിലോ ആയിരുന്നു അര്‍ജുനിന്. ജിമ്മിലെ വര്‍ക്കൌട്ടാണ് ശരീരഭാരം കുറയ്ക്കാന് അര്‍ജുനിനെ സഹായിച്ചത്.\nബോളിവുഡിലെ ഹോട്ട് ആന്‍റ് ക്യൂട്ട് ആണ് ആലിയ ഭട്ട്. നല്ല തടിയുളള കുട്ടിയായിരുന്നു ആലിയ. 16 കിലോയാണ് ആലിയ കുറച്ചത്.\nആദ്യ ചിത്രമായ അനുരാഗ കരിക്കിന് വെളളത്തിലൂടെ മികച്ച നടിക്കുളള പുരസ്കാരം നേടിയ താരമാണ് രജിഷ. ജൂണ് എന്ന ചിത്രത്തിന് വേണ്ടിയാണ് രജിഷ തടി കുറച്ചത്. ദിവസവും നാല് മണിക്കൂര് വര്‍ക്ക് ഔട്ട് ചെയ്താണ് രജിഷ തടി കുറച്ചത്.


കളി കാര്യമാക്കരുത് - കളിയില് പാകിസ്താനു വേണ്ടിയും കൈയടിയ്ക്കാം - Shinod Edakkad\nകളി കാര്യമാക്കരുത് – കളിയില് പാകിസ്താനു വേണ്ടിയും കൈയടിയ്ക്കാം\nകളി കാര്യമാക്കരുത്.. കളിയില് ജയിച്ച പാകിസ്താന് ജയ് വിളിക്കാം. കളി കാണുന്പോള് ഗ്യാലറിയില് പാക് പതാകയേന്താം. കളി കഴിഞ്ഞ് കളിക്കാരും പോയി…ചുമ്മാ പാകിസ്താനു സിന്ദാബാദും വിളിച്ചു നടക്കുന്നവന്‍റെ ലക്ഷ്യം വേറെയാണ്. ഇത്തരക്കാര് ബോധപൂര്‍വം പ്രശ്നമുണ്ടാക്കാന് ശ്രമിക്കുകയാണ്.\nസിനിമ തുടങ്ങുന്നതിനു മുന്പ് ദേശീയഗാനം ഇടുന്നതിനോട് വ്യക്തിപരമായി യോജിപ്പില്ല. അവിടെ ഒരു പൊതുചടങ്ങല്ല നടക്കാന് പോകുന്നത്. എങ്കിലും എല്ലാവര്‍ക്കുമൊപ്പം എഴുന്നേറ്റ് നില്‍ക്കാറുണ്ട്. പക്ഷേ, സിനിമയ്ക്കുള്ളില്, സിനിമയുടെ ഭാഗമായി പാട്ട് വന്നാല് അത് ആ കലാസൃഷ്ടിയുടെ ഭാഗമാണെന്ന് ചിന്തിക്കാനാണ് ഇഷ്ടം.. എഴുന്നേല്‍ക്കാന് ശ്രമിക്കാറില്ല. പക്ഷേ, ദംഗല് കാണാന് പോയപ്പോള്..ഈ പോളിയിസിയിലും വെള്ളം ചേര്‍ക്കേണ്ടി വന്നു.(അല്ലെങ്കില് ആ പൊട്ടന്മാരുടെ അടുത്തു നിന്ന് തല്ലു കിട്ടുമായിരുന്നു) ചാംപ്യന്‍സ് ലീഗ് നടക്കുന്പോള്, ഇന്ത്യയുടെ കളി ടിവിയില് വന്നാല്..അന്ന് ഓഫിസ് മുഴുവന് എഴുന്നേറ്റ് നില്‍ക്കുന്നത് കാണാം.. ഇതിനോടും വ്യക്തിപരമായി യോജിപ്പില്ല. എന്നാല് ഗ്യാലറിയിലിരുന്ന് കളി കാണുകയാണെങ്കില് നിര്‍ബന്ധമായും ദേശീയ ഗാനത്തെ മാനിക്കണം. എല്ലാവരും എഴുന്നേറ്റ് നില്‍ക്കണം. . അതേ പോലെ ആളുകൂടുന്ന പൊതുപരിപാടികളില് ഏതെങ്കിലും ദൈവസ്തുതി പാടുന്നതിനേക്കാള് നല്ലത് ദേശീയഗാനം പാടുന്നതാണെന്ന് കരുതുന്നു.\nടിവിയില് ഗാനം വന്നപ്പോള് എഴുന്നേല്‍ക്കാതിരുന്നപ്പോള് ”നിങ്ങള് മലയാളികള് അങ്ങനെയാണെന്നാണ്” ഒരു അന്യഭാഷക്കാരന് ഇതിനോട് പ്രതികരിച്ചത്. ഞാന് അയാളോട് കാര്യങ്ങള് വിശദമായി പറഞ്ഞു. ഇന്ത്യ കളിയ്ക്കുന്നുണ്ടെങ്കില് മനസ്സില് ഇന്ത്യ ജയിക്കണമെന്നു തന്നെയാണ് ആഗ്രഹിക്കുക. ഓരോ കാര്യത്തിലും ഇന്ത്യന് പതാക ആവോളം ഉയരത്തില് പറക്കണമെന്നാണ് സ്വപ്നം കാണുന്നത്. പൊതു സ്ഥലങ്ങളില് എവിടെ ദേശീയഗാനം പാടിയാലും അതേറ്റു പാടികൊണ്ടു തന്നെയാണ് എഴുന്നേറ്റ് നില്‍ക്കാറുള്ളത്. പക്ഷേ, എന്തായാലും ഓവറാക്കരുത്..\nപക്ഷേ, പാകിസ്താന്‍കാരന് നന്നായി കളിച്ചാല് അതിനെ അഭിനന്ദിക്കാനും സൂപ്പര് വിജയം നേടിയാല് അതിനെ പ്രകീര്‍ത്തിക്കാനും മടിയ്ക്കാറില്ല. ഞാന് കാണുന്നത് വിനോദമാണെന്നും രണ്ടു രാജ്യങ്ങള് തമ്മിലുള്ള യുദ്ധമല്ലെന്നും തിരിച്ചറിയുന്നതുകൊണ്ടാണ്. ഈ സ്പോര്‍ട്സ് മാന് സ്പിരിറ്റ് അധിക മലയാളികള്‍ക്കുമുണ്ടാകും. . പക്ഷേ, നിങ്ങളുടെ പ്രശ്നം, കേരളത്തിലെ മുസ്ലിം മതമൗലികവാദികളായ ചിലരും ആവിഷ്കാരസ്വാതന്ത്ര്യത്തെ കുറിച്ച് ‘തെറ്റിദ്ധാരണ’ വെച്ചുപുലര്‍ത്തുന്ന ചില അരാഷ്ട്രീയ വാദികളും കാട്ടിക്കൂട്ടുന്ന കോപ്രായങ്ങള് മൊത്തം മലയാളികളുടെ അഭിപ്രായമാണെന്ന് തെറ്റിദ്ധരിക്കുന്നതാണ്. ഞങ്ങളും രാജ്യസ്നേഹികളാടോ….\nവാല്‍ക്കഷണം: മൗലികവാദികളുടെ ലക്ഷ്യം ഭിന്നിപ്പിച്ചു നിര്‍ത്തുകയെന്നതാണ്. കൂട്ടുകൂടാന് സമ്മതിക്കാതിരിക്കുകയെന്നത് അവരുടെ തന്ത്രമാണ്. സ്പോര്‍ട്സ് എന്ന വികാരത്തില് എല്ലാവരും യോജിക്കരുത്. അതിര്‍ത്തികള് ഇല്ലാതാകരുത്. വേറിട്ടു നില്‍ക്കുന്പോള് മാത്രമാണ് അവര്‍ക്കു കാര്യമുള്ളത്. അരാഷ്ട്രീയവാദികളുടെ നിലപാടുകളും മൗലികവാദികള്‍ക്ക് ചൂട്ടുപിടിയ്ക്കുന്നതാണെന്നതാണ് സത്യം.


അപകീര്‍ത്തികരമായ പരാമര്‍ശം നടത്തിയെന്ന് ആരോപിച്ച് എസ് രാജേന്ദ്രന് എംഎല്‍എക്കെതിരേ ദേവികുളം സബ് കളക്ടറുടെ പരാതി | Malayalee Global\nഅപകീര്‍ത്തികരമായ പരാമര്‍ശം നടത്തിയെന്ന് ആരോപിച്ച് എസ് രാജേന്ദ്രന് എംഎല്‍എക്കെതിരേ ദേവികുളം സബ് കളക്ടറുടെ പരാതി\nFebruary 10, 2019 Anshitha Ravi renu raj ias, s rajendran mla\nതൊടുപുഴ: അപകീര്‍ത്തികരമായ പരാമര്‍ശം നടത്തിയെന്ന് ആരോപിച്ച് എസ് രാജേന്ദ്രന് എംഎല്‍എക്കെതിരേ ദേവികുളം സബ് കളക്ടര് രേണു രാജ് പരാതി നല്‍കി. റവന്യൂ പ്രിന്‍സിപ്പല് സെക്രട്ടറിയെയും ജില്ലാ കളക്ടറെയും നേരിട്ട് ഫോണില്‍വിളിച്ചാണ് സബ് കളക്ടര് പരാതി ബോധിപ്പിച്ചത്. തിങ്കളാഴ്ച സംഭവത്തിന്റെ വീഡിയോദൃശ്യങ്ങള് സഹിതം വിശദമായ പരാതി നല്‍കും.\nമൂന്നാര് പഞ്ചായത്തിന്റെ ഷോപ്പിങ് കോംപ്ലക്‌സിന്റെ നിര്‍മാണം തടയാനെത്തിയ റവന്യൂ സംഘത്തെ എസ്. രാജേന്ദ്രന് എം.എല്.എ തടഞ്ഞതും സബ് കളക്ടര്‍ക്കെതിരേ മോശം പരാമര്‍ശം നടത്തിയതുമാണ് വിവാദത്തിന് കാരണമായത്.\nകെട്ടിടനിര്‍മാണത്തിന് സ്റ്റോപ്പ് മെമ്മോ നല്‍കിയ സബ് കളക്ടര് രേണുരാജിന് ബുദ്ധിയില്ലെന്നും ഐ.എ.എസ്. കിട്ടിയെന്ന് പറഞ്ഞ് കോപ്പുണ്ടാക്കാന് വന്നിരിക്കുന്നു എന്നുമായിരുന്നു എം.എല്.എയുടെ പരാമര്‍ശം. നിര്‍മാണം തടയാനെത്തിയ റവന്യൂ ഉദ്യോഗസ്ഥരുടെ മുന്നില്‍വച്ചാണ് എം.എല്.എ. ഇത്തരത്തില് പരാമര്‍ശം നടത്തിയത്.\nഎന്നാല് സംഭവം വിവാദമായതോടെ സബ് കളക്ടറെ താന് അധിക്ഷേപിച്ചിട്ടില്ലെന്നും അവര് തന്നെയാണ് അധിക്ഷേപിച്ചതെന്നും എസ്. രാജേന്ദ്രന് എം.എല്.എ. പ്രതികരിച്ചിരുന്നു. സ്റ്റോപ്പ് മെമ്മോയെക്കുറിച്ച് ചോദിച്ചപ്പോള് സബ് കളക്ടര് തന്നോട് പോയി പണിനോക്കാന് പറഞ്ഞെന്നും അദ്ദേഹം ആരോപിച്ചു. എന്നാല് എം.എല്.എയെ അധിക്ഷേപിച്ച് സംസാരിച്ചെന്ന ആരോപണം സബ് കളക്ടര് നിഷേധിച്ചു. എം.എല്.എ എന്നുമാത്രമാണ് അദ്ദേഹത്തെ വിളിച്ചതെന്നും നിര്‍മാണം തുടര്‍ന്നാല് നടപടി സ്വീകരിക്കുമെന്നാണ് അദ്ദേഹത്തോട് പറഞ്ഞതെന്നും രേണുരാജ് വ്യക്തമാക്കിയിരുന്നു.\n← ശിഥിലനിദ്രാടനത്തിലെ സാമൂഹിക വിചാരണ: പ്രശസ്ത നിരൂപകൻ രഘുനാഥൻ പറളി എഴുതുന്നു\nഅഭിനയിക്കാനേ തനിക്ക് അറിയൂ എന്ന് മോഹന്‍ലാല്;ഒരേ വേദിയിലെത്തി നടന് മോഹന്‍ലാലും മുഖ്യമന്ത്രി പിണറായി വിജയനും →


ലയനം: ഇടതു മന്ത്രിസഭയിൽ ഇടം പിടിക്കുമോ INL|INL looking for minister post in ldf cabinet – News18 Malayalam\nലയനം: ഇടതു മന്ത്രിസഭയിൽ ഇടം പിടിക്കുമോ INL?\nLast Updated : January 08, 2019, 11:12 IST\nരണ്ടര പതിറ്റാണ്ടിനുശേഷം ഇടതുമുന്നണിയുടെ ഭാഗമായി മാറിയ ഐ.എൻ.എൽ മന്ത്രിസഭയിലുമെത്താൻ വഴി തെളിയുന്നു. നിലവിൽ പാർട്ടിക്ക് ഒരു എം.എൽ.എ പോലുമില്ലെങ്കിലും, രണ്ട് അംഗങ്ങളുടെ പിന്തുണയുള്ള നാഷണൽ സെക്യൂലർ കോൺഫറൻസുമായി ലയിച്ച് മന്ത്രിസഭയിലെത്താനാണ് ഐ.എൻ.എൽ നീക്കം. ഇരു പാർട്ടികളും തമ്മിൽ ലയിക്കുന്നതുമായി ബന്ധപ്പെട്ടുള്ള ചർച്ചകൾ കഴിഞ്ഞ ദിവസം കോഴിക്കോട് പൂർത്തിയായി. ഇതനുസരിച്ച് അടുത്തമാസം കോഴിക്കോട്ട് വെച്ച് ലയനസമ്മേളനം നടത്താനാണ് ധാരണയായിരിക്കുന്നത്. ഇടതുമുന്നണിയിലെ സ്വതന്ത്ര മുസ്ലീം എം.എൽ.എമാരെ ഒരു കുടക്കീഴിൽ കൊണ്ടുവരാൻ സിപിഎം നടത്തിയ നീക്കമാണ് പുതിയ ലയനത്തിന് കളമൊരുക്കുന്നത്.\nകുന്നമംഗലം എംഎൽഎ പി.ടി.എ റഹീം, കൊടുവള്ളിയിൽനിന്നുള്ള കാരാട്ട് റസാഖ് എന്നിവരാണ് നാഷണൽ സെക്യുലർ കോൺഫറൻസിന്‍റെ ഭാഗമായി നിൽക്കുന്നത്. ഈ പാർട്ടി ഐ.എൻ.എല്ലിൽ ലയിക്കുന്നതോടെ നിയമസഭയിലും അവർക്ക് പ്രാതിനിധ്യമാകും. ഇത്തരമൊരു നിർദ്ദേശം മുന്നോട്ടുവെച്ചശേഷമാണ് ഐ.എൻ.എല്ലിനെ ഇടതുമുന്നണിയിലെടുക്കാൻ സിപിഎം തയ്യാറായതെന്നും സൂചനയുണ്ട്.\nഹർത്താൽ നിയന്ത്രണം: സിപിഎം നയംമാറാൻ 40 വർഷം\nഏതായാലും ഇരു പാർട്ടികളും തമ്മിൽ ലയിക്കുമ്പോൾ മന്ത്രിസഭാ പ്രവേശനം എന്ന ആവശ്യം ഐ.എൻ.എൽ സ്വാഭാവികമായും മുന്നോട്ടുവെക്കും. നിലവിൽ രണ്ട് അംഗങ്ങളുള്ള എൻ.സി.പിയ്ക്കും ഒരു അംഗം മാത്രമുള്ള കോൺഗ്രസ് എസിനും എൽ.ഡി.എഫ് മന്ത്രിസഭയിൽ പ്രാതിനിധ്യമുണ്ട്. ഇക്കാര്യം ചൂണ്ടിക്കാട്ടിയാകും ഐ.എൻ.എല്ലും അവകാശവാദം ഉന്നയിക്കുക. മുന്നണി വിപുലീകരണസമയത്ത് മന്ത്രിസഭാ പ്രവേശനം എന്ന ആവശ്യം കേരള കോൺഗ്രസ് ബി പരസ്യമായി ഉന്നയിച്ചില്ലെങ്കിലും അവസരം വന്നാൽ അക്കാര്യം ആലോചിക്കാനാണ് അവരുടെ പാർട്ടിക്കുള്ളിലെ തീരുമാനം.\nഅതേസമയം പുതിയ പാർട്ടികളുടെ മന്ത്രിസഭാ പ്രവേശനം എന്ന ആവശ്യത്തോട് മുന്നണി നേതൃത്വം എങ്ങനെ പ്രതികരിക്കുമെന്ന് വ്യക്തമല്ല. ഇക്കാര്യത്തിൽ മുഖ്യമന്ത്രി പിണറായി വിജയന്‍റെ നിലപാട് നിർണായകമാകും. കൂടാതെ മുന്നണിയിലെ പ്രമുഖ കക്ഷിയായ സിപിഐയുടെ അഭിപ്രായവും പ്രധാനമാണ്. ഇതൊക്കെ പരിഗണിച്ചേ മന്ത്രിസഭാ പുനഃസംഘടനയിലേക്ക് പോകാൻ സാധിക്കുകയുള്ളു. ലോക്സഭാ തെരഞ്ഞെടുപ്പ് മുന്നിൽക്കണ്ട് മുന്നണിയിലെ കക്ഷികളെ പിണക്കാതിരിക്കാൻ എൽ.ഡി.എഫ് നേതൃത്വം തയ്യാറായാൽ ഐ.എൻ.എൽ, കേരള കോൺഗ്രസ് ബി എന്നിവരുടെ പ്രതിനിധികൾ മന്ത്രിസഭയിലെത്തിയേക്കാം.\nFirst published: January 08, 2019, 10:51 IST\nCabinet reshufflingcpminlldfഐഎൻഎൽമന്ത്രിസഭാ പുനഃസംഘടനസിപിഎം


ആരോഗ്യമേഖലയ്ക്ക് 2000 കോടി; ആശുപത്രികളില് 5257 പുതിയ തസ്തികകള് സൃഷ്ടിക്കുമെന്നും ധനമന്ത്രി | Reporter Live\nആരോഗ്യമേഖലയ്ക്ക് 2000 കോടി; ആശുപത്രികളില് 5257 പുതിയ തസ്തികകള് സൃഷ്ടിക്കുമെന്നും ധനമന്ത്രി\nBy Web Desk\tMarch 3, 2017 9:58 am A+ A-\nതിരുവനന്തപുരം : പിണറായി സര്‍ക്കാരിന്റെ രണ്ടാം ബജറ്റില് ആരോഗ്യമേഖലയ്ക്ക് പ്രത്യേക പരിഗണന. ആരോഗ്യമേഖലയ്ക്ക് കിഫ്ബിയില് നിന്ന് 2000 കോടി രൂപയാണ് ബജറ്റില് ധനമന്ത്രി വകയിരുത്തിയിട്ടുള്ളത്. സര്‍ക്കാര് ആശുപത്രികളില് 5257 പുതിയ തസ്തികകള് സൃഷ്ടിക്കുമെന്ന് മന്ത്രി അറിയിച്ചു.\n1350 ഡോക്ടര്‍മാരെ പുതുതായി നിയമിക്കും. മെഡിക്കല് കോളേജുകളില് 721 സ്റ്റാഫ് നഴ്സ് ഉള്‍പ്പെടെ പുതിയ തസ്തികകളില് മൂന്നിലൊന്നും 2017-18 വര്‍ഷത്തില് തന്നെ നിയമിക്കും. മെഡിക്കല് കോളേജുകളില് 45 പുതിയ തസ്തികകള് സൃഷ്ടിക്കും.\nആരോഗ്യ ഡാറ്റാ ബാങ്ക് രൂപീകരിക്കും. ജീവിഥശൈലീ രോഗങ്ങള്‍ക്ക് സൌജന്യ ചികില്‍സ ഉറപ്പാക്കും. പ്രഷര്, പ്രമേഹം , കൊളസ്ട്രോള് രോഗികള്‍ക്ക് പ്രാഥമിക ആരോഗ്യകേന്ദ്രങ്ങള് വഴി സൌജന്യമായി മരുന്ന് ലഭ്യമാക്കും.\nഅവയവമാറ്റ ശസ്ത്രക്രിയ കഴിഞ്ഞവര്‍ക്ക് ജീവിതകാലം മുഴുവന് മരുന്ന് കഴിക്കേണ്ടി വന്നേക്കാം. അതിനാല് ഇത്തരം രോഗികള്‍ക്ക് 10 ശതമാനം വിലക്കുറവില് മരുന്നുകള് ലഭ്യമാക്കും. ജില്ലാ, താലൂക്ക് ആശുപത്രികളുടെ വികസനത്തിന് കിഫ്ബിയില് നിന്ന് 2000 കോടി ലഭ്യമാക്കുമെന്നും ധനമന്ത്രി പറഞ്ഞു. ആശാ വര്‍ക്കര്‍മാരുടെ ഹോണറേറിയം 500 രുപ വര്‍ധിപ്പിച്ചു.\nMar 3, 2017 9:58 am\nകേന്ദ്ര നയങ്ങള് സംസ്ഥാന ബജറ്റിന് തിരിച്ചടി; കേന്ദ്രത്തിന്റേത് ഒട്ടകപ്പക്ഷി നയമെന്നും തോമസ് ഐസക്\nനോട്ട് നിരോധന കാലത്തെ ബജറ്റ് അവതരണം വെല്ലുവിളിയെന്ന് ധനമന്ത്രി; ബജറ്റ് അവതരണം തുടങ്ങി\nനോട്ടുനിരോധനം സാധാരണക്കാരുടെ ജീവിതം താറുമാറാക്കിയെന്ന് ധനമന്ത്രി\nപിണറായി സര്‍ക്കാരിന്റെ രണ്ടാം ബജറ്റ് ഇന്ന്; നോട്ട് പ്രതിസന്ധി മറികടക്കാന് പാക്കേജ് അടക്കമുള്ള…


'അല്‍പവസ്ത്രധാരിയായ പെണ്ണ്' സണ്ണിക്കെതിരെ പ്രതിഷേധം - Oneindia Malayalam\nPublished : December 15, 2017, 12:28\n'അല്‍പവസ്ത്രധാരിയായ പെണ്ണ്' സണ്ണിക്കെതിരെ പ്രതിഷേധം\nപോണ് താരമായിരുന്ന സണ്ണി ലിയോണ് കുറച്ച് നാളുകള്‍ക്ക് മുൻപാണ് ബോളിവുഡ് സിനിമകളില് അഭിനയിക്കാൻ തുടങ്ങിയത്. ഇന്ന് ലക്ഷക്കണക്കിന് ആരാധകരുള്ള താരമാണ് സണ്ണി. കേരളത്തിലും സണ്ണി ലിയോണിന് നിരവധി ആരാധകരുണ്ട്. കൊച്ചിയില് ഒരു മൊബൈല് ഷോപ്പിൻറെ ഉദ്ഘാടനത്തിനെത്തിയ സണ്ണിയെ കാണാൻ തടിച്ചുകൂടിയ ആരാധകക്കൂട്ടം അതിന് തെളിവാണ്. ഈ വരുന്ന പുതുവര്‍ഷാഘോഷത്തില് ബെംഗളൂരുവില് സണ്ണി ലിയോണ് ഒരു സ്വകാര്യ പരിപാടിയില് പങ്കെടുക്കുന്നുണ്ട്. എന്നാല് ഇത് അനുവദിക്കില്ലെന്നാണ് ഒരു വിഭാഗം ഇപ്പോള് പറയുന്നത്. കര്‍ണാടകത്തിന്റെ സംസ്‌കാരത്തിന് യോജിച്ചതല്ലെന്നതാണ് വാദം. എന്നാല് സണ്ണി ലിയോണ് ആദ്യമായിട്ടൊന്നും അല്ല കര്‍ണാടകത്തില് വരുന്നത്. ഇതിന് മുമ്പ് വന്ന് സിനിമയില് പോലും അഭിനയിച്ച് പോയിട്ടുണ്ട്. പക്ഷേ, അന്നൊന്നും ഇല്ലാതിരുന്ന പ്രശ്‌നമാണ് ഇപ്പോള് പൊട്ടിമുളച്ചിരിക്കുന്നത്. ബെംഗളൂരുവില് ന്യൂ ഇയര് ആഘോഷത്തിന് വേണ്ടിയാണ് സണ്ണി ലിയോണ് എത്തുന്നത്.\nkarnataka sunny leone


ഇനിയസ്റ്റ, ഫുട്ബോളിൽ കവിത രചിച്ച ഇതിഹാസം | Sports Globe\nഇനിയസ്റ്റ, ഫുട്ബോളിൽ കവിത രചിച്ച ഇതിഹാസം\nമുഹമ്മദ് റഫീഖ് " ഡാഡ്, ഞാൻ ബാഴ്സലോണയിലേക്ക് പോകാൻ തയ്യാറാണ്". മകൻ പറഞ്ഞത് കേട്ട് വിശ്വാസം വരാതെ ഹോസെ അന്തോണിയോ ഇനിയസ്റ്റ അവ...\n" ഡാഡ്, ഞാൻ ബാഴ്സലോണയിലേക്ക് പോകാൻ തയ്യാറാണ്". മകൻ പറഞ്ഞത് കേട്ട് വിശ്വാസം വരാതെ ഹോസെ അന്തോണിയോ ഇനിയസ്റ്റ അവൻറെ മുഖത്തേക്ക് നോക്കി. പന്ത്രണ്ട് വയസുള്ള മകന് ബാഴ്സലോണ ഫുട്ബോൾ ക്ലബിൻറെ പ്രസിദ്ധമായ ലാ മാസിയ അക്കാദമിയിൽ ചേരാൻ അവസരം വന്നിരിക്കുകയാണ്. എന്നാൽ കുടുംബത്തെ പിരിഞ്ഞു നിൽക്കാൻ കഴിയാത്തതിനാൽ പോകാൻ അവൻ തയ്യാറായിരുന്നില്ല. രണ്ട് ദിവസം മുമ്പ് വരെ കൈവന്ന അവസരത്തിൻറെ മഹത്വം അവനെ ബോധ്യപ്പെടുത്താൻ ആവത് ശ്രമിച്ചതുമാണ്. പക്ഷേ അച്ഛനെയും അമ്മയേയും പിരിഞ്ഞിരിക്കാൻ അവന് സമ്മതമല്ലായിരുന്നു. മകൻറെ പെട്ടെന്നുള്ള മനം മാറ്റത്തിൻറെ കാരണം തിരക്കിയപ്പോൾ അവൻ പറഞ്ഞു '' അച്ഛൻറെ വലിയ ആഗ്രഹമല്ലേ അത്, ഞാൻ പോകാം". ആ പന്ത്രണ്ട് വയസ്സുകാരൻറെ വാക്കുകളിൽ അച്ഛനോടുള്ള സ്നേഹം നിറഞ്ഞുനിന്നിരുന്നു.\nഇരുപത്തിരണ്ട് വർഷങ്ങൾക്കിപ്പുറം ക്യാമ്പ്നൗവിൽ ഒരു എൽ ക്ലാസിക്കോ മത്സരം കഴിഞ്ഞിരിക്കുന്നു. വീറും വാശിയും നിറഞ്ഞുനിന്ന പോരാട്ടത്തിനുശേഷം റയൽ മാഡ്രിഡിൻറെ പരിശീലകൻ ബാഴ്സലോണയുടെ ലോക്കർ റൂമിന് മുന്നിൽ കാത്തുനിന്നു. തൻറെ അവസാന എൽക്ലാസിക്കോ മത്സരം കളിച്ച അവരുടെ ക്യാപ്റ്റനെ ഒന്നുകാണാൻ, സ്നേഹാശ്ലേഷത്തോടെ വിടപറയാൻ. കളിക്കളത്തിൽ നടന്ന തീപാറുന്ന പോരാട്ടവും ഇരു ക്ലബ്ബുകളുടെയും വൈരത്തിൻറെ നീണ്ട ചരിത്രവുമൊന്നും ആന്ദ്രെസ് ഇനിയസ്റ്റ എന്ന വർത്തമാനകാല ഫുട്ബോൾ ജീനിയസിനെ ആദരിക്കുന്നതിൽ നിന്ന് സിനദിൻ സിദാനെ പിന്തിരിപ്പിച്ചില്ല.\nകുടുംബത്തെ പിരിഞ്ഞു നിൽക്കാൻ മടിച്ച ആ പന്ത്രണ്ടുകാരൻ പയ്യനിന്ന് ഫുട്ബോൾ ലോകം ഏറെ ബഹുമാനിക്കുന്ന ആന്ദ്രെസ് ഇനിയസ്റ്റ എന്ന 'ഡോൺ ആൻഡ്രസ്' ആയി വളർന്നിരിക്കുന്നു!. എതിരാളികൾ പോലും അവനെ ബഹുമാനിക്കുന്നു. 'ഗ്രൗണ്ടിൽ സംഭവിച്ചത് മാറ്റിവയ്ക്കാം. ഇത് ഇനിയസ്റ്റയുടെ എൽ ക്ലാസിക്കോയാണ്, നിന്നെ മറക്കില്ല കൂട്ടുകാരാ'. റയൽ മാഡ്രിഡ് ക്യാപ്റ്റൻ സെർജിയോ റാമോസ് മത്സരശേഷം ട്വിറ്ററിൽ കുറിച്ചു. ശാന്തശീലനും സൗമ്യ സ്വഭാവക്കാരനുമായ ഇനിയസ്റ്റ ഗ്രൗണ്ടിലിറങ്ങിയാൽ കളിയുടെ കടിഞ്ഞാൺ ഏറ്റെടുക്കും. അലറി വിളിക്കലോ ബഹളങ്ങളോ ഇല്ലാതെ നിശബ്ദനായി കളി മെനയും. ബുദ്ധി കൊണ്ട് മത്സരം അനുകൂലമാക്കി മാറ്റും. വർത്തമാനകാല ഫുട്ബോളിൽ ഇതിഹാസമെന്ന് ഉറപ്പിച്ച് വിളിക്കാവുന്ന താരമാണദ്ദേഹം.\nലോകകപ്പ്, യൂറോപ്പ് കപ്പ്, ചാമ്പ്യൻസ് ലീഗ്, ലാലിഗ തുടങ്ങി ഫുട്ബാളിലെ വിലപിടിപ്പുള്ള കിരീടങ്ങളെല്ലാം നിറം ചാർത്തിയ ആ ജൈത്രയാത്രയുടെ തുടക്കം സ്പാനിഷ് പ്രവിശ്യ ആൽബസെറ്റയിൽ നിന്നായിരുന്നു. വൈനുകൾക്കും മുന്തിരിത്തോട്ടങ്ങൾക്കും പേരുകേട്ട ഫുവന്റെബിയ ഗ്രാമത്തിൽ സമ്പന്ന കുടുംബത്തിലായിരുന്നു ആന്ദ്രെസ് ഇനിയസ്റ്റയുടെ ജനനം. അച്ഛൻ ഹൊസെ അന്തോണിയോ ഇനിയസ്റ്റ അറിയപ്പെടുന്ന ബിസിനസ്സുകാരനാണ്. സമ്പന്നതയുടെ നടുവിൽ വളർന്ന ഇനിയസ്റ്റ കുട്ടിക്കാലത്ത് തന്നെ ഫുട്ബോളിനോട് കൂട്ടുകൂടി. മകൻ വലിയ ഫുട്ബോളറാകുന്നത് അച്ഛനും സ്വപ്നം കണ്ടു. പത്താം വയസ്സിൽ ആൽബസെറ്റ ബലോംബി ക്ലബ്ബിലൂടെ അവൻറെ ഫുട്ബോൾ ജീവിതമാരംഭിച്ചു. രണ്ടു വർഷങ്ങൾക്കു ശേഷം ബാഴ്സലോണ ക്ലബ്ബിന്റെ കോച്ച് ഹെൻറിക്വേ ഒറിസോളയുടെ ശ്രദ്ധയിൽപ്പെട്ട കുട്ടിത്താരത്തിന് പ്രസിദ്ധമായ ലാ മാസിയ അക്കാദമിയിൽ ചേരാൻ അവസരം കൈവന്നു. ആദ്യമൊന്നും അക്കാദമിയിലേക്ക് പോകാൻ അവന് താൽപര്യമുണ്ടായിരുന്നില്ല. ലാ മാസിയയിലെ ആദ്യനാളുകളിൽ നാണം കുണുങ്ങിയായ ആ പയ്യൻ ഏറെ ബുദ്ധിമുട്ടി. പലപ്പോഴും വീട്ടിലെ ഓർമകളുമായി അവൻ ഒറ്റക്കിരുന്ന് കരഞ്ഞു.\n1996ൽ ബാഴ്സലോണയുടെ അക്കാഡമിയിൽ എത്തിയ താരം 2002ലാണ് സീനിയർ ടീമിൽ ഇടംപിടിക്കുന്നത്. തുടർന്നുള്ള നീണ്ട പതിനാറ് വർഷക്കാലം അദ്ദേഹം ടീമിൻറെ നട്ടെല്ലായി പ്രവർത്തിച്ചു. ഇനിയസ്റ്റ ക്ലബ്ബിലെത്തിയ കാലത്ത് ബാഴ്സയുടെ താരമായിരുന്ന പെപ് ഗാർഡിയോള ചാവി ഹെർണാണ്ടസിനോട് പറഞ്ഞു, 'ഞാൻ വിരമിക്കുന്നത് നീ കാരണമായിരിക്കും. എന്നാൽ ഈ പയ്യൻ കാരണം നമ്മളെല്ലാം വിരമിക്കേണ്ടി വരും'. പക്ഷേ ആരുടെയും വഴി മുടക്കാതെ തന്നെ അഞ്ഞൂറിൽ പരം മത്സരങ്ങളിൽ ബാഴ്സലോണയുടെ ജഴ്സിയണിഞ്ഞ ഇനിയസ്റ്റ ഇതിഹാസമായി മാറുകയായിരുന്നു. കഴിഞ്ഞ പതിറ്റാണ്ടിന്റെ രണ്ടാംപകുതി മുതൽ ബാഴ്സയുടെ വിജയങ്ങളിൽ ഇനിയസ്റ്റയുടെ നിശബ്ദ സാന്നിധ്യമുണ്ടായിരുന്നു. ചാവിയുമായി ചേർന്ന് അദ്ദേഹം ടീമിൻറെ മധ്യനിരയെ ചടുലമാക്കി. ടിക്കി- ടാക്ക ലോകം അടക്കി ഭരിച്ച കാലത്ത് ബാഴ്സലോണ ക്ലബ്ബിലും സ്പാനിഷ് ദേശീയ ടീമിലും ഇരുവരും ചേർന്ന് ഒരുപാട് വിജയങ്ങൾ കൊയ്തെടുത്തു. കാർലോസ് പുയോളും ചാവിയും വിരമിച്ചതോടെ 2014-15 സീസൺ മുതൽ ഇനിയസ്റ്റ ബാഴ്സലോണയുടെ നായകനായി. സഹതാരങ്ങളെ പ്രചോദിപ്പിച്ച് ചെയ്ത് വിജയങ്ങളിലേക്ക് നയിക്കുന്ന ക്യാപ്റ്റനെയാണ് ഇനിയസ്റ്റയിൽ കണ്ടത്. പതിനൊന്ന് കിരീടങ്ങളാണ് അദ്ദേഹത്തിൻറെ നായകത്വത്തിൽ ബാർസലോണ സ്വന്തമാക്കിയത്.\nകണ്ണീരോടെയാണ് ഈ സീസണിനൊടുവിൽ ടീം വിടുന്ന കാര്യം അദ്ദേഹം പ്രഖ്യാപിച്ചത്. മുപ്പത്തിമൂന്നാം വയസ്സിൽ പഴയ ചുറുചുറുക്കോടെ കളിക്കളത്തിൽ തുടരാനാവില്ല എന്ന തിരിച്ചറിവാകണം ഇങ്ങനെയൊരു തീരുമാനത്തിന് പിന്നിൽ. 'ബാഴ്സലോണയിൽ കളി അവസാനിപ്പിക്കണമെന്നാണ് ഞാൻ കരുതിയത്. എന്നാൽ എനിക്കിപ്പോഴും ഫുട്ബോൾ കളിക്കാനുള്ള ആഗ്രഹമുണ്ട്' എന്നു പറഞ്ഞ അദ്ദേഹം, ഒരിക്കലും ബാഴ്സലോണക്കെതിരെ ബൂട്ട് കെട്ടില്ല എന്നും കൂട്ടിച്ചേർത്തു. ഒരർത്ഥത്തിൽ ബാർസലോണയിൽ ഒരു യുഗം അവസാനിക്കുകയാണ്. നാല് ചാമ്പ്യൻസ് ലീഗും എട്ട് ലാലീഗ കിരീടങ്ങളും ഫിഫ ക്ലബ്ബ് വേൾഡ് കപ്പുമടക്കം 32 കിരീടങ്ങൾ ക്ലബ്ബിനൊപ്പം നേടിയ താരമാണ് വിടപറയുന്നത്.\nസ്പാനിഷ് ദേശീയ ടീമിലും ഇനിയസ്റ്റ മികച്ച പ്രകടനം പുറത്തെടുത്തു. 2006ലാണ് അദ്ദേഹം ആദ്യമായി സ്പാനിഷ് ജഴ്സി അണിയുന്നത്. 2010ലെ ലോകകപ്പ് വിജയത്തിൽ താരം വഹിച്ച പങ്ക് വളരെ വലുതാണ്. ഫൈനൽ മത്സരത്തിൽ ഹോളണ്ടിനെതിരെ സ്പെയ്ൻ നേടിയ ഏക ഗോൾ പിറന്നത് അദ്ദേഹത്തിൻറെ ബൂട്ടിൽനിന്നായിരുന്നു. കലാശപ്പോരാട്ടത്തിൽ മികച്ച താരമായി തിരഞ്ഞെടുക്കപ്പെട്ട അദ്ദേഹം ആ വർഷത്തെ ഫിഫ വേൾഡ് കപ്പ് ഡ്രീം ടീമിലും ഇടംപിടിച്ചു. 2008 ലും 2012 ലും സ്പെയ്ൻ യൂറോപ്പ് വിജയിച്ചപ്പോഴും മിഡ്ഫീൽഡിൽ ടീമിൻറെ ബുദ്ധികേന്ദ്രമായി ഇനിയസ്റ്റയുണ്ടായിരുന്നു. 2012ലെ യൂറോ കപ്പിന്റെ ഫൈനലിൽ ഇറ്റലിക്കെതിരെ മാൻ ഓഫ് ദി മാച്ചായി തിരഞ്ഞെടുക്കപ്പെട്ട താരം വലിയ മത്സരങ്ങളിൽ തിളങ്ങാനുള്ള തന്റെ മിടുക്ക് ഒരിക്കൽ കൂടി ഫുട്ബോൾ ലോകത്തിന് കാണിച്ചു തന്നു. സ്പാനിഷ് ജഴ്സിയിൽ ഇതുവരെ 125 മത്സരങ്ങൾ കളിച്ചു കഴിഞ്ഞ താരത്തിന് വരുന്ന റഷ്യൻ ലോകകപ്പിൽ കിരീട നേട്ടത്തോടെ അന്താരാഷ്ട്ര ഫുട്ബോളിനോട് വിടപറയാനാണ് ആഗ്രഹം.\nകളിക്കളത്തിന് പുറത്ത് അച്ഛനെപ്പോലെ ബിസിനസുകാരനാണ് ഇനിയസ്റ്റ. 'ബോഡേഗ ഇനിയസ്റ്റ' എന്നപേരിൽ കുടുംബത്തോടൊപ്പം വൈൻ ബിസിനസ് നടത്തുന്നു. നേരത്തെ തന്നെയുള്ള സംരംഭം താരം പ്രശസ്തനായതോടെ വൻ വിജയമായി മാറുകയായിരുന്നു. 180 ഹെക്ടറിലധികം വരുന്ന വൈൻ യാർഡുകൾ സ്വന്തമായുള്ള കമ്പനിയാണിത്. ഫുട്ബോൾ കഴിഞ്ഞാൽ താരം ഏറ്റവുമധികം സമയം കണ്ടെത്തുന്നതും ഈ വ്യവസായ സംരംഭത്തിന് വേണ്ടിത്തന്നെ. ബഹളങ്ങളിൽ നിന്നൊഴിഞ്ഞ് ഭാര്യ അന്ന ഒറിറ്റ്സിനും മകൾ വലേരിയക്കുമൊപ്പം സ്വസ്ഥമായി കഴിയാനാണ് അദ്ദേഹം ഇഷ്ടപ്പെടുന്നത്. മറ്റ് കാറ്റലൻ താരങ്ങളെപ്പോലെ രാഷ്ട്രീയ ഇടപെടലുകൾക്ക് നിൽക്കാറില്ല എന്നതും സ്പെയിനിലുടനീളം താരത്തിന് വലിയ ജനസമ്മിതി നൽകുന്നു.\n'ഇനിയസ്റ്റ എന്താണ് ചെയ്യുന്നതെന്ന് അവനറിയില്ല, കളി നിർത്തുന്ന കാലത്ത് മാത്രമേ അവന്റ പ്രവർത്തികളുടെ മഹത്വം അവന് തിരിച്ചറിയാനാവൂ'. ഒരിക്കൽ ചാവി ഹെർണാണ്ടസ് തന്റെ പ്രിയ കൂട്ടുകാരനെ കുറിച്ച് പറഞ്ഞത് ശരിയായിരുന്നു. ഇന്ന് ബാഴ്സലോണ വിടുമ്പോൾ ഫുട്ബോൾ ലോകം മുഴുവൻ നൽകുന്ന സ്നേഹാദരങ്ങൾ ആ മനസ്സ് നിറക്കുന്നുണ്ടാവണം. 'ഞാൻ ഒരിക്കലും ഒരു ഹീറോ അല്ല. എന്നെ ആരാധകർ ഇഷ്ടപ്പെടുന്നു, സപ്പോർട്ട് ചെയ്യുന്നു. എന്നാൽ ഒരു ഹീറോ എന്ന് വിളിക്കണമെങ്കിൽ ജീവിതത്തിൽ പ്രതിബന്ധങ്ങളോട് മല്ലിട്ടവനാവേണ്ടേ? ഒരു വലിയ രോഗത്തോട് പൊരുതുന്നവൻ, അതല്ലെങ്കിൽ മക്കളെ പോറ്റാനായി കഷ്ടപ്പാട് സഹിക്കുന്നവൻ... ഞാൻ ഫുട്ബാൾ കളിയിലൂടെ ആളുകളെ സന്തോഷിപ്പിക്കാൻ ഭാഗ്യം ലഭിച്ചവനാണ്'. ഇനിയേസ്റ്റയുടെ വാക്കുകളിൽ എല്ലാമുണ്ട്. കളി മികവിനൊപ്പം ഈ എളിമയും സൗമ്യതയുമാണ് ലോകത്തിന്റെ ആദരം പിടിച്ച് പറ്റിയത്. അതെ, ആധുനിക ഫുട്ബാളിലെ ഇതിഹാസമാണ് ഇനിയസ്റ്റ.\nTags: Barcelona, Iniesta, Copa del Rey, Frank Rijkaard , Marc Van Bommel, Messi\nSports Globe: ഇനിയസ്റ്റ, ഫുട്ബോളിൽ കവിത രചിച്ച ഇതിഹാസം


സന്തോഷവാര്‍ത്ത പങ്കുവെച്ച് ആലിയ ഭട്ട്; ആശംസകള് അറിയിച്ചവര്‍ക്ക് നന്ദിയും അറിയിച്ച് താരം - metromatinee.com Lifestyle Entertainment & Sports\nകോവിഡ് ഭേദമായ വിവരം പങ്കുവച്ച് ബോളിവുഡ് താര സുന്ദരി ആലിയ ഭട്ട്. എല്ലാവരുടെയും സ്നേഹത്തിനും കരുതലിനും നന്ദി അറിയിച്ചിരിക്കുകയാണ് ആലിയ ഇപ്പോള്. വീണ്ടും സെറ്റിലേക്ക് പോകുന്നതായും താരം പങ്കുവച്ച കുറിപ്പിലൂടെ വ്യക്തമാക്കി. ഇന്‍സ്റ്റാഗ്രാമിലൂടെയായിരുന്നു താരം വിശേഷം പങ്കുവെച്ചത്.\n”നിങ്ങളുടെ ഉത്കണ്ഠയുടെയും കരുതലിന്റെയും എല്ലാ സന്ദേശങ്ങളും ഞാന് വായിച്ചിരുന്നു. കോവിഡ് നെഗറ്റീവായതോടെ ഡോക്ടര്‍മാരോട് സംസാരിച്ചതിന് ശേഷം ഐസൊലേഷനില് നിന്നും തിരികെയെത്തി. ഇന്നു മുതല് വീണ്ടും ജോലിയില് പ്രവേശിക്കുകയാണ്. നിങ്ങളുടെ എല്ലാ ആശംസകള്‍ക്കും നന്ദി. ഞാന് ശ്രദ്ധിക്കുകയും സുരക്ഷിതമായി തുടരുകയും ചെയ്യും. നിങ്ങള്‍ക്കും അത്് ചെയ്യുക” എന്നാണ് ആലിയ ഇന്‍സ്റ്റഗ്രാം സ്റ്റോറിയായി പങ്കുവച്ചിരിക്കുന്നത്.\nബ്രഹ്മാസ്ത്ര സിനിമയുടെ ഷൂട്ടിംഗിനിടെ ആലിയയുടെ കാമുകനും നടനുമായ രണ്‍ബിര് കപൂറിനും കോവിഡ് ബാധിച്ചിരുന്നു. താരം ഇപ്പോള് ക്വാറന്റൈനിലാണ്. രണ്‍ബിറിനെ മിസ് ചെയ്യുന്നതായി ആലിയ സോഷ്യല് മീഡിയയില് പങ്കുവച്ചിട്ടുണ്ട്. രണ്‍ബിറിന്റെ ആലിയയുടെയും കൈയ്യുടെ ചിത്രമാണ് ”മേജര് മിസ്സിംഗ്” എന്ന ക്യാപ്ഷനോടെ താരം പങ്കുവച്ചിരിക്കുന്നത്.\nഅതേസമയം, ബ്രഹ്മാസ്ത്ര എന്ന അയാന് മുഖര്‍ജി ചിത്രത്തിലാണ് ആലിയയും രണ്‍ബിറും അഭിനയിക്കുന്നത്. ഗംഗുബായ് കത്യവാടി, ആര്‍ആര്‍ആര് എന്നീ ബിഗ് ബജറ്റ് ചിത്രങ്ങളാണ് ആലിയയുടെതായി റിലീസിന് ഒരുങ്ങുന്നത്. രാജമൗലി ചിത്രം ആര്‍ആര്‍ആറില് സീത എന്ന കഥാപാത്രമായാണ് ആലിയ വേഷമിടുന്നത്.\nഅച്ഛന് മുസ്ലീമല്ലേ… നടി സീതയായാല് ഹിന്ദു വികാരം വൃണപ്പെടും! രാജമൗലിയ്ക്ക് ട്വീറ്റുമായി സംഘപരിവാര് അനുകൂലികള്\nവൈറലായി മാധുരി ദീക്ഷിതിന്റെ ചിത്രങ്ങള്; വിലകേട്ട് കണ്ണു തള്ളി സോഷ്യല് മീഡിയ\nഒരു വര്‍ഷം മൂന്ന് സിനിമകള് ചെയ്യണം; വിജയ്‌യോട് അഭ്യര്‍ത്ഥനയുമായി തിയേറ്റര് ഉടമകള്


വിവാഹ വാർത്ത നിഷേധിച്ച് അനു ഇമ്മാനുവേൽ | CinemaTalkies\nApril 3, 2021 by Vaishnavi\nതന്റെ വിവാഹം നടന്നെന്ന പേരിൽ സമൂഹമാധ്യമങ്ങളിൽ വന്ന വാർത്ത തെറ്റെന്ന് നടി അനു ഇമ്മാനുവേൽ. തെലുങ്ക് നിർമ്മാതാവിന്റെ മകനുമായി അനുവിന്റെ വിവാഹം ഉടൻ നടക്കുമെന്നായിരുന്നു സമൂഹ മാദ്ധ്യമങ്ങളിൽ വന്ന വാർത്ത. എന്നാൽ വാർത്തയ്ക്ക് വലിയ സ്വീകാര്യത ലഭിക്കുകയും ചെയ്തു.\nഹൈദരാബാദിലാണ് അനു ഇമ്മാനുവേൽ താമസിക്കുന്നത്. സ്വപ്നസഞ്ചാരി സിനിമയിൽ ജയറാമിന്റെയും സംവൃത സുനിലിന്റെയും മകളായി അഭിനയിച്ച അനു ആക്‌ഷൻ ഹീറോ ബിജുവിൽ നിവിൻപോളിയുടെ നായികയായി എത്തി. ഇതിനുശേഷം മലയാളത്തിൽ അനു അഭിനയിച്ചിട്ടില്ല.തുടർന്ന് തമിഴ്, തെലുങ്ക് ചിത്രങ്ങളിൽ അഭിനയിച്ചു.\nതെലുങ്കിൽ ഗോപിചന്ദിന്റെയും പവൻ കല്യാണിന്റെയും അല്ലു അർജുന്റെയും വിജയ് ദേവരകൊണ്ടയുടെയും നാഗചൈതന്യയുടെയും സിനിമകളിൽ നായികയായി അഭിനയിച്ചു. തമിഴിൽ തുപ്പരിവാലൻ, നമ്മവീട്ടു പിള്ളൈ എന്നിവയാണ് ചിത്രങ്ങൾ. വിശാലിന്റെയും ശിവകാർത്തികേയന്റെയും നായികയായി അഭിനയിച്ച ഈ ചിത്രങ്ങൾ വലിയ വിജയം നേടി. തമിഴിലും തെലുങ്കിലുമായി മഹാസമുദ്രം എന്ന ചിത്രത്തിൽ അഭിനയിച്ചുവരികയാണ് അനു.\nഎന്റെ ആദ്യത്തെ കവർപേജുകളിലൊന്ന്., സുചിത്ര\nഈസ്റ്റർ ആശംസകൾ നേർന്ന് നായാട്ടിൻറെ പുതിയ പോസ്റ്റർ


റിജോയ്ക്കു നാടിന്‍റെ അന്ത്യാഞ്ജലി : Deepika.com Nattu Visesham\nTuesday, December 12, 2017 3:17 PM IST\nഅയ്യന്പുഴ: പൊള്ളാച്ചിയിൽ വാഹനാപകടത്തിൽ മരിച്ച അയ്യന്പുഴ ചുള്ളി സ്വദേശി റിജോ ജോണിനു നാടിന്‍റെ അന്ത്യാഞ്ജലി. ഇന്നലെ വൈകുന്നേരം ആറിനാണു മൃതദേഹം വീട്ടിലെത്തിച്ചത്.\nരാഷ്ട്രീയ, മത, സാംസ്കാരിക മേഖലയിലെ പ്രമുഖരും നാട്ടുകാരും ബന്ധുക്കളുമടക്കം നൂറുകണക്കിനാളുകളാണു വീട്ടിലും സംസ്കാരം നടന്ന ചുള്ളി സെന്‍റ് ജോർജ് പള്ളിയിലും ആദരാഞ്ജലിയർപ്പിക്കാനെത്തിയത്.\nസംസ്കാര ചടങ്ങുകൾക്ക് അതിരൂപത സഹായമെത്രാൻ മാർ സെബാസ്റ്റ്യൻ എടയന്ത്രത്ത് മുഖ്യകാർമികനും വികാരി ഫാ. വക്കച്ചൻ കൂന്പയിൽ സഹകാർമികനുമായി.\nതുരുത്തിപ്പുറം ചെറുപാലം തുറന്നു\nപറവൂർ: എംഎൽഎയുടെ ആസ്തി വികസന ഫണ്ടിൽനിന്ന് അനുവദിച്ച 75 ലക്ഷം രൂപ ഉപയോഗിച്ച് വീതികൂട്ടി നവീകരിച്ച എൻഎച്ച്-66 ലെ തുരുത്തിപ്പുറം ചെറുപാലത്തിന്‍റെ ഉദ്ഘാടനം വി.ഡി. സതീശൻ എംഎൽഎ നിർവഹിച്ചു. വടക്കേക്കര പഞ്ചായത്ത് പ്രസിഡന്‍റ് കെ.എം. ആംബ്രോസ് അധ്യക്ഷനായി.\nനിലവിൽ 4.50 മീറ്റർ മാത്രം വീതിയുണ്ടായിരുന്ന പാലത്തിനു 4.20 മീറ്റർ അധികവീതി ലഭിക്കുന്ന രീതിയിൽ ഒരു ബോക്സ് കൾവേർട്ടും വലതുഭാഗത്ത് 1.20 മീറ്റർ വീതിയിൽ ഒരു നടപ്പാതയുമാണ് നിർമിച്ചിരിക്കുന്നത്. പാലത്തിന്‍റെ ഇരുവശവും ഇന്‍റർലോക്ക് ടൈലും സുരക്ഷാ ബോർഡുകളും നൽകിയിട്ടുണ്ട്. ഇപ്പോൾ പാലത്തിന്‍റെ ഏറ്റവും കുറഞ്ഞ വീതി 8.70 മീറ്ററും കൂടിയ വീതി 9.60 മീറ്ററുമാണ്.\nആറുമാസംകൊണ്ടാണ് പാലത്തിന്‍റെ നിർമാണം പൂർത്തീകരിച്ചത്. ചടങ്ങിൽ എം.പി. പോൾസൺ, പി.എസ്. ഷൈല, കെ.യു. ജിഷ, പി.ആർ. സൈജൻ, സൈബ സജീവ്, എം.പി. ലതി, കെ.പി. ഗോപിനാഥ്, മേഴ്സി സനൽകുമാർ, പഞ്ചായത്ത് മെമ്പർമാരായ കെ.വി. പ്രകാശൻ, എം.ഡി. മധുലാൽ, ദേശീയപാത ഉപവിഭാഗം അസി. എൻജിനിയർ എ.എം. അബ്ദുൽ കരീം എന്നിവർ പങ്കെടുത്തു.


രാജ്യത്തെ ഭൂരിഭാഗവും കൃഷി നശിപ്പിച്ചുകൊണ്ടിരിക്കുന്നത് പാകിസ്ഥാനില് നിന്നെത്തിയ വെട്ടുകിളികള് : വെട്ടുകിളികളെ തുരത്താന് ഇനി ഡ്രോണുകള് | North India|locust-attack\nഗുരുഗ്രാം: രാജ്യത്തെ ഭൂരിഭാഗവും കൃഷി നശിപ്പിച്ചുകൊണ്ടിരിക്കുന്നത് പാകിസ്ഥാനില് നിന്നെത്തിയ വെട്ടുകിളികള് . വെട്ടുകിളികളെ തുരത്താന് ഇനി ഡ്രോണുകള്. കേന്ദ്രസര്‍ക്കാരാണ് ഇക്കാര്യം സംബന്ധിച്ച് തീരുമാനം എടുത്തത്. രാജസ്ഥാന്, മധ്യപ്രദേശ്, ഉത്തര്‍പ്രദേശ്, ഹരിയാന, ഗുജറാത്ത്, പഞ്ചാബ്, മഹാരാഷ്ട്ര എന്നീ സംസ്ഥാനങ്ങളില് വെട്ടുകിളി നിയന്ത്രണ പ്രവര്‍ത്തങ്ങള് നടക്കുകയാണെന്ന് കേന്ദ്ര കൃഷി മന്ത്രാലയം അറിയിച്ചു.\nRead Also : കേരളത്തില് പെറ്റുപെരുകിയ നിലയില് കണ്ട വെട്ടുകിളി അപകടകാരിയോ? കൂടുതൽ വിവരങ്ങൾ പുറത്ത്\n60 കണ്‍ട്രോള് ടീമുകളും 12 ഡ്രോണുകളും ഉപയോഗിച്ചാണ് നിയന്ത്രണ പ്രവര്‍ത്തനം. രാജസ്ഥാനിലാണ് കൂടുതല് ശ്രദ്ധ കേന്ദ്രീകരിച്ചിരിക്കുന്നത്. ഡ്രോണ് ഉപയോഗിച്ച് വെട്ടുകിളിയെ നിയന്ത്രിക്കുന്ന ആദ്യ രാജ്യമാണ് ഇന്ത്യയെന്നും കൃഷി മന്ത്രാലയം വ്യക്തമാക്കി. ദേശീയ തലസ്ഥാന മേഖലയായ ഗുരുഗ്രാമില് നിന്നാണ് വീണ്ടും വെട്ടുകിളി ആക്രമണത്തിന്റെ റിപ്പോര്‍ട്ടുകള് പുറത്ത് വന്നത്.\nകൃഷിയിടങ്ങള്‍ക്ക് പിന്നാലെ നഗരത്തിലെ റസിഡന്‍ഷ്യല് മേഖലകളില് ഉള്‍പ്പെടെ വെട്ടുകിളി പറന്ന് എത്തിയതോടെ താമസക്കാര് പരിഭ്രാന്തിയിലായി. നിലവില് തെക്കു പടിഞ്ഞാറന് ഡല്‍ഹി അതിര്‍ത്തി വഴി ഉത്തര്‍പ്രദേശിലേക്കാണ് ഇവയുടെ സഞ്ചാരം. ഹരിയാനില് നിലവില് കാര്‍ഷിക വിളകള്‍ക്ക് നാശനഷ്ടമില്ലെന്നാണ് റിപ്പോര്‍ട്ടുകള്.\nതെക്ക് പടിഞ്ഞാറന് ഡല്‍ഹിയിലെ കര്‍ഷകര്‍ക്കും സര്‍ക്കാര് ജാഗ്രത നിര്‍ദ്ദേശം നല്‍കി.\nNorth India locust-attack\nകോവിഡ് കേസുകളുടെ എണ്ണത്തിൽ വുഹാനെ പിന്തള്ളി ചെന്നൈ\nദേശീയ താത്പ്പര്യത്തിന് വിരുദ്ധമായി റിപ്പോര്‍ട്ട് ചെയ്തു; പിടിഐ വാര്‍ത്താ ഏജന്‍സിയുടെ സബ്സ്ക്രിപ്ഷന് റദ്ദാക്കുമെന്ന് പ്രസാര് ഭാരതിയുടെ മുന്നറിയിപ്പ്


നഴ്സിംഗ് രംഗം ചവുട്ടിമെതിച്ചിട്ടും കിളിര്‍ക്കുന്ന പുല്ലുകള് (നിരൂപണം: സുധീര് പണിക്കവീട്ടില്)\nസ്ത്രീത്വം ചൂഷണം ചെയ്യപ്പെടുന്ന കഥയാണിതില് പ്രതിപാദിക്കപ്പെട്ടിരിക്കുന്നത്. ദാരിദ്ര്യമാണ് ആ ചൂഷണത്തെ സഹായിക്കുന്ന ഘടകവും. ഒരു നാട്ടിന്‍പുറത്തുകാരിയായ നഴ്‌സിന്റെ കഥ ആരംഭിക്കുന്നതിനുമുമ്പ്തന്നെ സാമ്പത്തിക പരാധീനത അനുഭവിക്കുന്ന മാതാപിതാക്കളുടെ ഒരു ചിത്രം നോവലിസ്റ്റ് വരച്ചിടുന്നുണ്ട്. അതുകൊണ്ട് ഇതില് ഒരു മുതലാളിയുണ്ട് അയാള്‍ക്ക് ദരിദ്രരായ സൂസമ്മയുടെ കുടുമ്പത്തിനെ സഹായിക്കാന് മനസ്സുണ്ട്. എന്നാല് മുതലാളി പരസ്പരസഹായത്തില് വിശ്വസിക്കുന്നവനാണ്. വെറുതെതന്റെ പണം അവര്‍ക്ക ്‌കൊടുക്കാന് അയാള്‍ക്ക് മനസ്സില്ല. സൂസമ്മയുടേയും അമ്മയുടേയും മനസ്സില് അയാള്‍ക്ക്ഒരിടം വേണം. അയാള് ആ ആശ സൂസമ്മയുടെ അടുത്ത് പ്രകടിപ്പില്ലെങ്കിലും സദാചാരനിഷ്ഠതയോടെ അവള് അതിനെചെറുത്തുനിന്നു.ഫലമോ കുടുംബംകുടിയൊഴിക്കപ്പെട്ടു.പാവപ്പെട്ടസ്ര്തീയുടെ കന്യകാത്വത്തിനും ചാരിത്ര്യത്തിനും പണമുള്ളവര് വിലകല്‍പ്പിക്കുന്നില്ലെന്ന സത്യം ഇവിടെ മറനീക്കപ്പെടുന്നു. സ്ത്രീ വഴങ്ങിയാലും അവളെ ബലമായിവശപ്പെടുത്തിയാലും സമൂഹം\nഅവരെ ക്രൂശിക്കും. ഇതു വളരെപുരാതനമായ ഒരു സത്യം. എഴുത്തുകാര് ഈ സത്യം ഒത്തിരി നുണകള് കൂട്ടി എത്രയോ എഴുതിയിരിക്കുന്നു. ശ്രീമതി സരോജക്ക് നുണ കലര്‍ത്തുന്നതില് പ്രിയമില്ല. അവര് യാഥര്‍ഥ്യങ്ങളിലേക്ക് ഇറങ്ങിചെല്ലുന്നു. സാഹചര്യങ്ങള് നിസ്സഹായതയെ ചൂഷണം ചെയ്യുന്ന ഒന്നാം രംഗത്തില് അതായത് മുതലാളിയുടെ ഇംഗിതത്തിനുവഴങ്ങാത്തതിന്റെ പേരില് കുടിയൊഴിക്കപ്പെട്ടപ്പോള് ഒരു വൈദികന് അവര്‍ക്ക് രക്ഷയായി എത്തുന്നു. സന്മാര്‍ഗ്ഗങ്ങളിലൂടെ സഞ്ചരിക്കുമ്പോള് ദൈവം കാവല് നില്‍ക്കുന്നു എന്ന സന്ദേശം നോവലിസ്റ്റ് ഇവിടെ തരുന്നു.\nഈ കഥ നടക്കുന്നത് വര്‍ഷങ്ങള്‍ക്ക് മുമ്പാണെന്ന ഒരു സൂചനനമുക്ക് കിട്ടുന്നുണ്ട്.മലയാളി സമൂഹം എപ്പോഴും ക്രൂശിച്ചിട്ടുള്ള നേഴ്‌സ് എന്ന ജോലിയില് സൂസ്സമ്മയെനോവലിസ്റ്റ്പ്രവേശിപ്പിക്കുന്നു. ഗ്രാമത്തിന്റെ നിഷ്ക്കളങ്കതയും പരിശുദ്ധിയുമുള്ളസുന്ദരിയായ ഒരു പെണ്‍കുട്ടിയില് നഗരം കാമക്കണ്ണുകള് ഉടക്കുന്നതും അവളെ റാഞ്ചാന് തക്കം നോക്കുകയും ചെയ്യുന്നുന്നതിന്റെ നേരിയസൂചനസൂസ്സമ്മയുടെ കൂട്ടുകാരിയുടെ ബന്ധുവിന്റെ സംസാരങ്ങളിലൂടെ പ്രകടിപ്പിക്കുന്നുണ്ടെങ്കിലും സൂസമ്മ അതറിയുന്നില്ല. അവള്\nകാപട്യമറിയാത്ത ഒരു വെള്ളരിപ്രാവ്. തന്നെയറിയുന്ന താന് അറിയുന്ന ഒരളെ എന്തിനു സംശയിക്കണം. തന്നില് വിശ്വാസമര്‍പ്പിച്ച ഇരയെ റാഞ്ചാന് അയാള്‍ക്കും എളുപ്പമായിരുന്നു.റാഞ്ചലില് സൂസമ്മയുടെ വിലപ്പെട്ട തൊക്കെനഷ്ടപ്പെട്ടു. സാഹചര്യങ്ങള് അവസരത്തെ ചൂഷണം ചെയ്യുകയാണു രണ്ടാം രംഗത്തില്. ഇവിടെ പെണ്‍കുട്ടിക്ക് എല്ലാ ംനഷ്ടപ്പെടുമ്പോള് ദൈവം പ്രത്യക്ഷപ്പെടുന്നില്ല. ലക്ഷ്യസ്ഥനത്തെത്തുന്നതിനു മുമ്പ് എന്തൊക്കെ പ്രലോഭനങ്ങള് ഉണ്ടായാലും പതറരുതെന്ന ഒരു താക്കീതാണു പെണ്‍കുട്ടിക്ക് ഇത്രവലിയ ഒരു ശിക്ഷകൊടുത്ത്‌കൊണ്ട് നോവലിസ്റ്റ് പറയുന്നത്.കൂട്ടുകാരിയുടെ ബന്ധുവാണെങ്കിലും തന്നോട് ഒരു അങ്കിളിനെപോലെ പെരുമാറുന്നെങ്കിലും അയാളെ വിശ്വസിക്കരുതായിരുന്നു. എന്നാല് ദൈവം കരുണാമയനാണെന്ന് ദൈവഭക്തയായ എഴുത്തുകാരി തുടര്‍ന്നുള്ള കഥകളിലൂടെ വെളിപ്പെടുത്തുന്നു.\nഎന്തുചെയ്യണമെന്നറിയാതെ അവള് വിശാലമായലോകത്തേക്ക് നടക്കുന്നു.ഈ രംഗം വളരെ വികാരഭരിതമാകേണ്ടതാണെങ്കിലും എഴുത്തുകാരി ദ്രുതഗതിയിലുള്ള ഒരു ആഖ്യാനമാണ് സ്വീകരിച്ചിട്ടുള്ളത്. സൂസമ്മയുടെ ഗ്രാമവും അവിടത്തെ സ്‌നേഹപൂര്‍ണ്ണമായ ജീവിതവും വിവരിച്ചതില് നിന്നും സൂസമ്മയുടെ നിസ്സഹയാവസ്ഥയില് വായനകാരന് പരിതപിക്കുമെങ്കിലും നോവലിസ്റ്റ് അശരണയായ സൂസമ്മയെപ്പറ്റി അധികം പറയുന്നില്ല..എന്നാല് പെട്ടിയുമെടുത്ത് നടക്കുന്ന സൂസമ്മവഴിയില് കണ്ട ഒരു\nകാറില്‍കയറുന്നത് അവിശ്വസനീയമായി തോന്നാം. ഇനിയെന്തുവരാന് എന്ന ചിന്താഗതിയാണോ വിളിക്കുന്നവര് തന്നെ രക്ഷിക്കുമെന്നവിശ്വാസം ആണോ?. വിശ്വാസവഞ്ചനക്കിരയായ സൂസമ്മ എങ്ങനെ അപരിചതരെ വിശ്വസിക്കും? പരാജയങ്ങള് ഏറ്റുവാങ്ങുമ്പൊഴും ശുഭാപ്തിവിശ്വാസം കൈവിടരുതെന്നു നോവലിസ്റ്റ് നായികയെ ഉപദേശിക്കയാകാം. എന്നാല് ഈ പരീക്ഷണം സുരക്ഷ നല്‍കുന്നെങ്കിലും അതിലും ഒരു കച്ചവടക്കണ്ണുണ്ടെന്ന് നമ്മള് കാണുന്നു.ഓരൊ തവണ ചവുട്ടിമെതിക്കപ്പെടുമ്പോഴും ജീവിതം തളിര്‍ക്കാന് മോഹിക്കുന്നു. സാധുവായ ഒരു ഗ്രാമീണ പെണ്‍കുട്ടിയില് സ്വപ്നങ്ങള് ഉണരുന്നത് സ്വാഭാവികം.ഇവിടെ അവളുടെ നിസ്സഹായത സാഹചര്യത്തിനു വഴങ്ങികൊടുക്കുന്നു.അവളുടെ ജീവിതത്തിലെ പരീക്ഷണത്തിന്റെ മൂന്നാം ഘട്ടം. അപക്വയായ ഒരു പെണ്‍കുട്ടിയുടെ തീരുമാനങ്ങള് അവള്‍ക്ക് ഗുണകരമാക്കികൊണ്ട് ദൈവം അവളെ തുണക്കുന്നു. പേരിനും\nപെരുമക്കും ആരോഗ്യത്തിനുപോലും ഹാനികരമാണെന്നറിഞ്ഞിട്ടും സൂസമ്മ കാറിലുണ്ടായിരുന്ന അപരിചിതരായ ദമ്പതികളുടെ ആവശ്യങ്ങള് നിറവേറ്റാന് തയ്യാറാകുന്നത ്തനിക്ക്‌വീണ്ടും ഒരു നല്ല ജീവിതം കിട്ടുമെന്ന ആശയിലാണ്. ചവുട്ടിമെതിച്ചിട്ടും വീണ്ടും കിളിര്‍ക്കുന്ന പുല്ലുപോലെ ഒരു സാധാരണ നാട്ടുമ്പുറത്തുകാരിക്ക് ഒടുവില് അവളുടെ ജീവിതം പടുത്തുയര്‍ത്താനുള്ള ഒരു അത്താണി കിട്ടി. അവള് അതിലൂടെ ജീവിതം തുടരാന് പ്രാപ്തയായി.


ഇവിടെ രാഷ്ട്രീയമേ പറയൂ! : മായ്ച്ചാലും മായാത്ത പേടികള്, രാത്രികള്.\nരാത്രിയെപ്പറ്റി എഴുതാന് ആവശ്യപ്പെട്ടപ്പോള് രാത്രി ഓര്‍മ്മകള് എഴുതി. കേരളത്തിലെയും ഹൈദരാബാദിലെയും ഡല്‍ഹിയിലെയും ഓര്‍മ്മകള്. എന്‍റെ അനുഭവങ്ങളും ഒപ്പം കുറെ കൂട്ടുകാരികളുടെ അനുഭവങ്ങളും ചേര്‍ത്ത് ഒരു സങ്കടക്കുറിപ്പ്… എഴുതിക്കഴിഞ്ഞ് വായിച്ചുനോക്കിയപ്പോള് ഇത് എന്തിനുവേണ്ടിയാണ് എഴുതുന്നതെന്ന് തോന്നി. ആരാവും ഇത് വായിക്കുക? ഞാന് നീട്ടിവിസ്തരിച്ച് നാല്പേജിലായി എഴുതിയ ദൈനം ദിനദുരനുഭവങ്ങളുടെ ഓരോ ഉദാഹരണവും ആയിരംതവണ ചര്‍ച്ച ചെയ്യപ്പെട്ടിട്ടുള്ളവയാണ്.\nഓരോ സ്ത്രീക്കും പുരുഷനും അറിയുന്ന കാര്യങ്ങള് തന്നെയാണ്. ഇത്രനാള് ആളുകള് ഇതെല്ലാം ചര്‍ച്ചചെയ്തിട്ടും യാതൊരു മാറ്റവും വന്നിട്ടില്ല. സാമൂഹികപ്രതിബദ്ധതയും മൂല്യബോധവും സദാചാരബോധവും ലൈംഗികദാരിദ്ര്യവും അരാജകത്വസ്വപ്നങ്ങളും രഞ്ജിത്തും ഷക്കീലയും പദ്മരാജനും ബ്ലെസ്സിയും സത്യന്‍അന്തിക്കാടും സന്തോഷ് പണ്ഡിറ്റും രഞ്ജിനി ഹരിദാസും എല്ലാം ആഴത്തില് ഇഴചേര്‍ന്ന് ബുദ്ധിജീവി ജാഡക്കും തെറിയെഴുത്തിലെ ആനന്ദത്തിനും ഇടയിലുള്ള വല്ലാത്തൊരു മാനസികനിലയില് ജീവിക്കുന്ന ഒരു സമൂഹമാണ് നമ്മുടേത്. മലയാളത്തിലുള്ള നിരവധി ഇന്റര്‍നെറ്റ് പോര്‍ട്ടളുകളില് ഇനിയും പതിനായിരം സ്ത്രീകള് കൂടി തങ്ങളുടെ പ്രശ്നങ്ങള് തുറന്നെഴുതിയാലും ഒന്നും സംഭവിക്കില്ല. ഒരു പെണ്ണിനോട് ഒരിക്കല് പോലും മാന്യമായി പെരുമാറിയിട്ടില്ലാത്ത ഒരാള് എന്റെയോ എന്‍റെ സുഹൃത്തുക്കളുടെയോ അനുഭവങ്ങള് വായിച്ച് സന്തോഷിക്കുന്നതിനെപ്പറ്റി ആലോചിക്കുക കൂടി ചെയ്തപ്പോള് എഴുതേണ്ട എന്നുപോലും തീരുമാനിച്ചതാണ്. പക്ഷെ ചില കാര്യങ്ങള് പറയാതെ വയ്യ.\n“I haven’t seen any one living in so much fear”- എംഫില് കഴിഞ്ഞ് ഹൈദ്രബാദില് ജോലി ചെയ്തുകൊണ്ടിരുന്ന കാലത്ത് പ്രത്യേകിച്ചൊരു പ്രകോപനവുമില്ലാതെ ഒരു കൂട്ടുകാരി പറഞ്ഞു. എന്‍റെ എല്ലാ മൂടുപടങ്ങളും അഴിഞ്ഞുവീഴുകയായിരുന്നു അവിടെ. കേരളത്തില് കളഞ്ഞിട്ടുപോന്നു എന്ന് കരുതിയ പേടികള് എല്ലാം എന്നന്നേയ്ക്കുമായി ഉള്ളില് നിന്ന് നാടുവിട്ടുവെന്നായിരുന്നു ഞാന് കരുതിയിരുന്നത്. ഇല്ല, ഒരുമാസം ഒരുമിച്ച് താമസിച്ചുകഴിഞ്ഞപ്പോള് എന്‍റെ ഉള്ളിലുള്ള പേടികളുടെ അടരുകള് കൂടെ താമസിക്കുന്നവള്‍ക്ക് അറിയാന് കഴിഞ്ഞിരിക്കുന്നു. ഞാന് ഒരു നല്ല നടിയല്ല.\nഎന്നും രാത്രി ജോലി കഴിഞ്ഞ് വൈകി തിരിച്ചെത്തുകയും ഒരു വീട്ടില് ഒറ്റയ്ക്ക് കുറെ നാള് താമസിക്കുകയും ചെയ്ത, കേരളത്തിലെ ഒരു ശരാശരി പെണ്‍കുട്ടിക്ക് അപ്രാപ്യമായ രാത്രിജീവിതം (വഴിയിലൂടെ ഒറ്റയ്ക്ക് നടക്കുക, വഴിവിളക്കുകളെ നോക്കുക തുടങ്ങിയ മഹാസംഭവങ്ങള്) അറിഞ്ഞിട്ടുള്ള, സ്വതന്ത്രയെന്നു സ്വയം വിശ്വസിക്കുന്ന, ഓരോ അണുവിലും ധൈര്യവും ആത്മവിശ്വാസവും കുത്തിനിറച്ച് നടക്കുന്ന എന്‍റെ ഉള്ളില് പേടിയുടെ ഒരു കൂന കൂട്ടിവെച്ചിരിക്കുന്നത് ഒരാള് തിരിച്ചറിഞ്ഞിരിക്കുന്നു. കേരളത്തെക്കുറിച്ചും പുരുഷന്മാരുടെ രഹസ്യവ്യക്തിത്വത്തെക്കുറിച്ചും ഒരു പെണ്ണെന്ന നിലയില് ആ നാട്ടില് ജീവിച്ചതിനെക്കുറിച്ചും വെറുപ്പോടെ മാത്രമേ ചിന്തിക്കാന് കഴിയുന്നുള്ളൂ….\nരാത്രിജീവിതം കേരളത്തില്‍വെച്ച് ഉണ്ടായിട്ടില്ല എന്ന് തന്നെ പറയാം. ചില രാത്രിപ്പേടികള് ഉണ്ടായിട്ടുണ്ട്. എണ്ണിയാലൊടുങ്ങാത്ത പകല്‍പ്പേടികളും. പറഞ്ഞാല് തീരില്ല കഥകള്. സ്വര്‍ഗം തരാമെന്നുപറഞ്ഞാലും ഞാനില്ല കേരളത്തില് ജീവിക്കാന്.\nഇങ്ങനെയൊക്കെ പറയുമ്പോള് തന്നെ “കേരളത്തിനുപുറത്തുള്ള എന്‍റെ രാത്രി/പകല് ജീവിതങ്ങള് എത്ര സുരക്ഷിതമാണ്, കേരളം മഹാമോശം” എന്ന് പറയുന്നതിലുള്ള പ്രശ്നങ്ങളും മനസിലാക്കുന്നു. കേരളത്തില് ഓരോ രാത്രിയാത്രാദുരനുഭവങ്ങളും ഉണ്ടായപ്പോഴെല്ലാം എന്‍റെ സാമൂഹികഅവസ്ഥ എന്തായിരുന്നു, ഇന്ന് പേടിക്കാതെ, സ്വാതന്ത്ര്യത്തോടെ ഡല്‍ഹി പോലെയൊരു നഗരത്തില് ജീവിക്കുമ്പോള് എനിക്കെങ്ങനെ ധൈര്യം തോന്നുന്നു എന്നുള്ളതൊക്കെ പ്രശ്നങ്ങള് തന്നെയാണ്. കേരളത്തില് വെച്ച് ബസില് യാത്രചെയ്ത് കോളേജില് പോകേണ്ടിയിരുന്ന കുട്ടിയല്ല ഞാന് ഇന്ന്. മെട്രോ പോലുള്ള കൂടുതല് സുരക്ഷ ഉറപ്പുതരുന്ന നഗരമാര്‍ഗങ്ങളാണ് ഞാന് ഉപയോഗിക്കുന്നത്. പലതരത്തില് ഒട്ടേറെ പ്രത്യേകാനുകൂല്യങ്ങള് ഞാന് അനുഭവിക്കുന്നുണ്ട്. ഡല്‍ഹിയില് തിരക്കുള്ള ഒരു ബസില് ഞാന് ഇത്വരെ തനിച്ചുയാത്ര ചെയ്തിട്ടില്ല. എപ്പോഴും കൂടുതല് സുരക്ഷിതമായ യാത്രാമാര്‍ഗങ്ങള് തിരഞ്ഞെടുക്കാന് ഞാന് ബോധപൂര്‍വമോ അല്ലാതെയോ ശ്രദ്ധിക്കാറുണ്ട്. ഒരു വീട് വാടകയ്ക്കെടുക്കാന് ആലോചിക്കുമ്പോള് പോലും അത് മെട്രോ സ്റ്റേഷന്‍റെ എത്ര അടുത്താണ് എന്ന് ആലോചിച്ചു നോക്കും ആദ്യം. സൂക്ഷ്മപരിശോധനകള് ഈ നഗരത്തില് എവിടെയുമുണ്ട്. അത് എന്നെപ്പോലെ ഒരു സ്ത്രീയെ രാത്രിയും പകലുമെന്ന ഭേദമില്ലാതെ സുരക്ഷിതയായി വീട്ടിലെത്തിക്കുന്നു. എങ്കിലും ഇരുണ്ട കോണുകളില് ആണിനും പെണ്ണിനുമെന്ന ഭേദമില്ലാതെ ഇവിടെ മോഷണം, പിടിച്ചുപറി, ലൈംഗികഅതിക്രമം മുതലായ ഭീഷണികള് നിലനില്‍ക്കുന്നുമുണ്ട്.\nകേരളത്തില് ഉള്ളത് സദാചാരവും സെക്ഷ്വല് ഫ്രസ്ട്രേഷനും കൂടി ഭ്രാന്ത് പിടിപ്പിച്ചുകൊണ്ടിരിക്കുന്ന ഒരു സമൂഹമാണെങ്കില് ഡെല്‍ഹിയിലുള്ളത് പോലീസിന്‍റെ മൂക്കിനുകീഴെയായതുകൊണ്ട് ഇസ്തിരിയിട്ട ഒരു അച്ചടക്കം പാലിക്കുന്ന ഒരു സമൂഹമാണ്. എങ്കിലും തമ്മില് ഭേദം കേരളത്തിലെയത്ര കപടസദാചാരവും ഫ്രസ്ട്രെഷനും കാണിക്കാത്ത ഏതെന്കിലും അപരിചിതനഗരം തന്നെയാവും. ലിംഗഭേദമോ ജാതിഭേദമോ വര്‍ഗഭേദമോ ഇല്ലാതെ, ആരുടേയും നിര്‍ബന്ധങ്ങളും നിയമങ്ങളും പിഴകളും ഇല്ലാതെ, മറ്റൊരു വ്യക്തിയെ ബഹുമാനത്തോടെയും അന്തസോടെയും പരിഗണിക്കാന് എന്ന് മനുഷ്യര്‍ക്ക് കഴിയുന്നുവോ അന്നുമാത്രമേ മാറ്റം ഉണ്ടായി എന്ന് പറയാന് കഴിയൂ. ആ മാറ്റം ഉണ്ടാകുമെന്ന് എനിക്ക് യാതൊരു പ്രതീക്ഷയുമില്ല. കേരളത്തിന്റെ സാമൂഹ്യബോധം മാറുമെന്ന് തീരെ പ്രതീക്ഷയില്ല. അവിടെനിന്ന് ഓടിരക്ഷപെടുക തന്നെ.\nക്രൈംറേറ്റ് കണക്കുകള് പ്രകാരം അപകടകരമായ നഗരമായി പ്രഖ്യാപിച്ചിരിക്കുന്ന സ്ഥലമാണ് ഡല്‍ഹി. ഇവിടെയാണ് ഞാന് ജോലിചെയ്ത് ജീവിക്കുന്നത്. ഇവിടെ എട്ടുമണിക്കോ ഒന്‍പതുമണിക്കോ പാതിരക്ക് പോലുമോ ഒരു സ്ത്രീ തനിച്ച് യാത്രചെയ്യുക എന്നത് ചിന്തിക്കാന് വയ്യാത്ത കാര്യമൊന്നുമല്ല. സ്ത്രീകളുടെ ദൈനംദിന ജീവിതത്തിന്റെ ഭാഗമാണ് വൈകിയുള്ള യാത്രകളും മറ്റും. ഇവിടെയുള്ള ലക്ഷക്കണക്കിന് സ്ത്രീകള്‍ക്കിടയില് ഒറ്റപ്പെട്ട മോശം അനുഭവങ്ങള് ഉണ്ടായവര് കാണും. എന്നാല് സ്ഥിരമായി പേടിച്ചുജീവിക്കുന്ന, ആറുമണി കഴിഞ്ഞാല് സ്വന്തം വീട്ടുമുറ്റത്ത് ഇറങ്ങാന് പോലും ആണ്‍തുണ വേണമെന്ന് വിശ്വസിക്കുന്ന സ്ത്രീകളെ ഞാന് വേറെ എവിടെയും കണ്ടിട്ടില്ല.\nതനിച്ചുള്ള രാത്രി ഓര്‍മ്മകള് ഇപ്പോഴുമില്ല എനിക്ക്. ഈ നഗരത്തില് ഒരു പേടിയുമില്ലാതെ ചുറ്റുമുള്ള സ്ത്രീകളെല്ലാം ജീവിക്കുമ്പോള് ഇപ്പോഴും ഞാന് ഉള്ളിലെ പേടികളുടെ കനലുകളെ ചാരമിട്ട് മൂടിവെച്ചിരിക്കുകയാണ്. ആണ്‍കൂട്ടില്ലാതെ ഞാന് രാത്രി എന്തെന്ന് കണ്ടിട്ടേയില്ല. ശവപ്പെട്ടിക്കുള്ളില് കിടന്നാല് പോലും നേരം വൈകിയാല് എന്‍റെ നെഞ്ചിടിക്കും. വേഗം നടന്ന് വീട്ടിലെത്താന് തോന്നും… കേരളത്തില് വളര്‍ന്ന കുട്ടിക്കാലത്തിനും കൌമാരത്തിനും യൌവനത്തിന്‍റെ ആദ്യപകുതിക്കും ആ കാലം സമ്മാനിച്ച പേടിയുടെ പ്രേതങ്ങള്‍ക്കും നന്ദി. എന്നെങ്കിലും കേരളത്തിന്‍റെ അത്തരം ഓര്‍മ്മകള് മനസ്സില് നിന്ന് മാറണമെന്ന് ആഗ്രഹിക്കുന്നുണ്ട് ഞാന്. എങ്കിലും പേടിപ്പിക്കുന്ന നഗരങ്ങളിലും അപരിചിതരായ മറുനാട്ടുകാരുടെ ഇടയിലും ഞാന് വളരെ സുരക്ഷിതയാണ്. ഒരിക്കലും ഞാന് നാട്ടിലേയ്ക്ക് തിരിച്ചുവരില്ല. എനിക്ക് നിങ്ങളുടെ മനോഹരമായ ചാരുപടിയുള്ള വീടുകളും ക്ലോറിന് ചുവയ്ക്കാത്ത വെള്ളവും സുഖകരമായ കാലാവസ്ഥയും നൊസ്ട്ടാള്‍ജിയക്കൂട്ടങ്ങള് പുലമ്പുന്ന മറ്റ് യാതൊരു സൌകര്യങ്ങളും വേണ്ട. വളരെ നന്ദി!\nPosted by prabha at 12:07 PM


'പാലാ തങ്കത്തോട് 'അമ്മ' നീതി കാണിച്ചില്ല'; ഇന്നത്തെ സംഘാടകര് കാട്ടുന്ന ആ നീതികേടിനു താന് മാപ്പു ചോദിക്കുന്നുവെന്ന് ടി പി മാധവന്\n‘പാലാ തങ്കത്തോട് ‘അമ്മ’ നീതി കാണിച്ചില്ല’; ഇന്നത്തെ സംഘാടകര് കാട്ടുന്ന ആ നീതികേടിനു താന് മാപ്പു ചോദിക്കുന്നുവെന്ന് ടി പി മാധവന്\nഅന്തരിച്ച മുന്‍കാല നടിയും ഡബ്ബിങ് ആര്‍ട്ടിസ്റ്റുമായ പാലാ തങ്കത്തോട് ചലച്ചിത്രതാര സംഘടനയായ ‘അമ്മ’ നീതി കാണിച്ചില്ലെന്ന് വിമര്‍ശനവുമായി നടനും സംഘടനയുടെ ആദ്യ ജനറല് സെക്രട്ടറിയുമായ ടി.പി.മാധവന്. ഇന്നത്തെ സംഘാടകര് കാട്ടുന്ന നീതികേടിനു താന് മാപ്പു ചോദിക്കുന്നതായും ടി.പി.മാധവന് പറഞ്ഞു.\nTags: MAINt p madhavanpala thankam\nപുതുവർഷാഘോഷം കഴിഞ്ഞു; തമിഴ്നാട്ടിലെ ജല്ലിക്കെട്ട് കാണാൻ തയ്യാറെടുത്ത് രാഹുൽ ഗാന്ധി


ഇന്ത്യയില് ഇതുവരെ കണ്ടതിനേക്കാള് മോശമായ സാഹചര്യമെന്ന് ലോകബാങ്ക്; ഈ സാമ്പത്തിക വര്‍ഷം ജി.ഡി.പിയില് 9.6 ശതമാനം ഇടിവുണ്ടാകുമെന്ന് മുന്നറിയിപ്പ് -\nHome INTERNATIONAL ഇന്ത്യയില് ഇതുവരെ കണ്ടതിനേക്കാള് മോശമായ സാഹചര്യമെന്ന് ലോകബാങ്ക്; ഈ സാമ്പത്തിക വര്‍ഷം ജി.ഡി.പിയില് 9.6 ശതമാനം ഇടിവുണ്ടാകുമെന്ന് മുന്നറിയിപ്പ്\nവാഷിംഗ്ടണ്: ഇതുവരെ കണ്ടതിനേക്കാള് എത്രയോ മോശമായ സാഹചര്യമാണ് ഇന്ത്യയിലെന്ന് ലോകബാങ്ക്. ഇന്ത്യയില് ഇത് അസാധാരണമായ സാഹചര്യമാണെന്നും വളരെ മോശമായ സ്ഥിതിയാണിപ്പോഴെന്നും ലോകബാങ്കിന്റെ സൗത്ത് ഏഷ്യ എകണോമിക് ഫോകസ് റിപ്പോര്‍ട്ടില് പറയുന്നു. ഇന്ത്യയുടെ ജി.ഡി.പി ഈ സാമ്പത്തിക വര്‍ഷം 9.6 ശതമാനം ഇടിയുമെന്നും റിപ്പോര്‍ട്ടില് ചൂണ്ടിക്കാട്ടുന്നു.\nഎന്നാല് 2021 ല് പ്രാദേശിക വളര്‍ച്ച 4.5 ശതമാനമായി ഉയരുമെന്നും ‘നമ്മളിതുവരെ കണ്ടതിനേക്കാള് എത്രയോ മോശമായ സാഹചര്യമാണ് ഇന്ത്യയിലിപ്പോള്,’- വേള്‍ഡ് ബാങ്കിന്റെ സൗത്ത് ഏഷ്യ ചീഫ് എകണോമിസ്റ്റ് ഹാന്‍സ് ടിമ്മര് വിളിച്ചു ചേര്‍ത്ത കോണ്‍ഫറന്‍സ് യോഗത്തില് പറഞ്ഞു. വ്യാഴാഴ്ചയായിരുന്നു യോഗം വിളിച്ച് ചേര്‍ത്തത്.\n‘ഇന്ത്യയില് ഇത് അസാധാരണമായ സാഹചര്യമാണ്. വളരെ മോശമായ സ്ഥിതി’- ടിമ്മര് യോഗത്തില് അഭിപ്രായപ്പെട്ടു. കൊവിഡ് മൂലമുണ്ടായ സാമ്പത്തിക തളര്‍ച്ചയെ പെട്ടെന്ന് മറികടക്കാനാവില്ല. രാജ്യത്തെ ജനങ്ങളുടെ പ്രതിശീര്‍ഷ വരുമാനം 2019 ലെ എസ്റ്റിമേറ്റിനേക്കാള് ആറ് ശതമാനത്തില് താഴെയായി തുടരും. കൊവിഡ് വ്യാപനവും നിയന്ത്രണ നടപടികളും രാജ്യത്തെ വിതരണ ശൃംഖലയെ കാര്യമായി ബാധിച്ചുവെന്നും റിപ്പോര്‍ട്ടില് ചൂണ്ടിക്കാട്ടുന്നു.\nTags: ECONOMIC RECESSIONGDPWorld Bank\nകേന്ദ്രമന്ത്രി രാം വിലാസ് പാസ്വാന് അന്തരിച്ചു\n‘സി.ബി.ഐ എന്നാല് സെന്‍ട്രല് ബ്യൂറോ ഓഫ് ഇഡിയറ്റ്സ് അല്ല സെന്‍ട്രല് ബ്യൂറോ ഓഫ് ഇന്‍വെസ്റ്റിഗേഷന്’ എന്നാണ്; ലൈഫ് മിഷന് കേസില് സി.ബി.ഐ അഭിഭാഷകന്റെ മാസ് ഡയലോഗ്


പ്രസവശേഷം പെട്ടെന്ന് തടി കുറക്കും വഴികള് | best way to lose weight after baby - Malayalam BoldSky\n» പ്രസവശേഷം പെട്ടെന്ന് തടി കുറക്കും വഴികള്\nപ്രസവശേഷം പെട്ടെന്ന് തടി കുറക്കും വഴികള്\nUpdated: Monday, March 26, 2018, 12:36 [IST]\nപ്രസവ ശേഷം പല സ്ത്രീകളേയും അലട്ടുന്ന ഒന്നാണ് അമിതവണ്ണം. പലപ്പോഴും ഇതുണ്ടാക്കുന്ന ബുദ്ധിമുട്ട് പല വിധത്തിലാണ് ശാരീരികമായും മാനസികമായും പല സ്ത്രീകളേയും ബാധിക്കുന്നത്. അതുകൊണ്ട് തന്നെ ഇത്തരത്തിലുള്ള പ്രശ്‌നങ്ങള്‍ക്കെല്ലാം പരിഹാരം കാണാന് വേണ്ടി പല സ്ത്രീകളും നെട്ടോട്ടമോടുന്നു. ഇതിന്റെ ഫലമായി പലപ്പോഴും പല വിധത്തില് അത് നമ്മുടെ ആരോഗ്യത്തിന് ഇത് പ്രശ്‌നമായി മാറുന്ന അവസ്ഥയിലേക്ക് പലപ്പോഴും നയിക്കുന്നു. പ്രസവശേഷം പല വിധത്തിലുള്ള കാരണങ്ങള് കൊണ്ടും തടി വര്‍ദ്ധിക്കാം. ഗര്‍ഭകാലത്തുണ്ടാകുന്ന ഭക്ഷണത്തിന്റെ ഗുണം, പ്രസവശേഷമുള്ള പരിചരണം എന്നിവയെല്ലാം പലപ്പോഴും തടി വര്‍ദ്ധിപ്പിക്കാന് കാരണമാകുന്നു.\nഎന്നാല് പലപ്പോഴും തടി കുറക്കുന്നതിന് ശ്രമിക്കുമ്പോള് അത് ശ്രദ്ധയോടെ ചെയ്തില്ലെങ്കില് പല വിധത്തിലുള്ള പ്രശ്‌നങ്ങള്‍ക്ക് കാരണമാകുന്നു. ഇത്തരത്തിലുള്ള പ്രശ്‌നങ്ങളെല്ലാം തന്നെ പലപ്പോഴും പല വിധത്തിലാണ് ജീവിതത്തെ ബാധിക്കുന്നത്. പ്രസവശേഷം തടി കുറക്കുന്നതിനായി അതികഠിനമായ വ്യായാമങ്ങളും മറ്റും ചെയ്യുമ്പോള് അത് പലപ്പോഴും പ്രതികൂലഫലമാണ് നമ്മുടെ തടിയില് ഉണ്ടാക്കുന്നത്.\nഅതുകൊണ്ട് തന്നെ ഇത്തരത്തിലുള്ള കാര്യങ്ങളെല്ലാം വളരെയധികം ശ്രദ്ധിക്കേണ്ടതാണ്. ഇത് ശ്രദ്ധിച്ചില്ലെങ്കില് അത് പലപ്പോഴും പല വിധത്തില് പ്രശ്‌നങ്ങള് ഉണ്ടാക്കുന്നു. എന്നാല് ഇനി പ്രസവശേഷം തടി കുറക്കാന് വീട്ടില് തന്നെ ചെയ്യാവുന്ന ചില കാര്യങ്ങള് നോക്കാം. ഇതിലൂടെ നമുക്ക് തടി പെട്ടെന്ന് തന്നെ തടി കുറക്കാനും ആരോഗ്യം വര്‍ദ്ധിപ്പിക്കുന്നതിനും സഹായിക്കുന്നു.\nകൃത്യമായ ഭക്ഷണ ശീലം ഉണ്ടാക്കിയെടുക്കാന് ശ്രദ്ധിക്കണം. കാരണം പലരും വിചാരിക്കും പ്രസവശേഷം തടി കുറക്കാന് അല്‍പം ഭക്ഷണം കുറച്ചാല് മതിയെന്ന്. എന്നാല് ഇത് ആരോഗ്യകരമായി പല വിധത്തിലുള്ള പ്രശ്‌നങ്ങളാണ് ഉണ്ടാക്കുക. പലപ്പോഴും ആദ്യമായി അമ്മമാരാകുന്നവരിലാണ് ഈ പ്രശ്‌നം അധികമായി കാണപ്പെടുന്നത്. സമ്മര്‍ദ്ദവും ഡിപ്രഷനും എല്ലാം പല വിധത്തിലുള്ള പ്രശ്‌നങ്ങള് ഉണ്ടാക്കുന്നു. എന്നാല് ഇതിനെയെല്ലാം മറികടക്കാന് കൃത്യമായ ഭക്ഷണശീലം ഉണ്ടാക്കിയെടുക്കുകയാണ് ചെയ്യേണ്ടത്. അതുകൊണ്ട് തന്നെ ആരോഗ്യകരമായ ഭക്ഷണം കൃത്യമായ സമയത്ത് കഴിക്കുന്നുണ്ടെന്ന് ഉറപ്പ് വരുത്തുക.\nകുറച്ച് കുറച്ചായി കഴിക്കുക\nദിവസവും മൂന്ന് നേരം വയറു നിറച്ച് കഴിക്കുന്നതിന് പകരം മൂന്ന് നേരം എന്നുള്ളത് അഞ്ച് നേരമാക്കി ഭക്ഷണത്തിന്റെ അളവില് മാറ്റം വരുത്തുക. എന്നാല് എല്ലാ പോഷകങ്ങളും അടങ്ങിയിട്ടുണ്ടെന്ന് ഉറപ്പ് വരുത്താന് ശ്രദ്ധിക്കണം. ഒരുമിച്ച് കൂടുതല് ഭക്ഷണം കഴിക്കുന്നതിനേക്കാള് നല്ലതാണ് ഇത്തരത്തില് കഴിക്കുന്നത്. തടി കുറക്കാന് ശ്രമിക്കുന്നവര് ആദ്യം ചെയ്യേണ്ടത് ഇതാണ്.\nകലോറി കുറഞ്ഞ ഭക്ഷണം\nകലോറി കുറഞ്ഞ ഭക്ഷണം കഴിക്കുന്നതിന് ശ്രദ്ധിക്കുക. ശരീരത്തിന് ആവശ്യമായ പോഷകങ്ങളും വിറ്റാമിനുകളും അടങ്ങിയ കലോറി കുറഞ്ഞ ഭക്ഷണം കഴിക്കുന്നതിന് ശ്രദ്ധിക്കുക. മുലപ്പാല് വര്‍ദ്ധിപ്പിക്കുന്നതിനും ഇടക്ക് ശ്രദ്ധിക്കണം. അല്ലെങ്കില് അത് മുലപ്പാല് കുറയുന്നതിന് കാരണമാകുന്നു. ഒമേഗ3ഫാറ്റി ആസിഡ് ധാരാളം അടങ്ങിയ ഭക്ഷണം കഴിക്കാന് ശ്രദ്ധിക്കണം. കാല്‍സ്യം, ഫൈബര് എന്നിവയെല്ലാം ഭക്ഷണ ശീലത്തില് ഉള്‍പ്പെടുത്തേണ്ടതുണ്ട്.\nവെള്ളം കുടിക്കുന്ന കാര്യത്തില് ഒരിക്കലും പിശുക്ക് കാണിക്കരുത്. ഇത് പല വിധത്തില് നിങ്ങളുടെ ആരോഗ്യത്തെ ദോഷകരമായി ബാധിക്കുന്നു. തടി കുറക്കാന് ഏറ്റവും അധികം സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ട ഒന്നാണ് വെള്ളം. ധാരാളം വെള്ളം കുടിക്കേണ്ടത് അത്യാവശ്യമാണ്. ഇത് മെറ്റബോളിസം ഉയര്‍ത്തുകയും ശരീരഭാരം കൃത്യമാക്കുകയും ചെയ്യുന്നു. സ്മൂത്തികളും മില്‍ക്ക്‌ഷേക്ക് എന്നിവയെല്ലാം കഴിക്കാന് ശ്രദ്ധിക്കുക.\nപ്രസവശേഷം വ്യായാമം ചെയ്യുമ്പോള് ശ്രദ്ധിക്കണം. കാരണം കൂടുതല് വ്യായാമം ചെയ്യുന്നത് ആരോഗ്യത്തിന് ബുദ്ധിമുട്ടുണ്ടാക്കുന്നു. എന്നാല് കൃത്യമായ വ്യായാമം ചെയ്യേണ്ടത് അത്യാവശ്യമാണ്. അതിനായി കൃത്യമായ നിര്‍ദ്ദേശങ്ങള് നേടിയെടുക്കണം. ഇത് പല വിധത്തില് നിങ്ങളുടെ മാനസികവും ശാരീരികവുമായ ആരോഗ്യത്തിന് സഹായിക്കുന്നു. യോഗ, നീന്തല്, എയറോബിക്‌സ് തുടങ്ങിയവ ഇത്തരത്തില് പ്രസവശേഷം ചെയ്യാവുന്നതാണ്.\nപലപ്പോഴും പ്രസവശേഷം സ്ത്രീകള് ബുദ്ധിമുട്ടുന്ന ഒന്നാണ് ഉറക്കമില്ലായ്മ. പല കാരണങ്ങള് കൊണ്ടും ഇത് സംഭവിക്കാവുന്നതാണ്. എന്നാല് കുഞ്ഞിന്റെ കാര്യത്തിലും സ്വന്തം ആരോഗ്യ കാര്യത്തിലും ശ്രദ്ധയുള്ള അമ്മമാര്‍ക്ക് കൃത്യമായ ഉറക്കം ലഭിച്ചേ പറ്റുകയുള്ളൂ. ഇത് മെറ്റബോളിസം ഉയര്‍ത്തുകയും തടി വര്‍ദ്ധിപ്പിക്കുന്നത് കുറക്കുകയും ചെയ്യുന്നു.\nഒരിക്കലും ജിമ്മില് പോയോ മറ്റേതെങ്കിലും തരത്തിലോ വ്യായാമം ചെയ്യേണ്ട ആവശ്യമില്ല. കാരണം കുഞ്ഞിനോടൊപ്പം വീട്ടില് തന്നെ നമുക്ക് വ്യായാമം ചെയ്യാവുന്നതാണ്. ഇത് പല വിധത്തില് നിങ്ങളുടെ ആരോഗ്യത്തിനും ഗുണകരമാവുന്ന ഒന്നാണ്. ഇത് പെട്ടെന്ന് തന്നെ തടി കുറക്കുകയും മാനസികമായും ശാരീരികമായും ഉന്‍മേഷം വര്‍ദ്ധിപ്പിക്കുകയും ചെയ്യുന്നു.\nപലപ്പോഴും തടി കൂട്ടുന്ന കാര്യത്തില് പ്രധാന പങ്ക് വഹിക്കുന്ന ഒന്നാണ് സ്‌നാക്‌സ്. ഇത് പൂര്‍ണമായും ഒഴിവാക്കുക. ഇത് എല്ലാ വിധത്തിലും ഇത്തപം പ്രശ്‌നങ്ങള്‍ക്ക് പരിഹാരം കാണാന് സഹായിക്കുന്നു. അതുകൊണ്ട് പരമാവധി സ്‌നാക്‌സ് ഒഴിവാക്കാന് ശ്രദ്ധിക്കുക.\nമാനസിക സമ്മര്‍ദ്ദം പ്രസവശേഷം പല സ്ത്രീകളിലും കൂടുതലാണ്. ഇതിനെ പരമാവധി കുറക്കാന് ശ്രദ്ധിക്കുക. ഇതാണ് പലപ്പോഴും തടി കൂട്ടുന്ന കാര്യത്തില് വില്ലന്. പലപ്പോഴും അമ്മയായാല് ഉത്തരവാദിത്വങ്ങളും ജോലിഭാരവും കൂടുന്നു. എന്നാല് എല്ലാ ഉത്തരവാദിത്വങ്ങളും പങ്കാളിക്ക് കൂടി വീതിച്ച് നല്‍കുക. ഇത് മാത്രമേ കുഞ്ഞിന്റെയും അമ്മയുടേയും ആരോഗ്യത്തിന് സഹായിക്കുകയുള്ളൂ.\nഡെസേര്‍ട്ട് എന്നാല് പരമാവധി തൈര് കൊണ്ട് തയ്യാറാക്കാന് ശ്രമിക്കുക. ഫ്രൂട്‌സും തൈരും മിക്‌സ് ചെയ്ത് ഇത് തയ്യാറാക്കാവുന്നതാണ്. ഇത് നിങ്ങളില് ആരോഗ്യം വര്‍ദ്ധിപ്പിച്ച് അമിതവണ്ണമെന്ന പ്രശ്‌നത്തെ ഇല്ലാതാക്കുന്നതിന് സഹായിക്കുന്നു. എപ്പോഴും തൈര് കഴിക്കാന് ശ്രമിക്കുക.\nഭക്ഷണത്തിന് മുന്‍പ് വെള്ളം\nഭക്ഷണം കഴിക്കാന് ഇരിക്കുന്നതിന് മുന്‍പ് വെള്ളം കുടിക്കാന് ശ്രദ്ധിക്കുക. ഒരു ഗ്ലാസ്സ് മുഴുവന് വെള്ളവും കുടിക്കാന് ശ്രദ്ധിക്കുക. ഇത് എല്ലാ വിധത്തിലും ആരോഗ്യവും ശരീരത്തിലെ ടോക്‌സിനെ പുറന്തള്ളുന്നതിനും സഹായിക്കുന്നു. മാത്രമല്ല വിശപ്പ് കുറച്ച് ഭക്ഷണത്തിന്റെ അളവ് കുറക്കുന്നതിനും ഈ വിദ്യ സഹായിക്കുന്നു. പിന്നീട് വിശക്കുമ്പോള് അല്‍പം ഭക്ഷണം കഴിച്ചാല് മതി.\nRead more about: weight loss baby pregnancy ഗര്‍ഭം കുഞ്ഞ് തടി പ്രസവം\nAre you looking some tips for losing weight after pregnancy? Here we have listed some tips to reduce weight after pregnancy.


പട്ടിണിയില് ന്യൂസിലന്‍ഡില് കൂട്ടമരണം; ചത്തൊടുങ്ങിയത് നൂറുകണക്കിന് പെന്‍ഗ്വിനുകള് » Newsthen\nവെല്ലിങ്ടണ്: ഭക്ഷണം കിട്ടാതെ ന്യൂസിലന്‍ഡ് ബീച്ചുകളില് നൂറുകണക്കിന് ലിറ്റില് ബ്ലൂ പെന്‍ഗ്വിനുകള് ചത്തൊടുങ്ങി. നിരന്തരം റിപ്പോര്‍ട്ട് ചെയ്യപ്പെടുന്നതിനാല് കൃത്യമായുള്ള മരണസംഖ്യ തിട്ടപ്പെടുത്തിയിട്ടില്ല. ചത്തൊടുങ്ങിയവയില് പലതിനും സാധാരണയായി കണ്ടുവരുന്ന ഭാരത്തിന്റെ നേര്‍പകുതി മാത്രമാണുണ്ടായിരുന്നത്. മാംസപേശികള് ദുര്‍ബലമായ അവസ്ഥയിലുമായിരുന്നു.\nമേയ് ആദ്യം മുതലാണ് ലിറ്റില് ബ്ലൂ പെന്‍ഗ്വിനുകള് കൂട്ടത്തോടെ ചാകുന്നതായി റിപ്പോര്‍ട്ട് ചെയ്യപ്പെടാന് തുടങ്ങിയത്. ഇപ്പോഴും ഇത്തരത്തിലുള്ള മരണം റിപ്പോര്‍ട്ട് ചെയ്യപ്പെടുന്നതിനാല് എത്ര പെന്‍ഗ്വിനുകള് മരിച്ചു എന്നതില് കൃത്യമായ കണക്കില്ല. ഇവയുടെ മരണകാരണം വ്യകതമാകാഞ്ഞതിനാല് പകര്‍ച്ചവ്യാധികള് ആണോ എന്നറിയാന് നടത്തിയ പരിശോധനയിലാണ് മരണകാരണം കാലാവസ്ഥാ വ്യതിയാനം മൂലമുള്ള ഭക്ഷ്യദൗര്‍ലഭ്യമാണെന്ന് കണ്ടെത്തിയത്.\nആറ് വര്‍ഷത്തിനിടെ ഇത് മൂന്നാം വട്ടമാണ് ഇത്തരത്തിലൊരു സംഭവം റിപ്പോര്‍ട്ട് ചെയ്യപ്പെടുന്നത്. പ്രതികൂല കാലാവസ്ഥയില് കടല്‍പക്ഷികള് കൂട്ടത്തോടെ ചത്തൊടുങ്ങാറുണ്ടെങ്കിലും ലിറ്റില് ബ്ലൂ പെന്‍ഗ്വിനുകളുടെ ചത്തൊടുങ്ങല് ദശാബ്ദത്തില് ഒരു തവണ മാത്രം സംഭവിക്കുന്നതായിരുന്നുവെന്നും ന്യൂസീലന്‍ഡ് ഡിപ്പാര്‍ട്ട്മെന്റ് ഓഫ് കണ്‍സര്‍വേഷന് അധികൃതര് പറയുന്നു.\nമൂന്ന് വര്‍ഷം മുതല് അഞ്ച് വര്‍ഷം വരെ നീണ്ടു നില്‍ക്കുന്ന ഇടവേളകളില് സംഭവിക്കുന്ന ‘ലാ നിനാ’ എന്നറിയപ്പെടുന്ന കാലാവസ്ഥാ പ്രതിഭാസവും പെന്‍ഗ്വിനുകള് കൂട്ടത്തോടെ ചത്തൊടുങ്ങാനുള്ള കാരണമായി തീര്‍ന്നെന്നാണ് വിദ്ഗധര് പറയുന്നത്. തുടര്‍ച്ചയായ മൂന്നാം വട്ടവും ശീതക്കാലത്തിനൊപ്പം ലാ നിനാ പ്രതിഭാസമെന്ന അപൂര്‍വതയും ഇത്തവണ ന്യൂസീലന്‍ഡ് അഭിമുഖീകരിക്കുന്നുണ്ട്. ലാ നിനയ്ക്കൊപ്പമുണ്ടായ സമുദ്ര ഉഷ്ണതരംഗം പെന്‍ഗ്വിനുകള്‍ക്ക് ഇരട്ട പ്രഹരമായി തീര്‍ന്നിരുന്നു. സമുദ്രതാപം ഉയരുമ്പോള് ചെറുമീനുകള് തണുപ്പന് പ്രദേശങ്ങളിലേക്ക് യാത്ര ചെയ്യുകയോ പെന്‍ഗ്വിനുകള്‍ക്ക് ചെന്നെത്താന് കഴിയാത്ത വിധം സമുദ്രത്തിന്റെ അടിത്തട്ടിലേക്ക് സഞ്ചരിക്കുകയോ ചെയ്യും. ഇതും ഭക്ഷ്യദൗര്‍ലഭ്യത്തിനുള്ള പ്രധാന കാരണമായി.\nന്യസീലന്‍ഡിലെ തദ്ദേശീയരായ ലിറ്റില് ബ്ലൂ പെന്‍ഗ്വിനുകള് ലോകത്തില് വെച്ചേറ്റവും ചെറിയ പെന്‍ഗ്വിന് വിഭാഗക്കാര് കൂടിയാണ്. കൊറോറയെന്നും ഇവയ്ക്ക് വിളിപ്പേരുണ്ട്. ചെറിയ പെന്‍ഗ്വിന് വിഭാഗക്കാരായ ഇവ ആഹാരമാക്കുന്നതും ചെറുമീനുകളെയാണ്. ആഹാരം ലഭിക്കുന്ന സ്ഥലങ്ങള് കണ്ടെത്തുന്നതിനുള്ള പരിമിതി കുഞ്ഞ് പെന്‍ഗ്വിനുകള് മുതല് വലിയ പെന്‍ഗ്വിനുകള് വരെ നേരിടുന്നുണ്ട്. ഇവയുടെ കൂട്ടത്തോടെയുള്ള ചത്തൊടുങ്ങല് പ്രത്യുത്പാദന ക്രമത്തെ വരുംവര്‍ഷങ്ങളില് ബാധിച്ചേക്കാം.\nകാലാവസ്ഥാ വ്യതിയാനത്തെ തുടര്‍ന്ന് സംഭവം കൂടുതലായി റിപ്പോര്‍ട്ട് ചെയ്യുന്ന വടക്കന് മേഖലയില് ഇവയുടെ അംഗസംഖ്യയില് ഗണ്യമായ ഇടിവ് രേഖപ്പെടുത്തുമെന്നും നിഗമനമുണ്ട്. സമുദ്ര താപനിലയില് പ്രത്യക്ഷമായ മാറ്റങ്ങളുണ്ടാകുന്ന ന്യൂസീലന്‍ഡിന്റെ തീരപ്രദേശങ്ങളില് ഇത്തരത്തിലുള്ള ചത്തൊടുങ്ങല് അടിക്കടിയുണ്ടാകുമെന്നാണ് മുന്നറിയിപ്പ്. അതേസമയം, സമുദ്ര താപനിലയില് കാര്യമായ മാറ്റങ്ങളുണ്ടാകാത്ത രാജ്യത്തിന്റെ തെക്കേ അറ്റത്ത് ഇവയുടെ അംഗസംഖ്യയില് വ്യതിചലനങ്ങളുണ്ടായിട്ടില്ല.\nവിമാനയാത്രക്കാരുടെ സാധനം മോഷ്ടിച്ചാല് പിഴ ഒരുകോടി; മുന്നറിയിപ്പുമായി സൗദി


16 വര്‍ഷമായി ഞാന് ഡൽഹിയിലിലുണ്ട്. ഇതുവരെ ഇത്തരമൊരു കലാപം ഞാന് കണ്ടിട്ടില്ല - Boolokam\nHome Boolokam 16 വര്‍ഷമായി ഞാന് ഡൽഹിയിലിലുണ്ട്. ഇതുവരെ ഇത്തരമൊരു കലാപം ഞാന് കണ്ടിട്ടില്ല\n16 വര്‍ഷമായി ഞാന് ഡൽഹിയിലിലുണ്ട്. ഇതുവരെ ഇത്തരമൊരു കലാപം ഞാന് കണ്ടിട്ടില്ല\nജാഫറാബാദിൽ നിന്നുള്ള സുനിലിന്റെ റിപ്പോർട്ട് ഇപ്പോൾ കണ്ടു. പതിനൊന്ന് മണിക്ക് വെടിയേറ്റ് കിടക്കുന്ന കുട്ടിയെ മണിക്കൂറുകൾ കഴിഞ്ഞിട്ടും ആശുപത്രിയിൽ എത്തിക്കാൻ കഴിയാത്ത ദുരവസ്ഥയാണ് സുനിൽ റിപ്പോർട്ട് ചെയ്തത്. സുനിൽ വന്ന ടാക്സിയിൽ ആ കുഞ്ഞിനെ ആശുപത്രിയിൽ എത്തിക്കാൻ ശ്രമിച്ചെങ്കിലും ടാക്സി ഡ്രൈവർ പേടിച്ച് തിരിച്ചു പോവുകയായിരുന്നു. പിന്നീട് മണിക്കൂറുകൾക്ക് ശേഷം പോലീസെത്തി കുഞ്ഞിനെ ആശുപത്രിയിലേക്ക് കൊണ്ട് പോയ ശേഷമാണ് സുനിൽ അവിടെ നിന്ന് മടങ്ങുന്നത്..\n“16 വര്‍ഷമായി ഞാന് ഡൽഹിയിലിലുണ്ട്. ഇതുവരെ ഇത്തരമൊരു കലാപം ഞാന് കണ്ടിട്ടില്ല. 1984ലെ സിഖ് കലാപത്തിന് ശേഷം കാണുന്ന ഏറ്റവും വലിയ സംഘര്‍ഷമേഖലയായി ഡൽഹി മാറുകയാണ് റിപ്പോര്‍ട്ട് ചെയ്യുന്നതിന് ഇപ്പോഴും ഭീഷണിയുണ്ട്. അക്രമം ഷൂട്ട് ചെയ്താല് നമുക്ക് നേരെ കല്ലെറിയുകയാണ്. ആസൂത്രിത സംഘടിത ആക്രമമാണ് ഡൽഹിയില് നടക്കുന്നത്” എന്നാണ് സുനിൽ പറയുന്നത്.\n‘ഒരുസംഘം ആളുകള് വടിയും പിടിച്ച് പൊലീസിനു മുന്നിലൂടെ പോകുന്നത് ഞാന് കണ്ടതാണ്. അവര് നേരെ പോയി പള്ളിക്കകത്ത് കയറുന്നു. പിന്നീട് പള്ളിയില് നിന്ന് തീ ഉയരുകയാണ്. പള്ളിക്കകത്ത് നിന്ന് വെടിയൊച്ചയും കേട്ടു. ഇതെല്ലാം നടക്കുമ്പോള് പൊലീസ് തോക്കും പിടിച്ച് നോക്കി നില്‍ക്കുകയായിരുന്നു. പള്ളി ഏതാണ്ട് പൂര്‍ണമായും കത്തി രണ്ട് മണിക്കൂറിന് ശേഷമാണ് ഫയര് എഞ്ചിന് എത്തിയത്.” സുനിൽ വ്യക്തമാക്കുന്നു.\nസുനിലിനെപ്പോലെ കണ്ട കാര്യങ്ങൾ ഭയമില്ലാതെ പറയുന്ന അപൂർവ്വം റിപ്പോർട്ടമാരിലൂടെയാണ് ഡൽഹിയിലെ വാർത്തകൾ പുറത്തെത്തുന്നത്. സുനിലിന്റെ റിപ്പോർട്ടുകൾ പലപ്പോഴും ശ്രദ്ധിച്ചിട്ടുണ്ട്.. വളരെ ചടുലമായി വാർത്തകൾ റിപ്പോർട്ട് ചെയ്യുന്ന ഒരു ചെറുപ്പക്കാരൻ.\nവെട്ടിയും കുത്തിയും മനുഷ്യരെ കൊല്ലുന്ന മൃഗങ്ങൾ റോന്ത് ചുറ്റുന്ന ഡൽഹിയിൽ സുനിലിനെപ്പോലുള്ള മാധ്യമപ്രവർത്തകർ നൽകുന്ന ആശ്വാസം ചെറുതല്ല.\nAs Abhijith Dk Writes :\nസംഘ്‌പരിവാർ തീവ്രവാദികൾ തീവച്ച് കൊന്നാലും ലൈവ് ആയി മനുഷ്യന്മാർ കാണുന്നുണ്ടല്ലോ എന്നതാണ് ഇയാളുടെ ധൈര്യം എന്ന് തോന്നുന്നു. മറ്റ് മലയാളം ചാനലുകളിലെ ഒരു റിപ്പോർട്ടർ പോലും പറയാത്തത്ര ക്ലാരിറ്റിയിൽ, ഹിന്ദുത്വ തീവ്രവാദികൾ നടത്തുന്ന കലാപമാണിതെന്ന് പറയാൻ ഒരു പേടിയും മുഖത്ത് കണ്ടില്ല. സിഖ് കലാപത്തെ ഓർമ്മിപ്പിച്ചും, പൊലീസ് അനാസ്ഥയും അക്രമികളുടെ ഇടയിൽനിന്ന് ലൈവ് കൊടുക്കാൻ ചില്ലറ ചങ്കൂറ്റം പോര.\nപി ആർ സുനിൽ ഡൽഹിയിൽനിന്ന് റിപ്പോർട്ട് ചെയ്‌തത്:\nറിപ്പോര്‍ട്ട് ചെയ്തുകൊണ്ടിരിക്കുമ്പോള് എന്നോടും വന്ന് മതം ചോദിച്ചു.\nഅക്രമങ്ങള് നടത്താന് മൗനാനുവാദം പൊലീസ് തന്നെ കൊടുക്കുന്നതിന്റെ നേര്‍ക്കാഴ്ച്ചയാണ് ഞാന് കണ്ടത്. അക്രമദൃശ്യങ്ങള് ഷൂട്ട്താല് നമുക്ക് നേരെ കല്ലെറിയും. മാറിനിന്നാണ് ഇപ്പോള് റിപ്പോര്‍ട്ട് ചെയ്യുന്നത്. മൊബൈല്‍ഫോണുകള് പുറത്തെടുക്കാന്‍പോലും പലരെയും അനുവദിക്കുന്നില്ല.\n16 വര്‍ഷമായി ഞാന് ഡല്‍ഹിയിലിലുണ്ട്. ഇതുവരെ ഇത്തരമൊരു കലാപം ഞാന് കണ്ടിട്ടില്ല. 1984ലെ സിഖ് കലാപത്തിന് ശേഷം കാണുന്ന ഏറ്റവും വലിയ സംഘര്‍ഷമേഖലയായി ഡല്‍ഹി മാറുകയാണ്.\nറിപ്പോര്‍ട്ട് ചെയ്യുന്നതിന് ഇപ്പോഴും ഭീഷണിയുണ്ട്.\nഅക്രമം ഷൂട്ട് ചെയ്താല് നമുക്ക് നേരെ കല്ലെറിയുകയാണ്. സംഘടിത ആക്രമം എന്ന് മാത്രം പറഞ്ഞാല്‍പോരാ. ആസൂത്രിത സംഘടിത ആക്രമമാണ് നടക്കുന്നത്. ഒരുസംഘം ആളുകള് വടിയും പിടിച്ച് പൊലീസിനുമുന്നിലൂടെ പോകുന്നത് ഞാന് കണ്ടതാണ്.\nഅവര് നേരെ പോയി പള്ളിക്കകത്ത് കയറുന്നു.\nപിന്നീട് പള്ളിയില് നിന്ന് തീഉയരുകയാണ്.\nപള്ളിക്കകത്ത് നിന്ന് വെടിയൊച്ചയും കേട്ടു.\nഇതെല്ലാം നടക്കുമ്പോള് പൊലീസ് തോക്കും പിടിച്ച് നോക്കി നില്‍ക്കുകയായിരുന്നു.\nപള്ളി ഏതാണ്ട് പൂര്‍ണമായും ക്തതി രണ്ട് മണിക്കൂറിന് ശേഷമാണ് ഫയര് എഞ്ചിന് എത്തിയത്. വാഹനങ്ങളെല്ലാം തടഞ്ഞ് നിര്‍ത്തി മതവും പേരും ചോദിക്കുകയാണ്.\nPrevious articleഇത് ഹിന്ദുത്വ എന്ന കാട്ടുതീയാണ്, ഇതിനെ യാഗമെന്ന് വിളിക്കുന്ന കഴുതപ്പുലികൾ ഇവിടെയുണ്ട്\nNext articleസ്വന്തം ജീവൻ പോലും അപകടപ്പെടുത്തി മിനാരത്തിന്റെ മുകളിൽ കയറി ഈ അക്രമം കാണിക്കണമെങ്കിൽ അയാളുടെ ചിന്തകൾ ജാതീയതയിലും വെറുപ്പിലും എന്തുമാത്രം അടിമപ്പെട്ടതാകണം


സുനാമി ദുരന്തത്തിന് പതിമൂന്നാണ്ട്, 208 പേരെക്കുറിച്ച് ഇപ്പോഴും വിവരമില്ല\nകൊച്ചി: രാക്ഷസ തിരമാലകള് സര്‍വനാശം വിതച്ച സുനാമി ദുരന്തത്തിന് പതിമൂന്നാണ്ട്, തീരത്ത് വന്‍കെടുതികള് ആവര്‍ത്തിക്കുമ്പോഴും യാതൊരും പാഠവും പഠിക്കാതെ സര്‍ക്കാരുകള്. 2004 ഡിസംബര് 26നായിരുന്നു ലോകത്തെ നടുക്കിയ ദുരന്തം തീരത്തെ വിഴുങ്ങിയത്.\nറിക്ടര് സ്‌കെയില് 8.3 രേഖപ്പെടുത്തിയ ഈ ഭൂകമ്പത്തില് 230,000ഓളം പേരുടെ ജീവനെടുത്ത സുനാമിയായി മാറി. 13 വര്‍ഷങ്ങള്‍ക്കിപ്പുറവും ആ ദുരന്തം സൃഷ്ടിച്ച ആഘാതത്തില് നിന്ന് രാജ്യങ്ങള് മുക്തരായിട്ടില്ല.\nതമിഴ്നാട്ടിലും കേരളത്തിലും ആന്തമാനിലുമായി നിരവധി പേര് മരണത്തിന്റെ കടലാഴങ്ങളിലേക്ക് വലിച്ചിഴക്കപ്പെട്ടു. വീടും കുടുംബവും നഷ്ടമായവര് അതിലുമേറെയാണ്. സുനാമിയുടെ 13 ാം വാര്‍ഷികത്തില് പോലും ദുരിതാശ്വാസ പദ്ധതികള് പൂര്‍ണതയിലെത്തിയിട്ടില്ല. അന്നത്തെ ദുരന്തത്തില് നിന്ന് കരകയറാനാകാതെ ആയിരക്കണക്കിന് ജനങ്ങളാണ് ഇന്നും കഴിയുന്നത്.\nഅതിനിടെയാണ് ഓഖി ചുഴലിക്കാറ്റിന്റെ രൂപത്തിന്റെ മറ്റൊരു കടല് ദുരന്തം തീരദേശത്തെ വിഴുങ്ങിയത്. കടലില് മത്സ്യബന്ധനത്തിനു പോയ 76 പേരുടെ ജീവനെടുത്താണ് ചുഴലിക്കാറ്റ് അടങ്ങിയത്. 208പേരെ കുറിച്ച് ഇനിയും ഒരു വിവരവുമില്ല.


ലണ്ടനില് ബസ് ഓടിക്കൊണ്ടിരിക്കെ ഡ്രൈവര് കുഴഞ്ഞുവീണു; ബസ് കടയിലേക്ക് ഇടിച്ചുകയറി\nലണ്ടന് : തിരക്കേറിയ ലണ്ടന് ഹൈസ്ട്രീറ്റില് ഡ്രൈവര് കുഴഞ്ഞുവീണതിനെ തുടര്‍ന്ന് ഓടിക്കൊണ്ടിരിക്കെ ഡബിള്‍ഡക്കര് ബസ് കടയിലേക്ക് ഇടിച്ചുകയറി. വന് ദുരന്തം ഒഴിവായി. സൗത്ത് വെസ്റ്റ് ലണ്ടനിലെ ബാറ്റര്‍സീയില് എ3036-ലൂടെ കടന്നുപോകുകയായിരുന്ന ബസിന്റെ ഡ്രൈവറാണ് കുഴഞ്ഞുവീണത്. അതോടെ ബസ് കടയിലേക്ക് ഇടിച്ചുകയറി.\nബസ് ഓടിച്ചുകൊണ്ടിരിക്കെ ഡ്രൈവര് തന്റെ ബോധം നഷ്ടപ്പെടുകയാണെന്ന് യാത്രക്കാരോട് പറഞ്ഞതിന് പിന്നാലെ അപകടം സംഭവിച്ചു. ബസ് കിച്ചണ് ഷോപ്പിലേക്ക് ഇടിച്ചുകയറുകയായിരുന്നു.\nയാത്രക്കാര് സഹായത്തിനായി നിലവിളിച്ചു.ടോപ്പ് ഡെക്കില് കുടുങ്ങിയ യാത്രക്കാരെ ബസ് വെട്ടിപ്പൊളിച്ചാണ് പുറത്തെത്തിച്ചത്. ടോപ്പ് ഡെക്കില് കുടുങ്ങിയ രണ്ട് സ്ത്രീകളെ ബസ് കട്ട് ചെയ്താണ് പുറത്തിറക്കിയത്. ലാവന്‍ഡര് ഹില്ലില് രാവിലെ7മണിയോടെയാണ് അപകടം നടന്നത്. ബസ് പെട്ടെന്ന് റോഡില് നിന്നും തെന്നിമാറി ഷോപ്പിലേക്ക് ഇടിച്ചു കയറുകയായിരുന്നെന്ന് യാത്രക്കാരനായ ആന്‍ഡ്രൂ മാത്യൂസ് പറഞ്ഞു\nഒരു ഡസനോളം യാത്രക്കാരാണ് അപകടസമയത്ത് ബസിലുണ്ടായിരുന്നത്. എമര്‍ജന്‍സി സര്‍വ്വീസുകള് 10 യാത്രക്കാര്‍ക്ക് പ്രാഥമിക ശുശ്രൂഷ നല്‍കി. രണ്ട് പേരെ ആശുപത്രിയില് പ്രവേശിപ്പിച്ചു. അപകടത്തില്‍പെട്ട ബസിന് താഴെ നിന്നും പുക ഉയര്‍ന്നതോടെ തീപിടിച്ചേക്കുമെന്ന ആശങ്ക ഉയര്‍ന്നിരുന്നു. കനത്ത പൊട്ടിത്തെറി ശബ്ദം കേട്ട് ഭീകരാക്രമണം ആണെന്നായിരുന്നു ആദ്യം കരുതിയത്.


വി കെ പ്രകാശ് (V K Prakash): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs V K Prakash\nഒരു മലയാളചലച്ചിത്ര സംവിധായകനാണ് വി കെ പ്രകാശ്. മലയാളം, ഹിന്ദി, തെലുങ്ക്, കന്നട എന്നീ ഭാഷകളിലായി പത്തിലധികം ചലച്ചിത്രങ്ങൾ അദ്ദേഹം സംവിധാനം ചെയ്തിട്ടുണ്ട്. ട്രെൻഡ്സ് എന്ന പേരിലുള്ള പരസ്യചിത്ര നിർമ്മാണ സ്ഥാനപനത്തിന്റെ ഉടമ കൂടിയാണ് അദ്ദേഹം. 2000-ൽ... ReadMore\nഒരു മലയാളചലച്ചിത്ര സംവിധായകനാണ് വി കെ പ്രകാശ്. മലയാളം, ഹിന്ദി, തെലുങ്ക്, കന്നട എന്നീ ഭാഷകളിലായി പത്തിലധികം ചലച്ചിത്രങ്ങൾ അദ്ദേഹം സംവിധാനം ചെയ്തിട്ടുണ്ട്. ട്രെൻഡ്സ് എന്ന പേരിലുള്ള പരസ്യചിത്ര നിർമ്മാണ സ്ഥാനപനത്തിന്റെ ഉടമ കൂടിയാണ് അദ്ദേഹം. 2000-ൽ പുറത്തിറങ്ങിയ പുനരധിവാസം ആണ് വി കെ പ്രകാശ് സംവിധാനം ചെയ്ത ആദ്യ ചലച്ചിത്രം. ഈ ചിത്രത്തിന് ഏറ്റവും നല്ല മലയാളചലച്ചിത്രത്തിനുള്ള ദേശീയ പുരസ്കാരം ലഭിച്ചു. മികച്ച നവാഗത സംവിധായകനുള്ള കേരള സംസ്ഥാന ചലച്ചിത്ര പുരസ്കാരവും ഈ ചിത്രത്തിലൂടെ അദ്ദേഹത്തിന് ലഭിച്ചു.\nDirected by സജീവന് അന്തിക്കാട്\nവി കെ പ്രകാശ് അഭിപ്രായം


golden kayaloram visuals: 'മിഷൻ മരട് പൂർണ്ണ ജയം' ഗോൾഡൻ കായലോരവും വീണു; ദൃശ്യങ്ങൾ കാണാം - watch the video of maradu flat golden kayaloram demolitiona | Samayam Malayalam\nwatch the video of maradu flat golden kayaloram demolitiona\n'മിഷൻ മരട് പൂർണ്ണ ജയം' ഗോൾഡൻ കായലോരവും വീണു; ദൃശ്യങ്ങൾ കാണാം\nLijin K | Samayam Malayalam | Updated: 12 Jan 2020, 03:35:00 PM\nനേരത്തെ നിശ്ചയിച്ചതിൽ നിന്നും 30 മിനിറ്റ് വൈകി 2.30 ഓടെയാണ് ഗോൾഡൻ കായലോരം നിയന്ത്രി സ്ഫോടനത്തിലൂടെ തകർത്തത്. സമീപത്തെ അങ്കണവാടി കെട്ടിടത്തിന് യാതൊരു കേടുപാടുകളും സംഭവിച്ചില്ല.\nകൊച്ചി: തീരദേശ നിയമം ലംഘിച്ച് മരടിൽ നിർമ്മിച്ച നാല് ഫ്ലാറ്റുകളും നിയന്ത്രിത സ്ഫോടനത്തിലൂടെ തകർത്തു. ഏറ്റവും ഒടുവിലായി ഗോൾഡൻ കായലോരം ഫ്ലാറ്റാണ് തകർത്തത്. നേരത്തെ നിശ്ചയിച്ചതിൽ നിന്നും 30 മിനിറ്റ് വൈകിയാണ് സ്ഫോടനം നടന്നത്. സമീപത്തെ അങ്കണവാടി കെട്ടിടത്തിന് യാതൊരു കേടുപാടുകളും കൂടാതെയാണ് കെട്ടിടം തകർത്തത്.\nഅങ്കണവാടിക്ക് പുറമെ കായലിലും അവശിഷ്ടങ്ങളൊന്നും വീണിട്ടില്ലെന്നാണ് പ്രാഥമിക റിപ്പോർട്ടുകൾ വ്യക്തമാക്കുന്നത്. ചമ്പക്കര കനാൽ തീര റോഡിനോടു ചേർന്ന് തൈക്കുടം പാലത്തിനു സമീപത്താണ് ഗോൾഡൻ കായലോരം സ്ഥിതി ചെയ്തിരുന്നത്. പൊളിച്ചതിൽ വെച്ച് ഏറ്റവും ചെറും പഴക്കമുള്ളതുമായ ഫ്ലാറ്റ് ഇതായിരുന്നു.\nസമീപത്തെ അങ്കണവാടി കെട്ടിടത്തിന് കേടുപാടുകൾ പറ്റാതിരിക്കാൻ മറ്റ് മൂന്ന് കെട്ടിടങ്ങൾ പൊളിച്ചതിൽ നിന്ന് വ്യത്യസ്തമായിട്ടായിരുന്നു ഗോൾഡൻ കായലോരം വീഴ്ത്തിയത്. തകർച്ചാ ഭീഷണി ഒഴിവാക്കാൻ കെട്ടിടത്തിന്‍റെ ചെറിയ ഭാഗം ഒരു വശത്തേക്കും വലിയ ഭാഗം മറുവശത്തേക്കും തകര്‍ന്നുവീഴുന്ന രീതിയിലായിരുന്നു ക്രമീകരണം.\n'ക്ലീന് ബൗള്‍ഡ്', അവസാന ഫ്ളാറ്റും നിലംപതിച്ചു; മരട് ദൗത്യം പൂര്‍ണ്ണംആര്‍ട്ടിക്കിള് ഷോ\nമരട് ഫ്ലാറ്റ് ഫ്ലാറ്റ് പൊളിക്കൽ കൊച്ചി ഫ്ലാറ്റ് maradu flat demolition live kochi flat news kochi flat golden kayaloram visuals golden kayaloram\nWeb Title : watch the video of maradu flat golden kayaloram demolitiona


4malayalees - പുതിയ വീട്ടിലെ താമസത്തിന് ഭാര്യയില്ലാതെയെങ്ങനെ ; അപകടത്തില് മരിച്ച ഭാര്യയുടെ പ്രതിമ ഒരുക്കി ബംഗളൂരു വ്യവസായി ; ഇപ്പോള് അവളുടെ സാന്നിധ്യം ഈ വീട്ടിലുണ്ടെന്ന് ...\nസോഫയില് പട്ടുസാരിയും ആഭരണവും ഉടുത്ത് വീട്ടമ്മയിരിക്കുന്നു. ആദ്യം കണ്ടാല് തിരിച്ചറിയില്ല ഇതൊരു പ്രതിമയാണെന്ന്. കര്‍ണാടക കൊപ്പാളിലെ ശ്രീനിവാസമൂര്‍ത്തിയെന്ന വ്യവസായിയാണ് പുതിയതായി പണിത വീട്ടില് മരിച്ചുപോയ ഭാര്യ മാധവിയുടെ പ്രതിമ സ്ഥാപിച്ചത്. ആഗസ്ത് 8ന് നടന്ന പാലുകാച്ചല് ചടങ്ങില് സ്വീകരണ മുറിയില് മാധവിയുടെ സാന്നിധ്യമുണ്ടായിരുന്നു ' ഈ പ്രതിമയിലൂടെ'.\nമൂന്നുവര്‍ഷം മുമ്പ് നടന്ന കാറപകടത്തിലാണ് മാധവി മരിച്ചത്. തിരുപ്പതി സന്ദര്‍ശനത്തിനിടെ ദേശീയ പാതയില് ട്രക്കുമായി ഇടിച്ചാണ് സംഭവം. സംഭവ സ്ഥലത്ത് തന്നെ മാധവി മരിച്ചു. മക്കള് പരിക്കുകളോടെ രക്ഷപ്പെട്ടു. വീട്ടമ്മയുടെ വേര്‍പാട് ഓരോ ദിവസവും കുടുംബത്തെ തളര്‍ത്തി.\nവലിയൊരു വീട് പണിയണമെന്ന് മാധവി പറഞ്ഞിരുന്നു. അവരുടെ ആഗ്രഹത്തിന് ഒത്തുള്ള വീടാണ് താന് പണിഞ്ഞിരിക്കുന്നതെന്നു ഭര്‍ത്താവ് പറയുന്നു. ബംഗളൂരുവിലെ പ്രമുഖ കളിപ്പാട്ട നിര്‍മ്മാതാക്കളായ ഗോംബെ മെയ്‌നുമായി ബന്ധപ്പെട്ടാണ് ഒരു കൊല്ലം മുമ്പ് പ്രതിമ നിര്‍മ്മാണം തുടങ്ങിയത്. ഫോട്ടോകള് നേരത്തെ കൈമാറി.\nജൂലൈയില് വീട് പണി പൂര്‍ത്തിയാക്കി. എന്നാല് പുതിയ വീട്ടില് ജീവിക്കാന് മാധവിക്കായില്ലല്ലോ എന്ന വേദനയില് സാന്നിധ്യം ഉറപ്പിക്കാന് പ്രതിമ സ്ഥാപിച്ചതെന്ന് കൃഷ്ണമൂര്‍ത്തി പറയുന്നു.


Cooking Tips for Beginners | ന്യൂജെൻ വീട്ടമ്മയാണോ? എങ്കിൽ കേട്ടോളൂ ആരും പറയാത്ത ചില അടുക്കളരഹസ്യങ്ങൾ!\nന്യൂജെൻ വീട്ടമ്മയാണോ? എങ്കിൽ കേട്ടോളൂ ആരും പറയാത്ത ചില അടുക്കളരഹസ്യങ്ങൾ!\nമിസ്സിസ് കെ. എം. മാത്യു April 07, 2021 09:09 AM IST\nഭക്ഷണപദാർഥങ്ങൾ പാകം ചെയ്യുന്ന സ്ഥലമാണല്ലോ അടുക്കള. അടുക്കള എപ്പോഴും ഭംഗിയായും ശുചിയായും സൂക്ഷിക്കേണ്ടത് അത്യന്താപേക്ഷിതമാണ്.\nപല രോഗങ്ങളും അടുക്കളയിലാണാരംഭിക്കുക. അതിനാൽ അടുക്കളയിൽ ഉച്ഛിഷ്ടങ്ങൾ അവശേഷിക്കുവാൻ അനുവദിക്കരുത്. രാത്രിയിൽ പാത്രങ്ങൾ കഴുകാതെ നേരം വെളുക്കുന്നതു വരെ സൂക്ഷിക്കരുത്. അതുപോലെ തന്നെ പാചകം ചെയ്യുന്നതിനുള്ള സാധനങ്ങൾ തിരഞ്ഞെടുക്കുന്നതിലും ശ്രദ്ധിക്കേണ്ടതാണ്. മലക്കറിയായാലും മൽസ്യമാംസാദികളായാലും മുട്ടയായാലും പുതുമ നശിക്കാത്തവയായിരിക്കണം.\nപ്രായമുള്ളവർക്കു തങ്ങളുടെ സുദീർഘമായ അനുഭവപരിചയം മൂലം പാകത്തിനുള്ള ചേരുവകൾ കൃത്യമായ അനുപാതത്തിൽ കൂട്ടിച്ചേർക്കുവാനുള്ള കൈനിശ്ചയമുണ്ട്. പാചകകലയിൽ വേണ്ടത്ര പരിചയമില്ലാത്തവർ തെറ്റു പറ്റാതിരിക്കുന്നതിനു വേണ്ടി ചേരുവകൾ സസൂക്ഷ്മം അളന്നും തൂക്കിയും ചേർക്കേണ്ടതാണ്. പാചകസാധനങ്ങൾ അളക്കുന്നതിനും തൂക്കുന്നതിനുമുള്ള ഉപകരണങ്ങൾ ഓരോ വീട്ടിലും ഉണ്ടായിരിക്കുന്നത് അഭിലഷണീയമായിരിക്കും. താഴെപ്പറയുന്ന കാര്യങ്ങൾ മനസ്സിലാക്കിയിരിക്കേണ്ടതു നമ്മുടെ അനുദിന പാചകത്തിന് അത്യന്താപേക്ഷിതമാണ്. അരി വേവിക്കുമ്പോൾ അല്പം ഉപ്പു ചേർക്കുന്ന പക്ഷം ചോറിന് ഉപ്പുണ്ടായിരിക്കും. അല്പം ചുണ്ണാമ്പു വെള്ളം ചേർക്കുന്ന പക്ഷം ചോറിനു കൂടുതൽ വെളുത്ത നിറം ലഭിക്കും.\nകുക്കറി ഷോ കണ്ട പ്രേക്ഷക വഴിയിൽ പിടിച്ചു നിറുത്തി പാചകക്കുറിപ്പ് ചോദിച്ചിട്ടുണ്ട്!\nമുട്ടയുടെ തോടു പൊട്ടിയതാണെങ്കിലും പുഴുങ്ങുമ്പോൾ വെള്ളത്തിൽ അൽപ്പം ഉപ്പു ചേർക്കുന്ന പക്ഷം അതിന്റെ വെള്ള പുറത്തു ചാടുന്നതല്ല.\nഉപ്പു ചേർത്തു മാംസം വേവിക്കുമ്പോൾ കുറച്ചു കടുകുപൊടി ഇടുന്ന പക്ഷം മാംസം കുറെക്കൂടി മയമുള്ളതായിത്തീരും.\nഒരു കഷണം ഉരുളക്കിഴങ്ങു മുറിച്ചു കത്തിയുടെ വായ്ത്തലയിൽ വച്ചു തൂത്താൽ വായത്തലയിലുള്ള ഏതു ഗന്ധവും മാറും.\nകൂടുതൽ സമയം കിടന്ന് അധികം വെന്തുപോയ മുട്ട കുറെ സമയം തണുത്ത വെള്ളത്തിൽ ഇട്ടാൽ നല്ല മയം വരും. അതിന്റെ അരുചിയും മണവും മാറുകയും ചെയ്യും.\nമുട്ട പതയ്ക്കുമ്പോൾ നനവുള്ള ഒരു പാത്രമുപയോഗിക്കുകയാണെങ്കിൽ മുട്ടയുടെ ചുവന്ന ഭാഗം അതിൽ പറ്റിപ്പിടിച്ചിരിക്കുകയില്ല.\nമിക്സ്ചർ ശരിക്കു മൂത്തു എന്നറിയുവാൻ വെളളത്തിൽ ഇട്ടു നോക്കുക. പൊങ്ങിക്കിടക്കുകയാണെങ്കിൽ മിക്സ്ചർ ശരിക്കു മൂത്തതാണെന്നു മനസ്സിലാക്കാം.\nജീവകങ്ങൾ, ധാതുക്കൾ, കാർബോഹൈഡ്രേറ്റ്, മാംസ്യാംശങ്ങൾ എന്നിവയടങ്ങിയ ഒരു സമ്മിശ്രഭക്ഷണമാണ് ഏറ്റവും നല്ല ആഹാരമെന്നുള്ളത് എല്ലാവർക്കും അറിയാവുന്ന വസ്തുതയാണല്ലോ. ഫലവർഗങ്ങൾ, മലക്കറികൾ, ധാന്യങ്ങൾ, പയർവർഗങ്ങൾ, അണ്ടികൾ, പാൽ, മുട്ട, മത്സ്യം, നെയ്യ് എന്നിവയിൽ മേൽപറഞ്ഞവ സമൃദ്ധിയായുണ്ട്. ഒരു സമീകൃത ഭക്ഷണത്തിനാവശ്യമായ മിക്കവാറും എല്ലാ ഘടകങ്ങളും ഉള്ള ഭക്ഷണം പാൽ മാത്രമാണ്.\nഏറ്റവും പോഷകസമൃദ്ധവും രുചിപ്രദവുമായ ഭക്ഷണമാണെങ്കിലും കൗതുകകരമായ രീതിയിൽ വിളമ്പാത്തപക്ഷം അത് അനാകർഷകമായിരിക്കും. വിലപിടിച്ച പാത്രങ്ങളും ഉപകരണങ്ങളും ഉപയോഗിക്കണമെന്നല്ല ഇതിന്റെ അര്‍ഥം. പ്രത്യുത, പാത്രങ്ങൾ ഭംഗിയും ശുചിത്വവുമുള്ളതായിരിക്കണം. ചില ചില്ലറ പ്രയോഗങ്ങൾ മൂലം പാചകം അനായാസകരവും ആകർഷകവുമാക്കാവുന്നതാണ്. പാചവിദ്യ ഒരു കല തന്നെയാണ്. ആസ്വാദ്യവും രുചിപ്രദവുമായി ഭക്ഷണം തയാറാക്കി ആകർഷമകായി വിളമ്പിക്കൊടുക്കുന്ന ആളിന് ഒരു കലാകാരനെപ്പോലെയോ ചിത്രകാരനെപ്പോലെയോ ഗായകനെപ്പോലെയോ തന്നെ സ്ഥാനം കൽപ്പിക്കേണ്ടതാണ്.\nEnglish Summary: General Cooking Tips\nMORE IN MRS K M MATHEW'S RECIPES\nചൂട് ചോറിനൊപ്പം മുളകുചുട്ട ചമ്മന്തി! അത്യുഗ്രൻ കോമ്പിനേഷൻ; ഒന്നു പരീക്ഷിച്ചാലോ?\nഉപ്പുമാവിന് മയവും രുചിയും നൽകുന്ന മാജിക് രുചിക്കൂട്ട് ഇതാ..!\nരുചിയോടെ പോർക്ക് പിരളൻ, പ്രഷർ കുക്കറിൽ തയാറാക്കാം\nകോവയ്ക്ക സാലഡ്, പുതുമയുള്ള രുചിയിൽ\nവ്യത്യസ്തവും രുചികരവുമായ സ്പെഷൽ മാങ്ങാ രസം\nagul7e3rg30fh6eufsu4l7qof video-component https-www-manoramaonline-com-pachakam-mrs-k-m-mathew


snc lavlin case before supreme court again\nസിബിഐയും കസ്തൂരിരങ്കഅയ്യര് ഉൾപ്പടെയുള്ള ഉദ്യോഗസ്ഥരും നൽകിയ ഹര്‍ജികളാണ് കോടതി പരിഗണിക്കുന്നത്.\nPublished on : 30 Sep, 2020 , 2:25 am\nന്യൂ ഡല്‍ഹി: എസ്എൻസി ലാവലിൻ കേസ് ഇന്ന് സുപ്രീംകോടതിയിൽ. ജസ്റ്റിസ് യു യു ലളിത് അധ്യക്ഷനായ ബെഞ്ച് തന്നെയാണ് കേസ് പരിഗണിക്കുന്നത്. ബെഞ്ചിൽ ജസ്റ്റിസ് രവീന്ദ്ര ഭട്ടിനെ കൂടി ഉൾപ്പെടുത്തി. കേരള ഹൈക്കോടതി വിധിക്കെതിരെ സിബിഐയും കസ്തൂരിരങ്കഅയ്യര് ഉൾപ്പടെയുള്ള ഉദ്യോഗസ്ഥരും നൽകിയ ഹര്‍ജികളാണ് കോടതി പരിഗണിക്കുന്നത്.\n2017 ഒക്ടോബര് മാസത്തിൽ സുപ്രീംകോടതിയിലെത്തിയ കേസ് ജസ്റ്റിസ് എൻ വി രമണ അദ്ധ്യക്ഷനായ ബെഞ്ചിലായിരുന്നു കഴിഞ്ഞ മൂന്ന് വര്‍ഷക്കാലം. ഇക്കഴിഞ്ഞ ഓഗസ്റ്റ് 28നാണ് കേസ് ജസ്റ്റിസ് യു യു ലളിത്, ജസ്റ്റിസ് വിനീത് സരണ് എന്നിവരുൾപ്പെട്ട പുതിയ ബെഞ്ചിലേക്ക് മാറ്റിയത്. ജസ്റ്റിസ് രവീന്ദ്ര ഭട്ടിനെ കൂടി പുതുതായി ഉൾപ്പെടുത്തുകയും ചെയ്തു.\n2017 ഓഗസ്റ്റ് മാസത്തിലാണ് പിണറായി വിജയൻ, കെ മോഹൻ ചന്ദ്രൻ, എ ഫ്രാൻസിസ് എന്നിവരെ കേരള ഹൈക്കോടതി കുറ്റവിമുക്തരാക്കിയത്. ഒപ്പം കസ്തൂരി രങ്ക അയ്യര്, ആര് ശിവദാസൻ, കെ ജി രാജശേഖരൻ എന്നിവര് വിചാരണ നേരിടണമെന്നും വിധിച്ചു.


Malayalam movie news Vimala Raman in Mohanlal film - Malayalam Filmibeat\nവിമല ലാലിന്റെ നായിക\n| Updated: Thursday, January 17, 2013, 17:36 [IST]\nമലയാളത്തിലെ സൂപ്പര്‍താരങ്ങളില് മോഹന്‍ലാലിനും വിമലാ രാമന് നായികയാവുന്നു. സുരേഷ് ഗോപിയുടെയും ജയറാമിന്റെയും നായികയായ വിമല മമ്മൂട്ടി ചിത്രത്തിലും അഭിനയിക്കുന്നുണ്ട്. അതിനു പിന്നാലെയാണ് മോഹന്‍ലാലിന്റെയും നായികയാവുന്നത്.\nതുളസീദാസ് സംവിധാനം ചെയ്യുന്ന കോളജ് കുമാരന് എന്ന ചിത്രത്തിലാണ് വിമലാ രാമന് മോഹന്‍ലാലിന്റെ നായികയാവുന്നത്. മോഹന്‍ലാല് കോളജ് കാന്റീനിലെ ജോലിക്കാരനായ കുമാരന് എന്ന കഥാപാത്രത്തെയാണ് ചിത്രത്തില് അവതരിപ്പിക്കുന്നത്.\nകോളജിന്റെ പശ്ചാത്തലത്തില് കഥ പറയുന്ന കോളജ് കുമാരനില് വിമലാ രാമനുള്‍പ്പെടെ ആറ് നായികമാരുണ്ട്. സംവൃതാ സുനിലും മൂന്ന് പുതുമുഖ നടിമാരും തുല്യപ്രാധാന്യമുള്ള വേഷങ്ങളിലെത്തുന്നു.\nടൈമില് സുരേഷ് ഗോപിയുടെ നായികയായി മലയാളത്തില് തുടക്കമിട്ട വിമലാ രാമന്റെ രണ്ടാമത്തെ ചിത്രം ജയറാം നായകനായ സൂര്യനായിരുന്നു. അടുത്തുതന്നെ ചിത്രീകരണം ആരംഭിക്കുന്ന നസ്രാണിയില് വിമല മമ്മൂട്ടിയോടൊപ്പം അഭിനയിക്കുന്നു. ലാലിന്റെയും നായികയായതോടെ വിമല സൂപ്പര്‍താരങ്ങളുടെ നായികയായി മലയാളത്തില് സ്ഥാനമുറപ്പിക്കുകയാണ്.\nസൗണ്ട് ഒഫ് മ്യൂസിക്കിന്റെ ചിത്രീകരണം പൂര്‍ത്തിയായതിനു ശേഷം ആഗസ്തില് കോളജ് കുമാരന്റെ ഷൂട്ടിംഗ് തുടങ്ങും. മിസ്റ്റര് ബ്രഹ്മചാരിക്കു ശേഷം മോഹന്‍ലാലിനെ നായകനാക്കി തുളസീദാസ് സംവിധാനം ചെയ്യുന്ന രണ്ടാമത്തെ ചിത്രമാണ് കോളജ് കുമാരന്. സുരേഷ് പൊതുവാളാണ് ചിത്രത്തിന് തിരക്കഥ രചിച്ചിരിക്കുന്നത്.\nRead more about: vimala raman mohanlal


ബി ഉണ്ണികൃഷ്ണന് ചിത്രം 'വില്ലനില്' വില്ലത്തിയായി പുതിയൊരു അതിഥി കൂടിയെത്തുന്നു!!! | Rashi Khanna's Role In Mohanlal's Villain - Malayalam Filmibeat\n» ബി ഉണ്ണികൃഷ്ണന് ചിത്രം 'വില്ലനില്' വില്ലത്തിയായി പുതിയൊരു അതിഥി കൂടിയെത്തുന്നു!!!\nബി ഉണ്ണികൃഷ്ണന് ചിത്രം 'വില്ലനില്' വില്ലത്തിയായി പുതിയൊരു അതിഥി കൂടിയെത്തുന്നു!!!\nPublished: Wednesday, April 12, 2017, 12:42 [IST]\nബി ഉണ്ണികൃഷ്ണന് സംവിധാനം ചെയ്ത് മോഹന്‍ലാല് നായകനാകുന്ന ചിത്രം 'വില്ലനില്' പുതിയൊരു അതിഥി കൂടി എത്തുന്നു. തെന്നിന്ത്യന് നടി റാഷി ഖന്നയാണ് 'വില്ലനില്' പ്രധാന വേഷത്തിലെത്തുന്നത്.\nപ്രമുഖ നടിയായ റാഷി ഖന്നയുടെ മലയാള സിനിമയിലെ അരങ്ങേറ്റ ചിത്രമാണ് 'വില്ലന്'. ചിത്രത്തില് നെഗറ്റീവ് കാര്യങ്ങള് പിന്തുടരുന്ന പോലീസ് ഓഫീസറിന്റെ വേഷത്തിലാണ് റാഷി അഭിനയിക്കുന്നത്. നടിയുടെ വേഷത്തെക്കുറിച്ച് ഇതിനോടകം തന്നെ പല രസകരമായ കാര്യങ്ങളും പുറത്ത് വന്നിരുന്നു.\nആദ്യമായിട്ടാണ് റാഷി നെഗറ്റീവ് റോളിലെത്തുന്നത്. മാത്രമല്ല നടി കരിയറില് ആദ്യമായിട്ടാണ് പോലീസ് വേഷം ചെയ്യുന്നതും. വില്ലനിലെ തന്റെ വ്യത്യസ്ത വേഷത്തിനെക്കുറിച്ചുള്ള ആകാംഷയിലാണ് താരമിപ്പോള്.\nസ്‌റ്റൈയിലിഷ് ത്രില്ലര് സിനിമയായിട്ടാണ് വില്ലന് ഒരുക്കുന്നത്. മാത്യു മഞ്ഞുരാനായി ലാലേട്ടന് പോലീസ് ഫോര്‍സിലേക്ക് തിരിച്ചെത്തുന്നതും തുടര്‍ന്നുണ്ടാവുന്ന കാര്യങ്ങളുമൊക്കയാണ് ചിത്രത്തില് ഉള്‍ക്കൊള്ളിച്ചിരിക്കുന്നത്. പീറ്റര് ഹെയിനാണ് ചിത്രത്തില് സംഘട്ടനമൊരുക്കുന്നത്. ചിത്രത്തില് മഞ്ജു വാര്യരും പ്രധാന വേഷത്തിലെത്തുന്നുണ്ട്.\nRead more about: film cinema malayala cinema mohanlal malayalam filmbunni krishnan villain rashi khanna മോഹന്‍ലാല് മലയാള സിനിമ ബി ഉണ്ണികൃഷ്ണന് വില്ലന് റാഷി ഖന്ന\nHere is everything you want to know about Rashi Khanna's role in the upcoming Mohanlal starrer Villain, directed by B Unnikrishnan....\nStory first published: Wednesday, April 12, 2017, 12:42 [IST]


ഓഹരി വിപണിയില് സെന്‍സെക്‌സും നിഫ്റ്റിയും താഴ്ച്ചയിലേക്ക്! | - Complete Business News\nഓഹരി വിപണിയില് സെന്‍സെക്‌സും നിഫ്റ്റിയും താഴ്ച്ചയിലേക്ക്!\nമുംബൈ: ബജറ്റിന്റെ ആഘാതം ഓഹരി വിപണിയില് മാറ്റമില്ലാതെ തുടരുന്നു. ആദ്യ ദിനം വ്യാപാരം ആരംഭിച്ചപ്പോള് 400 പോയിന്റ് താഴ്ന്ന ബോംബൈ സൂചിക സെന്‍സെക്‌സ് 35,000 ലും താഴെ പോയി. ദേശീയ സൂചിക നിഫ്റ്റിയും 150 പോയിന്റോളം താഴ്ന്നു. സെന്‍സെക്‌സ് 527.75 പോയന്റ് താഴ്ന്ന് 34,539 ലാണ് നിലവില് വ്യാപാരം നടക്കുന്നത്. 166 പോയന്റ് താഴ്ന്ന 10,594 ലാണ് നിഫ്റ്റി. ബജറ്റില്, പഴയ അവതാരമായ (എല്.ടി.സി.ജി ടാക്‌സ്) മൂലധന നേട്ടനികുതിയെ തിരിച്ച് കൊണ്ടുവന്നതാണ് വിപണിയെ ബാധിച്ചത്. ആഗോള വിപണിയിലെ നഷ്ടവും ബാധിച്ചു.\nവിപ്രോ, ടാറ്റാ മോട്ടോര്‍സ് ഇന്‍ഫോസിസ്, ടെക് മഹീന്ദ്ര, എച്ച്.സി.എല് എന്നിവരുടെ ഓഹരികള് നേട്ടമുണ്ടാക്കിയപ്പോള്, ആക്‌സിസ് ബാങ്ക്, ടാറ്റാ സ്റ്റീല്, എച്ച്.ഡി.എഫ്.സി, ബജാജ് ഓട്ടോ ഹീറോ മോട്ടോ കോര്‍പ്പ്, റിലയന്‍സ്, എസ്.ബി.ഐ, ഹിന്ദുസ്ഥാന് യുണിലിവര്, സണ് ഫാര്‍മ, എന്നിവരുടെ ഓഹരികള് നഷ്ടത്തിലാണ്.


parliamentary life of karunanidhi– News18 Malayalam\nഅരങ്ങൊഴിഞ്ഞത് ആറ് പതിറ്റാണ്ട് നീണ്ട അധികാരം രാഷ്ട്രീയം\nUpdated: August 7, 2018, 9:10 PM IST\nആറു പതിറ്റാണ്ട് നീണ്ട സുദീർഘമായ പാർലമെന്ററി രാഷ്ട്രീയ ജീവിതം മുത്തുവേൽ കരുണാനിധിക്കുണ്ട്. 1957 ൽ ആദ്യമായി നിയമസഭയിലെത്തിയ കരുണാനിധിയുടെ ജീവിതം തമിഴ്നാടിന്റെ പാർലമെന്ററി ജനാധിപത്യ ചരിത്രം തന്നെയാണ്.\n1957ല് തിരുച്ചിരപ്പള്ളിയിലെ കുളിതലൈ സീറ്റില് നിന്ന് കരുണാനിധി ആദ്യമായി തമിഴ്നാട് നിയമസഭയില് എത്തി. 1962-ല് തഞ്ചാവൂരിലേക്ക് ചുവടുമാറ്റം. സാക്ഷാല് അണ്ണാദുരൈ പരാജയത്തിന്റെ രുചിയറിഞ്ഞെ തെരഞ്ഞെടുപ്പിലും കരുണാനിധി ജയിച്ചു കയറി. 1961ല് ഡിഎംകെ ട്രഷററായ അദ്ദേഹം തൊട്ടടുത്ത വർഷം പ്രതിപക്ഷ ഉപനേതാവായി. 1967ല് അണ്ണാദുരൈയുടെ നേതൃത്വത്തിൽ ഡിഎംകെ അധികാരത്തില് വന്നപ്പോള് പൊതുമരാമത്ത് മന്ത്രി. 1969ല് അണ്ണാദുരൈയുടെ മരണത്തിന് ശേഷം തമിഴ്നാട് മുഖ്യമന്ത്രി. അണ്ണാദൂരൈ മരിക്കുമ്പോൾ ഡിഎംകെയിൽ വി ആർ നെടുഞ്ചെഴിയനായിരുന്നു രണ്ടാമനെങ്കിലും കരുണാനിധി മുഖ്യമന്ത്രിയായി. കൃത്യം അരനൂറ്റാണ്ട് മുമ്പ് ആ ദിനം തമിഴ്നാട്ടിലെ അധികാര രാഷ്ട്രീയത്തിലെ കരുണാനിധി യുഗം ഉദ്ഘാടനം ചെയ്യപ്പെട്ടു. പിന്നീട് അന്ന് കൂടെ നിന്ന എംജിആറുമായി ഏറ്റുമുട്ടൽ.\nഡിഎംകെയിൽ നിന്ന് പുറത്തായ എം.ജി.ആർ. അണ്ണാ ഡി.എം.കെ.യുണ്ടാക്കിയപ്പോൾ 12 വർഷം മുഖ്യമന്ത്രിപദത്തിന് പുറത്ത് നിൽക്കേണ്ടി വന്നു കരുണാനിധിക്ക്. ആ കാലം അധികാര രാഷ്ട്രീയത്തിൽ എംജിആറിന്‍റെ പ്രഭയില് കരുണാനിധി മങ്ങി. 89-ല് ജയലളിതയും എം.ജി.ആറിന്റെ ഭാര്യ ജാനകിയും ഇരുചേരികളിലായി അണ്ണാ ഡി.എം.കെ. പിളര്‍ന്നപ്പോള് വീണ്ടും കരുണാനിധി മുഖ്യമന്ത്രിയായി.\n1996ൽ കരുണാനിധി വീണ്ടും മുഖ്യമന്ത്രി. 2001ലെ നിയമാസഭാ തിരഞ്ഞെടുപ്പില് ജയലളിത നേതൃത്വം നല്‍കിയ എഐഎഡിഎംകെയോട് പരാജയം. 2006ല് ജയലളിതയെ തോല്‍പ്പിച്ച് കരുണാനിധി വീണ്ടും മിന്നൽപ്പിണറായി. കലൈഞ്ജർ മുത്തുവേല് കരുണാനിധി അന്ന് അഞ്ചാമതും തമിഴ്നാടിന്റെ മുഖ്യമന്ത്രിയായി.


Dashboard : "ചിത്ര കലയില് നിന്നും സാദ്ധ്യതയുടെ കലയിലേക്ക്..."\n"ചിത്ര കലയില് നിന്നും സാദ്ധ്യതയുടെ കലയിലേക്ക്..."\nരാഷ്ട്രീയത്തിന്റെ സാധ്യതകള് മനസിലാക്കി കളത്തിലിറങ്ങിയ, 'രാഷ്ട്രീയത്തിലെ ഭീഷ്മാചാര്യന്' എന്നറിയപ്പെടുന്ന കെ. കരുണാകരന്. കാര്‍ട്ടൂണിസ്റ്റുകളുടെ പ്രിയ കഥാപാത്രമായ അദ്ദേഹം ഒരു മികച്ച ചിത്രകാരനായിരുന്നെന്ന് ഞാന് അറിഞ്ഞത് എന്റെ ഗുരുനാഥനില് നിന്നായിരുന്നു. അപ്പോള് തോന്നിയ കൌതുകമാവാം അദ്ദേഹത്തെ നേരില് കാണണമെന്ന ആഗ്രഹം എന്നില് വളര്‍ത്തിയത്. തിരുവനന്തപുരത്ത് അദ്ദേഹത്തിന്റെ വസതിയില് നേരില് ചെന്ന് കാണാനുള്ള അവസരമെനിക്ക് കിട്ടി. ശ്വാസംമുട്ടല് അലട്ടിയിരുന്നുവെങ്കിലും സഹായികളുടെ തോളില് കൈവച്ച് പതിവു നടത്തം അദ്ദേഹം ഒഴിവാക്കിയിരുന്നില്ല. ഓഫീസ് മുറിയില് കാത്തിരിക്കുകയായിരുന്ന എന്നെ വന്നു കണ്ടു. ഞാന് വരച്ച ചിത്രങ്ങളെല്ലാം നോക്കി കണ്ടു. 'നന്നായിട്ടുണ്ട്. ഇനിയും വരച്ച് പഠിക്കുക. ധാരാളം വരയ്ക്കുക' ഓട്ടോഗ്രാഫില് ഒപ്പു വയ്ക്കവെ ഇതായിരുന്നു ഉപദേശം.\nലീഡര് കോണ്‍ഗ്രസില് നിന്നും പുറത്തു പോയാല് ഒന്നും സംഭവിക്കില്ല എന്ന ഉമ്മന്‍ചാണ്ടിയുടെ പരാമര്‍ശത്തെ ആസ്പദമാക്കി ഞാന് നര്‍മ്മഭൂമിയില് വരച്ച കാര്‍ട്ടൂണ് ഏറെനേരം നോക്കി നിന്നു. പതിവശൈലിയില് കണ്ണിറുക്കിയുള്ള കുസൃതിച്ചിരിക്കു ശേഷം നന്നായിട്ടുണ്ടെന്ന് പറഞ്ഞ് അഭിനന്ദിച്ചു. താന് കഥാപാത്രമായുള്ള കാര്‍ട്ടൂണ് അനുകൂലമായാലും പ്രതികൂലമായാലും ഏറെനേരം നോക്കിയിരുന്നു ആസ്വദിക്കുമെന്ന എന്റെ കേട്ടറിവിനെ ശരിവയ്ക്കുന്നതായിരുന്നു ആ ചിരി.\nകേരളകൌമുദിയില് ചേര്‍ന്നതിനു ശേഷം അവസാനമായി അദ്ദേഹത്തെ കണ്ടത് ആറുമാസം മുമ്പാണ്. ഞാന് ചെല്ലുമ്പോള് ശാരീരികാവശതകളാല് തീരെ കിടപ്പിലായിരുന്നു അദ്ദേഹം. കയ്യിലുണ്ടായിരുന്നു ലീഡറുടെ കാരിക്കേച്ചര് കാണിച്ചപ്പോള് പതുക്കെ എഴുന്നേറ്റിരുന്നു. കുറേനേരം നോക്കിയിരുന്നു. ചെറുപുഞ്ചിരി പാസാക്കി, പേന വാങ്ങി ഒപ്പുവച്ചു തന്നു. കാര്‍ട്ടൂണുകളും കാരിക്കേച്ചറുകളും രാഷ്ട്രീയ മുദ്രാവാക്യങ്ങള് പോലെ എന്നും ലീഡര്‍ക്ക് ആവേശമായിരുന്നു. ഒരുപക്ഷേ മനസ്സില് ഒരു നല്ല ചിത്രകാരന് ഉറങ്ങിക്കിടക്കുന്നതിനാലാകാം. കാര്‍ട്ടൂണിസ്റ്റുകളുടെ പടവാളിന് ഇരയായ മറ്റൊരു നേതാവ് ഉണ്ടാകില്ല. മറ്റേതൊരു കാര്‍ട്ടൂണിസ്റ്റിനെ പോലെയും എന്റെയും പ്രിയകഥാപാത്രത്തെ വരയ്ക്കാന് ഇനിയൊരവസരം എനിക്കുണ്ടാകുമോ?\nPosted by Political Dinosaur at 12:53 AM\nkarunakaran sketching is wonderfull!\nfirst time i heard about him was when i read about emergency in India,especially in Kerala.Whatever, your drawing is beautifull!!\nso nice.............iniyum varaykku dhraalam\n"ചിത്ര കലയില് നിന്നും സാദ്ധ്യതയുടെ കലയിലേക്ക്..."...\nMy First Cartoon 'Political Dinosaur'